Решение № 917 от 15 декември 2011 г. за отчуждаване на части от имоти – частна собственост, за държавна нужда за изграждане на обект „Реконструкция и електрификация на жп линията Пловдив – Свиленград и оптимизиране на трасето за скорост 160 км/ч“, Фаза 1: Крумово – Първомай

РЕШЕНИЕ № 917 ОТ 15 ДЕКЕМВРИ 2011 Г. за отчуждаване на части от имоти – частна собственост, за държавна нужда за изграждане на обект „Реконструкция и електрификация на жп линията Пловдив – Свиленград и оптимизиране на трасето за скорост 160 км/ч“, Фаза 1: Крумово – Първомай

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост, чл. 60, ал. 1 от Административнопроцесуалния кодекс и предвид необходимостта от осигуряване защита на особено важни държавни и значими обществени интереси, своевременно приключване на отчуждителните процедури и осъществяване на строителните дейности в определените срокове, усвояване на планираните средства от финансовата рамка на проекта и запазване на осигуреното финансиране на строителството на обекта, съгласно Финансовия меморандум между Република България и Европейската комисия за отпускане на финансова помощ по програма ИСПА, подписан през 2001 г., МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект „Реконструкция и електрификация на жп линията Пловдив – Свиленград и оптимизиране на трасето за скорост 160 км/ч“, Фаза 1: Крумово – Първомай, съгласно Заповед № АБ-57 от 20 август 2008 г. и Заповед № АБ-36 от 9 август 2010 г. на кмета на община Садово за изменение на подробния устройствен план – план за регулация в кв. 14 по плана на с. Катуница, в обхвата на пътен надлез на км 167+914,760 и в кв. 7 по плана на с. Чешнегирово, в обхвата на пътна връзка – пътен надлез с. Чешнегирово на км 178+692,57, части от имоти – частна собственост, представляващи: а) поземлен имот с площ 54 кв. м, съставляващ имот № 403, целият с площ 1431 кв. м (поземлен имот с идентификатор № 36676.501. 403), кв. 14 по плана на с. Катуница, община Садово, с трайно предназначение на територията: урбанизирана; размерът на паричното обезщетение е 1390 лв. съгласно експертна оценка за определяне на пазарната стойност на имота от август 2011 г., изготвена от оценител на имоти, дължимо на Веселина Стефанова Ангелова; б) поземлен имот с площ 155 кв. м, съставляващ имот № 409, целият с площ 1448 кв. м (поземлен имот с идентификатор № 36676.501. 409), кв. 14 по плана на с. Катуница, община Садово, с трайно предназначение на територията: урбанизирана; размерът на паричното обезщетение е 4010 лв. съгласно експертна оценка за определяне на пазарната стойност на имота от август 2011 г., изготвена от оценител на имоти, дължимо на Димитрия Атанасова Парпарова и Димитър Георгиев Парпаров; в) поземлен имот с площ 63 кв. м, съставляващ имот № 889, целият с площ 409 кв. м (поземлен имот с идентификатор № 81342.179. 889), кв. 7 по плана на с. Чешнегирово, община Садово, с трайно предназначение на територията: урбанизирана; размерът на паричното обезщетение е 1620 лв. съгласно експертна оценка за определяне на пазарната стойност на имота от август 2011 г., изготвена от оценител на имоти, дължимо на Атанас Христев Атанасов, с адрес: с. Чешнегирово, ул. „Йорданка Николова“ № 29.

2. Средствата, необходими за финансиране на процедурата по отчуждаване на имотите по т. 1, са за сметка на Министерството на транспорта, информационните технологии и съобщенията.

3. Допуска предварително изпълнение на т. 1.

4. Решението може да се обжалва пред Върховния административен съд в 14-дневен срок от обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков