Правилник за изменение и допълнение на Правилника за устройството и дейността на Националния център по опазване на общественото здраве

МИНИСТЕРСТВО НА ЗДРАВЕОПАЗВАНЕТО

Правилник за изменение и допълнение на Правилника за устройството и дейността на Националния център по опазване на общественото здраве (ДВ, бр. 32 от 2005 г.) § 1. В чл. 8 ал. 1 се изменя така: “(1) Ръководството на центъра се осъществява от директор, който е хабилитирано лице по едно от направленията на дейността на центъра.” § 2. Създава се чл. 9а: “Чл. 9а (1) Дейността на директора на центъра се подпомага от назначени от него заместник-директори.

(2) При отсъствие на директора функциите му се изпълняват от определен с негова заповед за всеки конкретен случай заместник-директор.” § 3. В чл. 10 ал. 1 се изменя така: “(1) В центъра като съвещателен орган функционира директорски съвет, който се състои от директора, заместник-директорите, главния счетоводител и юрисконсулта. При необходимост в зависимост от разглежданите въпроси в заседанията на директорския съвет могат да вземат участие и ръководители на отделните структурни звена.” § 4. В чл. 11, т. 2 след думата “договор” се добавя “в случаите, предвидени в Кодекса на труда”.

Министър: Сл. Богоев