Наредба за изменение и допълнение на Наредба № 7 от 2001 г. за реда за посещение, маневриране и престой на корабите в пристанищата и рейдовете, за товарене и разтоварване, за качване на кораба и слизане на брега на екипажа, на пътниците или други лица, както и за връзка на кораба с брега

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредба № 7 от 2001 г. за реда за посещение, маневриране и престой на корабите в пристанищата и рейдовете, за товарене и разтоварване, за качване на кораба и слизане на брега на екипажа, на пътниците или други лица, както и за връзка на кораба с брега (обн., ДВ, бр. 55 от 2001 г.; изм. и доп., бр. 59 от 2003 г., бр. 3 от 2005 г., бр. 32, 53 и 62 от 2006 г.) § 1. В чл. 2 се създава ал. 3: „(3) Документите за извършване на контрола по ал. 1 се подават и в електронен вид в информационните центрове за обслужване на корабоплаването към Държавно предприятие „Пристанищна инфраструктура“.“ § 2. В чл. 18 се създава ал. 3: „(3) Информацията по ал. 1 и 2 се предоставя в електронен вид по образец, утвърден от изпълнителния директор на ИА „Морска администрация“.“ § 3. В чл. 23 се правят следните изменения и допълнения: 1. Досегашният текст става ал. 1.

2. Създават се ал. 2 и 3: „(2) На корабите, отплаващи в международен рейс, се издава свидетелство за отплаване по приложение № 2а.

(3) Свидетелството по ал. 2 се издава от директора на дирекция „Управление на корабния транспорт и информационно обслужване на морския и речен транспорт“ в Държавно предприятие „Пристанищна инфраструктура“ или упълномощено от него лице след: 1. представяне на обща декларация по Конвенцията за улесняване на морското корабоплаване (ДВ, бр. 56 от 1999 г.); 2. представяне на списък на екипажа по Конвенцията за улесняване на морското корабоплаване; 3. представяне на списък на пътниците по Конвенцията за улесняване на морското корабоплаване; 4. представяне на декларация по чл. 7 от Наредба № 15 от 2004 г. за предаване и приемане на отпадъци – резултат от корабоплавателна дейност, и на остатъци от корабни товари (ДВ, бр. 94 от 2004 г.); 5. представяне на декларация от капитана, че корабът е в мореходно състояние, снабден и стъкмен във всяко отношение за предстоящия рейс; 6. извършване на служебна проверка, че корабът не дължи пристанищни такси на Държавно предприятие „Пристанищна инфраструктура“ и не е задържан от капитана на пристанището; 7. представяне на декларация за опасен товар и товарен манифест, когато на борда има опасен товар; 8. представяне на документ за платена такса по Тарифа № 5 за таксите, които се събират в системата на Министерството на транспорта (ДВ, бр. 41 от 2000 г.).“ § 4. В чл. 25, ал. 2 думите „Рейдовия пост“ се заменят с „бреговите центрове Бургас и Варна към Държавно предприятие „Пристанищна инфраструктура“. § 5. В чл. 29 думите „Рейдовия пост“ се заменят с „бреговите центрове Бургас и Варна към Държавно предприятие „Пристанищна инфраструктура“. § 6. В чл. 66, ал. 2, т. 2 думите „правило 13 G от Анекс I на МАРПОЛ, 73/78“ се заменят с „правило 20 от Анекс I на МАРПОЛ 73/78“. § 7. В чл. 70 думите „правило 13 G от Анекс I на МАРПОЛ, 73/78“ се заменят с „правило 20 от Анекс I на МАРПОЛ 73/78“. § 8. В чл. 72 думите „разпоредбите на § 5 от измененото правило 13 G от Анекс I на МАРПОЛ, 73/78“ се заменят с „разпоредбите на правило 20.8.2 от Анекс I на МАРПОЛ 73/78“. § 9. В § 1 от допълнителната разпоредба се правят следните изменения и допълнения: 1. Точка 22 се отменя.

2. В т. 23 думите „Правило 1(4)“ се заменят с „Правило 1.5“.

3. В т. 24 думите „Правило 1(22)“ се заменят с „Правило 1.23“.

4. В т. 25 думите „Правило 1(26)“ се заменят с „Правило 1.28“.

5. В т. 26 думите „правило 1(26)“ се заменят с „правило 20.3.1“.

6. В т. 27 думите „правило 1(26)“ се заменят с „правило 20.3.2“.

7. В т. 28 след думите „определен в т. 26 и 27“ се добавя „и в правило 20.3.3 от Анекс I на МАРПОЛ, 73/78“.

8. В т. 29 думите „правило 13 F“ се заменят с „правило 19 и 20“.

9. В т. 30: а) в буква „а“ думите „§ 1 (с) на измененото правило 13 G“ се заменят с „правило 20.1.3“; б) буква „б“ се изменя така: „б) нефтен танкер с дедуейт 600 или повече тона, но по-малко от 5000 т, снабден с дънни танкове или пространства, отговарящ на изискванията на правило 19.3 от Анекс I на МАРПОЛ, 73/78, и бордови танкове или пространства, съответстващи на изискванията на правило 19.3 и отговарящи на изискванията за разстоянието W съгласно правило 19.6 от Анекс I на МАРПОЛ, 73/78.“

10. В т. 32 думите „Правило 13 G“ се заменят с „Правило 20.2.1“.

11. В т. 33 думите „Правило 13 G“ се заменят с „Правило 20.2.2“. § 10. Създава се приложение № 2а: „Приложение № 2а към чл. 23, ал. 2

Забележка на редакцията: виж приложението в PDF-а на броя “

“