Наредба за изменение и допълнение на Наредба № 37 от 2016 г. за авиационните оператори

Наредба за изменение и допълнение на Наредба № 37 от 2016 г. за авиационните оператори

(обн., ДВ, бр. 87 от 2016 г.; изм., бр. 40 от 2018 г.) § 1. В чл. 19, ал. 1 се правят следните изменения и допълнения: 1. В основния текст се добавя ново изречение второ: „В заявлението се посочва единен идентификационен код (ЕИК) или код по БУЛСТАТ“. Досегашното изречение второ става изречение трето.

2. Точка 1 се изменя така: „1. удостоверение за актуално състояние – за лицата, които са регистрирани като търговци по законодателството на друга държава – членка на Европейския съюз, или в друга държава – страна по Споразумението за Европейското икономическо пространство;“. § 2. В чл. 28, ал. 1 се правят следните изменения и допълнения: 1. В основния текст се добавя ново изречение второ: „В заявлението се посочва единен идентификационен код (ЕИК) или код по БУЛСТАТ“. Досегашното изречение второ става изречение трето.

2. Точка 1 се изменя така: „1. удостоверение за актуално състояние – за лицата, които са регистрирани като търговци по законодателството на друга държава – членка на Европейския съюз, или в друга държава – страна по Споразумението за Европейското икономическо пространство;“. § 3. В чл. 34, ал. 2 думите „Към декларациите по ал. 1 се прилага“ се заменят с „В декларациите по ал. 1 се посочва“, а след думите „регистър и“ се добавя „се включва“. § 4. В чл. 40, ал. 2 се правят следните изменения и допълнения: 1. Основният текст се изменя така: „(2) В заявлението се посочва единен идентификационен код (ЕИК) или код по БУЛСТАТ и към него се прилагат:“.

2. Точка 1 се изменя така: „1. удостоверение за актуално състояние – за лицата, които са регистрирани като търговци по законодателството на друга държава – членка на Европейския съюз, или в друга държава – страна по Споразумението за Европейското икономическо пространство;“. § 5. В чл. 45, ал. 2 се правят следните изменения и допълнения: 1. Основният текст се изменя така: „(1) В заявлението се посочва единен идентификационен код (ЕИК) или код по БУЛСТАТ и към него се прилагат:“.

2. Точка 1 се изменя така: „1. удостоверение за актуално състояние – за лицата, които са регистрирани като търговци по законодателството на друга държава – членка на Европейския съюз, или в друга държава – страна по Споразумението за Европейското икономическо пространство;“.

Министър: Ивайло Московски