Закон за ратифициране на Международната конвенция от Найроби за изваждане на потънало имущество, 2007

УКАЗ № 225

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник“ Законът за ратифициране на Международната конвенция от Найроби за изваждане на потънало имущество, 2007, приет от ХLI Народно събрание на 9 ноември 2011 г.

Издаден в София на 17 ноември 2011 г.

Президент на републиката: Георги Първанов

Подпечатан с държавния печат.

Министър на правосъдието:Маргарита Попова

ЗАКОН за ратифициране на Международната конвенция от Найроби за изваждане на потънало имущество, 2007

Член единствен. Ратифицира Международната конвенция за изваждане на потънало имущество от Найроби, 2007, приета от Международната морска организация на дипломатическа конференция, проведена в периода от 14 до 18 май 2007 г., със следната декларация по член 3, алинея 2 от конвенцията: „Република България декларира, че разширява приложното поле на Международната конвенция за изваждане на потънало имущество от Найроби, 2007, към потънало имущество, намиращо се на нейна територия, включително в териториалното море, съгласно член 4, параграф 4 от конвенцията.“

Законът е приет от 41-ото Народно събрание на 9 ноември 2011 г. и е подпечатан с официалния печат на Народното събрание.

Председател на Народното събрание: Цецка Цачева