Решение за приемане на процедурни правила за избиране на председател на Четиридесетото Народно събрание

РЕШЕНИЕ за приемане на процедурни правила за избиране на председател на Четиридесетото Народно събрание

Народното събрание на основание чл. 76, ал. 3 и чл. 86, ал. 1 от Конституцията на Република България РЕШИ: Приема процедурни правила за избиране на председател на Четиридесетото Народно събрание, както следва: 1. Кандидатури за председател на Народното събрание могат да бъдат издигани от парламентарно представените партии и коалиции, регистрирани в Централната избирателна комисия за самостоятелно участие в изборите на 25 юни 2005 г., и от народни представители.

2. Гласуването е явно. То се извършава чрез компютризираната система за гласуване. Ако са постъпили повече от една кандидатури, гласуването се извършва по азбучния ред на собствените имена на кандидатите.

3. Избран е кандидатът, получил повече от половината от гласовете на присъстващите народни представители. Ако при първото гласуване никой от кандидатите не получи необходимото мнозинство, се провежда второ гласуване, в което участват двамата кандидати, получили най-много гласове. Избран е кандидатът, получил повече гласове.

Решението е прието от XL Народно събрание на 11 юли 2005 г. и е подпечатано с официалния печат на Народното събрание.

Председател на Народното събрание: Георги Пирински