Решение за създаване на Временна комисия по искането на Никола Филчев, бивш главен прокурор на Република България, за даване на разрешение за възбуждане на наказателно преследване срещу Венцислав Василев Върбанов, народен представител в 40-то Народно събрание

РЕШЕНИЕ създаване на Временна комисия по искането на Никола Филчев, бивш главен прокурор на Република България, за даване на разрешение за възбуждане на наказателно преследване срещу Венцислав Василев Върбанов, народен представител в 40-то Народно събрание

Народното събрание на основание чл. 79, ал. 1 и 3 и чл. 86, ал. 1 от Конституцията на Република България и чл. 31 от Правилника за организацията и дейността на Народното събрание РЕШИ: 1. Създава Временна комисия със задача да проучи дали са налице достатъчно данни за извършено тежко престъпление от народния представител Венцислав Василев Върбанов във връзка с искането на бившия главен прокурор за възбуждане на наказателно преследване срещу народния представител.

2. Комисията се състои от 10 народни представители, от които: 3 от Парламентарната група на Коалиция за България, 2 от Парламентарната група на Национално движение Симеон Втори и по 1 от Парламентарната група на Движение за права и свободи, Парламентарната група на Обединените демократични сили, Парламентарната група на Демократи за силна България, Парламентарната група на Коалиция “АТАКА” и Парламентарната група на Българския народен съюз.

3. Избира състав на комисията: Председател: Георги Владимиров Юруков.

Членове: Надя Антонова Кочева, Йовко Христов Йовков, Илко Димитров Димитров, Яни Димитров Янев, Юнал Тасим Тасим, Любен Любенов Дилов, Борислав Иванов Българинов.

4. Временната комисия се избира за срок един месец.

Решението е прието от 40-то Народно събрание на 16 март 2006 г. и е подпечатано с официалния печат на Народното събрание.

За председател на Народното събрание: Любен Корнезов