Постановление № 25 от 26 февруари 2010 г. за изменение и допълнение на Тарифа № 4 за таксите, които се събират в системата на Министерството на вътрешните работи по Закона за държавните такси, одобрена с Постановление № 53 на Министерския съвет от 1998 г.

ПОСТАНОВЛЕНИЕ № 25 ОТ 26 ФЕВРУАРИ 2010Г. за изменение и допълнение на Тарифа № 4 за таксите, които се събират в системата на Министерството на вътрешните работи по Закона за държавните такси, одобрена с Постановление № 53 на Министерския съвет от 1998 г. (обн., ДВ, бр. 27 от 1998 г.; изм. и доп., бр 9, 33 и 78 от 1999 г., бр. 43, 65 и 86 от 2000 г.; попр., бр. 27 от 2001 г.; изм. и доп., бр. 106 и 108 от 2001 г., бр. 24, 34, 39, 106 и 111 от 2003 г., бр. 15, 24 и 32 от 2004 г.; попр., бр. 36 от 2004 г.; изм. и доп., бр. 52 от 2006 г., бр. 16 и 21 от 2007 г.; попр., бр. 26 от 2007 г.; изм. и доп., бр. 32 и 75 от 2007 г., бр. 81 от 2008 г. и бр. 27 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 12, ал. 2 думите „сключил брак“ се заменят с „на основание на сключен брак“. § 2. В чл. 21 се правят следните изменения и допълнения: 1. В ал. 5 думите „18 лв.“ се заменят с „25 лв.“.

2. Създава се ал. 6: „(6) За бързо издаване на свидетелство за управление на моторно превозно средство по ал. 5, когато по искане на лицата услугата се извършва в срок до 10 дни, таксата се заплаща с увеличение два пъти.“ § 3. В наименованието на раздел VII думите „Закона за българските документи за самоличност“ се заменят със „Закона за българските лични документи“. § 4. В чл. 32 се правят следните изменения: 1. В т. 1 думите „10 лв.“ се заменят с „18 лв.“.

2. В т. 2 думите „7 лв.“ се заменят с „13 лв.“.

3. В т. 3 думите „6 лв.“ се заменят с „11 лв.“.

4. В т. 4 думите „инвалиди с определена I, II и III група инвалидност - 1 лв.“ се заменят с „лица с трайно намалена работоспособност или вид и степен на увреждане 50 и над 50 на сто - 2 лв.“ § 5. В чл. 33 т. 2 се отменя. § 6. Създава се чл. 33а: „Чл. 33а. Освобождават се от заплащане на такси за издаване на лична карта лицата, навършили 70-годишна възраст.“ § 7. Член 34 се отменя. § 8. В чл. 35 се правят следните изменения и допълнения: 1. В ал. 1: а) в т. 1 думите „30 лв.“ се заменят с „40 лв.“; б) в т. 2 думите „15 лв.“ се заменят с „20 лв.“; в) в т. 3 думите „7 лв.“ се заменят с „10 лв.“; г) точка 4 се изменя така: „4. за служебен открит лист за преминаване на границата - 40 лв.“; д) в т. 5 думите „30 лв.“ се заменят с „50 лв.“; e) в т. 6 думите „инвалиди с определена I, II и III група инвалидност - 2 лв.“ се заменят с „лица с трайно намалена работоспособност или вид и степен на увреждане 50 и над 50 на сто - 3 лв.“; ж) създават се т. 7 - 11: „7. за дипломатически паспорт - 45 лв.; 8. за служебен паспорт - 45 лв.; 9. за моряшки паспорт - 40 лв.; 10. за временен паспорт - 30 лв.; 11. за паспорт, дипломатически паспорт, служебен паспорт и моряшки паспорт със срок на валидност до 12 месеца на лица, от които е невъзможно снемането на биометрични данни - пръстови отпечатъци, поради временна физическа невъзможност - 15 лв.“

2. Алинея 2 се отменя. § 9. В чл. 36 се правят следните изменения: 1. В т. 1 думите „7 лв.“ се заменят с „10 лв.“.

2. В т. 2 думите „15 лв.“ се заменят с „20 лв.“. § 10. Член 37 се изменя така: „Чл. 37. (1) За бързо издаване на лична карта, паспорт, дипломатически паспорт, служебен паспорт, моряшки паспорт, служебен открит лист за преминаване на границата и временен паспорт за окончателно напускане на Република България съответната такса се заплаща с увеличение два пъти, когато по искане на лицата услугата се извършва в срок до 3 работни дни.

(2) За експресно издаване на лична карта, паспорт, дипломатически паспорт, служебен паспорт, служебен открит лист за преминаване на границата и временен паспорт за окончателно напускане на Република България съответната такса се заплаща с увеличение пет пъти, когато по искане на лицата услугата се извършва в срок до 8 работни часа.“ § 11. Създава се чл. 37а: „Чл. 37а. (1) За бързо издаване на лична карта и/или паспорт, когато заявлението е подадено в дипломатическите или консулските представителства на Република България в чужбина и по искане на лицето услугата се извършва в срок до 60 дни, съответната такса се заплаща с увеличение два пъти.

(2) Издаването на документи по реда на ал. 1 се извършва, в случай че в съответното дипломатическо или консулско представителство на Република България в чужбина се предлага услугата „препращане чрез куриерска фирма“, лицето е заявило желание за ползване на тази услуга и е заплатило за нея.“ § 12. Член 38 се отменя. § 13. В чл. 39 се правят следните изменения: 1. В т. 1 думите „18 лв.“ се заменят с „25 лв.“.

2. В т. 2 думите „8 лв.“ се заменят с „11 лв.“.

3. В т. 3 думите „инвалиди с определена I, II и III група инвалидност - 2 лв.“ се заменят с „лица с трайно намалена работоспособност или вид и степен на увреждане 50 и над 50 на сто - 3 лв.“ § 14. Член 40 се отменя. § 15. Член 41 се изменя така: „Чл. 41. За бързо издаване на свидетелство за управление на МПС таксата се заплаща с увеличение два пъти, когато услугата по искане на лицата се извършва в срок до 10 дни.“ § 16. Член 43 се изменя така: „Чл. 43. Лицата, които не могат да представят стария си български личен документ поради това, че е насилствено отнет, повреден или унищожен по независещи от притежателя му причини като стихийни бедствия, аварии, катастрофи, грабежи или оказване на неотложна медицинска помощ, се освобождават от заплащане на такси, след като представят документи, издадени от компетентните органи, от които да е видно, че тези обстоятелства са доказани. Когато такива документи не бъдат представени, се събират съответните такси.“ § 17. Създава се чл. 43а: „Чл. 43а. Лицата, които представят документ с електронен носител на информация, недостъпен за четене поради повреждане, причинено от скрити недостатъци в електронния носител на информация и компонентите, свързани с него, вградени в документа, се освобождават от такса за издаването на документ със срок на валидност на повредения.“ § 18. В чл. 44, ал. 1 думите „документи за самоличност“ се заменят с „български лични документи“. § 19. Член 45 се отменя. § 20. Наименованието на раздел VIIа се изменя така: „Такси за граждани на Европейския съюз (ЕС) и членове на техните семейства по Закона за влизането, пребиваването и напускането на Република България на гражданите на Европейския съюз и членовете на техните семейства и по Закона за българските лични документи“. § 21. Член 45а се изменя така: „Чл. 45а. За издаване на удостоверение за продължително пребиваване на гражданин на ЕС, на гражданин на държава - страна по Споразумението за Европейското икономическо пространство (ЕИП), на гражданин на Конфедерация Швейцария и членовете на семейството му, които са граждани на ЕС, на държава - страна по Споразумението за ЕИП, или на Конфедерация Швейцария, се събира такса 7 лв. При искане на лицето за издаване на удостоверение за продължително пребиваване на картов носител и за издаване на удостоверение за постоянно пребиваване се събира такса 18 лв.“ § 22. Член 45б се изменя така: „Чл. 45б. За издаване на разрешение за пребиваване на продължително или постоянно пребиваващ член на семейството на гражданин на ЕС, който не е упражнил правото си на свободно придвижване, с отбелязване „член на семейство“, на разрешение за пребиваване на продължително или постоянно пребиваващ на член на семейството на гражданин на ЕС, с отбелязване „бенефициент съгласно чл. 3, параграф 2 от Директива 2004/38/ЕО“ и на разрешение за пребиваване на продължително или постоянно пребиваващ член на семейството на гражданин на ЕС, който е упражнил правото си на свободно придвижване, със забележка „карта, упражнил правото си на свободно придвижване“, се събира такса 18 лв.“ § 23. Член 45в се отменя. § 24. Член 45г се изменя така: „Чл. 45г. За бързо издаване на документите по чл. 45а и 45б съответната такса се заплаща с увеличение два пъти, когато по искане на лицата услугата се извършва в срок до 3 работни дни.“ § 25. В чл. 45е, изречение първо думите „документ за самоличност“ се заменят с „български личен документ“. § 26. Член 45ж се изменя така: „Чл. 45ж. (1) При подаване на писмено искане за предоставяне на информация за събития и факти, свързани с издаването на документи за пребиваване по този раздел, се събира такса 2 лв. за всяко лице, но не повече от 10 лв.

(2) При издаване на документ, удостоверяващ обстоятелствата по ал. 1, се събира такса 5 лв. за всяко лице, но не повече от 25 лв.“ § 27. Създава се чл. 45з: „Чл. 45з. Лицата, които представят документ с електронен носител на информация, недостъпен за четене поради повреждане, причинено от скрити недостатъци в електронния носител на информация и компонентите, свързани с него, вградени в документа, се освобождават от такса за издаването на документ със срок на валидност на повредения.“ § 28. В наименованието на раздел VIII думите „Закона за българските документи за самоличност“ се заменят със „Закона за българските лични документи“. § 29. В чл. 46 думата „карта“ се заменя с „разрешение за пребиваване“, а думите „10 лв.“ се заменят с „45 лв.“. § 30. В чл. 46а думата „карта“ се заменя с „разрешение за пребиваване“, а думите „по чл. 45б“ се заменят с „по чл. 46“. § 31. В чл. 48 думите „10 лв.“ се заменят с „30 лв.“. § 32. В чл. 48а думите „10 лв.“ се заменят с „30 лв.“. § 33. Член 48б се изменя така: „Чл. 48б. За издаване на карта на чужденец, получил убежище, се събира такса 40 лв.“ § 34. В чл. 49 думите „30 лв.“ се заменят с „50 лв.“. § 35. В чл. 49а думите „30 лв.“ се заменят с „50 лв.“. § 36. Създава се чл. 49б: „Чл. 49б. За издаване на удостоверение за пътуване зад граница на чужденец, получил убежище, се събира такса 55 лв.“ § 37. Член 50 се изменя така: „Чл. 50. (1) За издаване на удостоверение за пътуване зад граница на лице без гражданство се събира такса 50 лв.

(2) За издаване на временно удостоверение за напускане на Република България се събира такса 40 лв.

(3) За издаване на удостоверение за завръщане в Република България на чужденец се събира такса 40 лв.“ § 38. В чл. 51 думите „10 лв.“ се заменят с „45 лв.“. § 39. Създава се чл. 51а: „Чл. 51а. За издаване на удостоверение за пътуване зад граница на бежанец, на удостоверение за пътуване зад граница на чужденец, получил убежище, на удостоверение за пътуване зад граница на лице без гражданство и на удостоверение за пътуване зад граница на чужденец с хуманитарен статут със срок на валидност 12 месеца на лица, от които е невъзможно снемането на биометрични данни - пръстови отпечатъци, поради временна физическа невъзможност, се събира такса 18 лв.“ § 40. Създава се чл. 51б: „Чл. 51б. Таксите по чл. 46, 46а, 48, 48а, 48б, чл. 50, ал. 1 и чл. 51 се заплащат в двоен размер, когато по искане на лицето услугата се извършва в срок до 10 работни дни.“ § 41. Създава се чл. 51в: „Чл. 51в. (1) За издаване на дипломатическа карта се събира такса 30 лв.

(2) За издаване на консулска карта се събира такса 35 лв.

(3) За издаване на карта на административно-технически персонал се събира такса 30 лв.

(4) За издаване на карта на обслужващ персонал се събира такса 40 лв.“ § 42. В чл. 53, т. 4 думите „български документ за самоличност“ се заменят с „български личен документ“. § 43. В чл. 54, ал. 1 думите „документи за самоличност“ се заменят с „български лични документи“. § 44. Член 55 се изменя така: „Чл. 55. Лицата, които представят документ с електронен носител на информация, недостъпен за четене поради повреждане, причинено от скрити недостатъци в електронния носител на информация и компонентите, свързани с него, вградени в документа, се освобождават от такса за издаването на документ със срок на валидност на повредения.“ § 45. Член 56 се отменя. § 46. В § 1 от заключителните разпоредби думите „документи за самоличност“ се заменят с „български лични документи“.

Преходни и заключителни разпоредби § 47. До създаване на технически и организационни условия за приемане на заявления за издаване на български лични документи с електронен носител на информация със записани биометрични данни таксите за бланки на заявления и за издаване на български лични документи се определят и събират по досегашния ред. § 48. В чл. 13 от Тарифа № 3 за таксите, които се събират за консулско обслужване в системата на Министерството на външните работи по Закона за държавните такси, приета с Постановление № 333 на Министерския съвет от 2007 г. (обн., ДВ, бр. 3 от 2008 г.; изм. и доп., бр. 35 от 2009 г.), се правят следните изменения и допълнения: 1. В ал. 1 и 2 думите „Закона за българските документи за самоличност“ се заменят със „Закона за българските лични документи“.

2. Създава се ал. 6: „(6) При приемане и обработване на заявления и документи за издаване на временен паспорт и на удостоверение за завръщане в Република България на чужденец освен таксите по ал. 3 се събират и таксите по Тарифа № 4 за таксите, които се събират в системата на Министерството на вътрешните работи по Закона за държавните такси.“

Министър-председател: Бойко Борисов

Главен секретар на Министерския съвет: Росен Желязков