Решение № 867 от 2 ноември 2004 г. за определяне на спечелилия конкурса кандидат за концесионер на предоставената с Решение № 856 на Министерския съвет от 2003 г. и Решение № 290 на Министерския съвет от 2004 г. концесия за добив на строителни материали - мергели, подземни богатства по чл. 2, т. 5 от Закона за подземните богатства, от находище “Томовото”, община Плевен, област Плевен

РЕШЕНИЕ № 867

ОТ 2 НОЕМВРИ 2004 Г. за определяне на спечелилия конкурса кандидат за концесионер на предоставената с Решение № 856 на Министерския съвет от 2003 г. и Решение № 290 на Министерския съвет от 2004 г. концесия за добив на строителни материали - мергели, подземни богатства по чл. 2, т. 5 от Закона за подземните богатства, от находище “Томовото”, община Плевен, област Плевен

На основание чл. 50, т. 2 от Закона за подземните богатства във връзка с Решение № 856 на Министерския съвет от 2003 г. (ДВ, бр. 109 от 2003 г.) и Решение № 290 на Министерския съвет от 2004 г. (ДВ, бр. 34 от 2004 г.) и проведен конкурс за избор на концесионер

МИНИСТЕРСКИЯТ СЪВЕТ

РЕШИ: 1. Определя “Плевенски цимент” - АД, Плевен, регистрирано в Плевенския окръжен съд по ф. д. 2031/1992 г. и вписано в търговския регистър под № 1103, т. 39, стр. 316, за концесионер на предоставената с решения на Министерския съвет № 856 от 2003 г. и № 290 от 2004 г. концесия за добив на мергели от находище “Томовото”, община Плевен, област Плевен.

2. одобрява постигнатите при провеждането на конкурса резултати, както следва: 2. 1. Концесионно възнаграждение, определено по реда на т. 9.3, 9.4 и 9.5 от Решение № 856 на Министерския съвет от 2003 г. и т. 1 от Решение № 290 на Министерския съвет от 2004 г. при размер на отчисленията 5 на сто.

2.2. Минимален размер на концесионното възнаграждение за всеки отчетен период, който не може да бъде по-малък от 4620 лв., предложен от “Плевенски цимент” - АД, и определен съгласно т. 9.5 от Решение № 856 на Министерския съвет от 2003 г. 2.

3. Определя следните видове инвестиции: 2.3.1. първоначални инвестиции за строителство на кариерата - минимум 871 хил. лв.; 2.3.2. инвестиции за периода на експлоатация на кариерата - минимум 500 хил. лв.; 2.3.3. в 30-дневен срок от датата на влизане в сила на концесионния договор “Плевенски цимент” - АД, Плевен, да изготви и представи за съгласуване от концедента инвестиционна програма във връзка с изпълнението на т. 2.3.1 и 2.3.2.

3. Упълномощава министъра на регионалното развитие и благоустройството да сключи концесионен договор с “Плевенски цимент” - АД, Плевен, в едномесечен срок от влизането в сила на решението. 3.

1. Концесионният договор се сключва при условията на това решение, решения на Министерския съвет № 856 от 2003 г. и № 290 от 2004 г. и направеното от “Плевенски цимент” - АД, предложение относно оптималното усвояване на предоставените запаси от подземно богатство, инвестиционна и социална програма, които да се отразят от “Плевенски цимент” - АД, в цялостния работен проект за срока на концесията и в годишните работни проекти. 3.

2. Концесионният договор влиза в сила от датата на подписването му.

4. Внесеният от “Плевенски цимент” - АД, паричен депозит за участие в конкурса се задържа и прихваща от концесионното възнаграждение за първата година.

Министър-председател: Симеон Сакскобургготски

Главен секретар на Министерския съвет: Севдалин Мавров