Административният съд – Пловдив, на основание чл. 181 във връзка с чл. 188 от АПК съобщава, че е образувано административно дело № 1727 по описа за 2018 г. на Административният съд – Пловдив, VІІ състав, с оспорващ – прокурор от Окръжната прокуратура – Пловдив, и ответник по жалбата – Общинският съвет – гр. Сопот, против Наредбата за придобиване, притежаване, отглеждане на кучета – домашни любимци, и овладяване популацията на безстопанствените кучета на територията на община Сопот в частта: Продажбата или дарение на куче на лице под 18 години се извършва единствено с писмено съгласие на родител или настойник – чл. 5. От заплащане на „такса за притежаване на куче“ се освобождават собствениците на ловни кучета – удостоверено от собственика с представяне копие на заверен ловен билет – чл. 6, ал. 1, т. 6, буква „е“. Въз основа на съставените актове за установени административни нарушения се издават наказателни постановления от кмета на община Сопот или упълномощени от него длъжностни лица – чл. 21, ал. 4. На собственик на куче – домашен любимец, нарушил разпоредбите на чл. 10, ал. 1 от посочената наредба, се налага глоба в размер от 100 до 250 лв. – чл. 22, ал. 7 във връзка чл. 10, ал. 1, т. 1 и 5.