Наредба за изменение и допълнение на Наредба № 8 от 2006 г. за капиталовата адекватност на кредитните институции

БЪЛГАРСКА НАРОДНА БАНКА

Наредба за изменение и допълнение на Наредба № 8 от 2006 г. за капиталовата адекватност на кредитните институции (обн., ДВ, бр. 106 от 2006 г.; доп., бр. 62 от 2007 г.; изм. и доп., бр. 38 от 2008 г.) § 1. В чл. 26, ал. 1 се правят следните изменения и допълнения: 1. Създава се нова т. 10: “10. просрочени позиции”.

2. Досегашните т. 10, 11, 12, 13, 14 и 15 стават съответно т. 11, 12, 13, 14, 15 и 16. § 2. В чл. 33 се правят следните изменения: 1. В ал. 3 думите “когато са към кредитни институции, и 100 % към останалите институции” се заличават.

2. В ал. 5 думите “когато са към кредитни институции, и 50 % към останалите институции” се заличават.

3. В ал. 8 след думите “всички експозиции към тази” думата “кредитна” се заличава. § 3. В чл. 34, ал. 1 думата “кредитни” се заличава. § 4. Създава се чл. 39а: “Просрочени позиции Чл. 39а. (1) Просрочени позиции са експозициите, по които клиентите не изпълняват своите задължения повече от 90 дни.

(2) Просрочените позиции получават рисково тегло 100 %, освен когато други разпоредби на тази наредба изискват по-високо рисково тегло.

(3) Просрочена позиция, за която са налице условията по чл. 39, ал. 2, може да получи рисково тегло 50 %, ако сумата от начислените загуби от обезценка и специфичните провизии за кредитен риск по Наредба № 9 на БНБ за тази позиция е равна най-малко на 20 % от нейната стойност преди обезценка.” § 5. В чл. 43 думите “с остатъчен срок до падеж 3 месеца” се заличават. § 6. В чл. 57 се правят следните допълнения: 1. В ал. 4 накрая се поставя запетая и се добавя “като през последната година капиталовите изисквания на банката за кредитен риск са били отчитани пред БНБ паралелно със стандартизирания подход”.

2. В ал. 5 се създава изречение второ: “През третата година капиталовите изисквания на банката за кредитен риск се отчитат пред БНБ паралелно със стандартизирания подход или вътрешнорейтинговия подход без използване на собствени оценки.” § 7. В чл. 75, ал. 1, т. 3 думите “чл. 44” се заменят с “чл. 41”. § 8. В чл. 318, ал. 10 думите “систематичен пазарен” се заличават, а накрая се поставя запетая и се добавя “породен от пазарни фактори или други причини”.

Преходни и заключителни разпоредби § 9. Тази наредба се издава на основание чл. 16, т. 5 от Закона за Българската народна банка и чл. 40, 49, 50 и 70 във връзка с § 13 от Закона за кредитните институции и е приета с Решение № 26 от 26 февруари 2009 г. на Управителния съвет на БНБ. § 10. Първият отчет по Наредба № 8 за капиталовата адекватност на кредитните институции съгласно настоящите изменения следва да бъде представен в БНБ с данни към 31 март 2009 г.

Управител: Ив. Искров