Постановление № 258 от 7 септември 2011 г. за изменение на Постановление № 236 на Министерския съвет от 2007 г. за приемане на детайлни правила за допустимост на разходите по Оперативна програма „Развитие на конкурентоспособността на българската икономика 2007 – 2013 г.“, съфинансирана от Европейския фонд за регионално развитие

ПОСТАНОВЛЕНИЕ № 258 ОТ 7 СЕПТЕМВРИ 2011 Г. за изменение на Постановление № 236 на Министерския съвет от 2007 г. за приемане на детайлни правила за допустимост на разходите по Оперативна програма „Развитие на конкурентоспособността на българската икономика 2007 – 2013 г.“, съфинансирана от Европейския фонд за регионално развитие (обн., ДВ, бр. 80 от 2007 г.; изм. и доп., бр. 65 и 107 от 2008 г., бр. 93 от 2009 г. и бр. 34 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2 думите „Постановление № 121 на Министерския съвет от 2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз, и по Програма „ФАР“ на Европейския съюз“ се заменят с „Постановление № 121 на Министерския съвет от 2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз“. § 2. Член 3 се изменя така: „Чл. 3. За допустими се считат разходите по Оперативната програма, действително платени между 1 януари 2007 г. и 31 декември 2015 г., в случай че отговарят на условията, предвидени в съответните Насоки за кандидатстване/изисквания по чл. 34, ал. 2, т. 1 от Постановление № 121 на Министерския съвет от 2007 г.“ § 3. В чл. 4, ал. 1 се правят следните изменения: 1. Точка 2 се изменя така: „2. да са действително платени в периода по чл. 3, но не по-късно от датата на подаване от бенефициента на искането за междинно или окончателно плащане по проекта;“.

2. Точка 3 се отменя. § 4. В чл. 5, ал. 2 се създава т. 10: „10. разходи за данъци, дължими при изпълнението на проект и/или в случаите по раздел VІ, с изключение на посочените в чл. 8, т. 5. “ § 5. В чл. 8 т. 6 се отменя. § 6. В чл. 13 се правят следните изменения: 1. Алинея 1 се изменя така: „(1) Разходи за основните месечни заплати и за допълнителните възнаграждения по Закона за държавния служител, включително за месечните допълнителни възнаграждения за изпълнение на функции по управлението на финансовата помощ от ЕС, предвидени в акт на Министерския съвет, съответно за основните и допълнителните трудови възнаграждения по Кодекса на труда, включително за заплатите и възнагражденията при ползване на платен годишен отпуск, както и разходите за задължителните социални и здравни осигурителни вноски за сметка на работодателя, дължими във връзка с тези заплати и възнаграждения на лица по служебни, трудови или извънтрудови правоотношения с възложени функции по управление и изпълнение на Оперативната програма, са допустими за финансиране в случаите, когато отговорностите и задълженията на посочените лица, писмено определени в длъжностните им характеристики или в договорите за възлагане на дейността, попадат в обсега на дейностите по чл. 12.“

2. В ал. 2 думите „Разходите за възнаграждения на служители и лица, на които са възложени дейности по чл. 12 извън лицата по т. 1“ се заменят с „Разходите за възнаграждения, включително разходите за задължителни социални и здравни осигурителни вноски за сметка на работодателя/възложителя, на служители и лица, на които са възложени дейности по чл. 12, извън лицата по ал. 1“. § 7. В чл. 15 т. 8 се изменя така: „8. разходи за наем, лизинг, покупка, застраховка и поддръжка на оборудване, транспортни средства, сгради и други материални активи, необходими за управлението и изпълнението на дейностите по Оперативната програма, включително за такси за преминаване по републикански пътища;“. § 8. В § 1 от допълнителните разпоредби т. 1 се изменя така: „1. „Публична безвъзмездна финансова помощ“ е безвъзмездната финансова помощ по смисъла на § 1, т. 2 от допълнителните разпоредби на Постановление № 121 на Министерския съвет от 2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз.“

Заключителна разпоредба § 9. Постановлението влиза в сила от деня на обнародването му в „Държавен вестник“ с изключение на § 2 и 3, които влизат в сила от 5 октомври 2011 г.

Министър-председател: Бойко Борисов

Главен секретар на Министерския съвет: Росен Желязков