Наредба № 63 от 8 ноември 2018 г. за изискванията към съдържанието, периодичността на изготвяне и сроковете за представяне на отчетите за надзорни цели на пенсионноосигурителните дружества и управляваните от тях фондове

КОМИСИЯ ЗА ФИНАНСОВ НАДЗОР

НАРЕДБА № 63 от 8 ноември 2018 г. за изискванията към съдържанието, периодичността на изготвяне и сроковете за представяне на отчетите за надзорни цели на пенсионноосигурителните дружества и управляваните от тях фондове Чл. 1. С наредбата се уреждат изискванията към съдържанието, периодичността на изготвяне и сроковете за представяне на отчетите за надзорни цели на пенсионноосигурителните дружества и управляваните от тях фондове за допълнително пенсионно осигуряване.

Чл. 2. Пенсионноосигурителното дружество представя в Комисията за финансов надзор в срок до 20 дни след края на всеки месец месечни отчети за надзорни цели на дружеството и управляваните от него фондове по образец съгласно: 1. приложение № 1 – за пенсионноосигурително дружество; 2. приложение № 2 – за универсален пенсионен фонд; 3. приложение № 3 – за професионален пенсионен фонд; 4. приложение № 4 – за фонд за допълнително доброволно пенсионно осигуряване; 5. приложение № 5 – за фонд за допълнително доброволно пенсионно осигуряване по професионални схеми.

Чл. 3. Пенсионноосигурителното дружество представя в Комисията за финансов надзор в срок до 20 дни след края на всяко тримесечие заедно с отчетите по чл. 2 и отчет за надзорни цели за тримесечието по образец съгласно приложение № 6.

Чл. 4. Пенсионноосигурителното дружество представя в Комисията за финансов надзор в срок до три месеца след края на финансовата година годишни отчети за надзорни цели на дружеството и управляваните от него фондове по образец съгласно: 1. приложение № 7 – за пенсионноосигурително дружество; 2. приложение № 8 – за универсален пенсионен фонд; 3. приложение № 9 – за професионален пенсионен фонд; 4. приложение № 10 – за фонд за допълнително доброволно пенсионно осигуряване; 5. приложение № 11 – за фонд за допълнително доброволно пенсионно осигуряване по професионални схеми.

Чл. 5. Отчетите по чл. 2 – 4 се представят в електронен вид, подписани с квалифициран електронен подпис, чрез поддържан от Комисията за финансов надзор електронен портал.

Преходни и заключителни разпоредби § 1. Наредбата се издава на основание чл. 185, ал. 3 и във връзка с чл. 252, ал. 1 от Кодекса за социално осигуряване и е приета с Решение № 1051-Н от 8 ноември 2018 г. на Комисията за финансов надзор. § 2. Пенсионноосигурителните дружества изготвят и представят отчетите и справките за надзорни цели за месец октомври 2018 г. по образците, действащи до влизане в сила на тази наредба. § 3. Наредбата влиза в сила от 19.11.2018 г.

Председател: Карина Караиванова

Приложение № 1 към чл. 2, т. 1

ВИЖ приложенията

10182http://dv.parliament.bg/DVPics/2018/95_18/95_kfn_pril.pdf