Постановление № 297 от 3 ноември 2006 г. за осигуряване на средства от централния бюджет за 2006 г. за поемане на разходи, свързани със защитата на шестимата подсъдими български граждани и палестинския гражданин по наказателното дело в Либия и свързаните с това дело граждански дела

ПОСТАНОВЛЕНИЕ № 297 ОТ 3 НОЕМВРИ 2006 Г. за осигуряване на средства от централния бюджет за 2006 г. за поемане на разходи, свързани със защитата на шестимата подсъдими български граждани и палестинския гражданин по наказателното дело в Либия и свързаните с това дело граждански дела

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2006 г. допълнителни средства по бюджета на Министерството на правосъдието в размер 200 000 лв. за командировъчни, такси, преводи, хонорари и други разходи, свързани със защитата на шестимата подсъдими български граждани и палестинския гражданин по наказателното дело в Либия и свързаните с него граждански дела.

Чл. 2. Средствата по чл. 1 да се осигурят чрез преструктуриране на целевите разходи по централния бюджет за 2006 г. по реда на чл. 34 от Закона за устройството на държавния бюджет.

Чл. 3. Министърът на финансите да извърши налагащите се от чл. 1 промени по бюджета на Министерството на правосъдието за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на правосъдието и на министъра на финансите.

Министър-председател: Сергей Станишев

За главен секретар на Министерския съвет:Галина Маринска