Административният съд – Търговище, на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че е постъпил протест от Окръжната прокуратура – Търговище, против Правилника за организацията и дейността на общинския съвет, неговите комисии и взаимодействието му с общинската администрация на Общински съвет – гр. Попово. По протеста е образувано адм. д. № 80/2018 г. по описа на Административния съд – Търговище, със страни: Окръжната прокуратура – Търговище, и Общинския съвет – гр. Попово, представляван от неговия председател. Делото е насрочено за разглеждане в открито съдебно заседание на 19.06.2018 г. от 10 ч.