Постановление № 183 от 23 август 2012 г. за изменение на Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност

ПОСТАНОВЛЕНИЕ № 183 ОТ 23 АВГУСТ 2012 Г. за изменение на Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност (обн., ДВ, бр. 59 от 2009 г.; доп., бр. 71 и 77 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В приложението към чл. 1, ал. 1, в пореден номер VII „Сектор „Телекомуникации и информация“ се правят следните изменения: 1. В т. 1 „Стратегически дейности“ подточка 1.5 се изменя така: „1.5. Управление на Единната електронна съобщителна мрежа на държавната администрация и за нуждите на националната сигурност;“.

2. В т. 2 „Стратегически обекти“ подточка 2.5 се изменя така: „2.5. Съобщителни обекти със специално предназначение от Единната електронна съобщителна мрежа на държавната администрация и за нуждите на националната сигурност, София, ул. Ген. Й. В. Гурко 6;“.

Заключителна разпоредба § 2. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков