Постановление № 330 от 20 декември 2008 г. за изменение и допълнение на Постановление № 140 на Министерския съвет от 1992 г. за преструктуриране на рудодобива и поетапно закриване на неефективни производствени мощности

ПОСТАНОВЛЕНИЕ № 330 ОТ 20 ДЕКЕМВРИ 2008 Г. за изменение и допълнение на Постановление № 140 на Министерския съвет от 1992 г. за преструктуриране на рудодобива и поетапно закриване на неефективни производствени мощности (обн., ДВ, бр. 61 от 1992 г.; изм. и доп., бр. 69 от 1992 г., бр. 54, 91 и 107 от 1993 г.; попр., бр. 2 от 1994 г.; изм. и доп., бр. 87 от 1994 г., бр. 19 от 1995 г., бр. 16 от 1996 г., бр. 42 от 1997 г., бр. 98 от 1998 г., бр. 75 и 112 от 1999 г., бр. 36 и 101 от 2000 г. и бр. 62 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В ал. 1: а) в изречение първо след думите “Елисейна” ЕАД” се добавя “в несъстоятелност” и се поставя запетая; б) в изречение второ думите “Министерството на икономиката” се заменят с “Министерството на икономиката и енергетиката”.

2. Алинея 3 се изменя така: “(3) Търговските дружества по ал. 1 да извършат техническа ликвидация или консервация и ликвидиране на последствията от добива и преработката на руди на обектите съгласно приложение № 1 на базата на работни проекти, приети от Междуведомствения експертен съвет (МЕС) към Министерството на икономиката и енергетиката, в състав: експерти от Министерството на икономиката и енергетиката, Министерството на финансите, Министерството на околната среда и водите, Министерството на земеделието и храните, Министерството на регионалното развитие и благоустройството, Министерството на труда и социалната политика, Министерството на извънредните ситуации и от Държавната агенция по горите. Министърът на икономиката и енергетиката, министърът на финансите, министърът на околната среда и водите, министърът на земеделието и храните, министърът на регионалното развитие и благоустройството, министърът на труда и социалната политика, министърът на извънредните ситуации и председателят на Държавната агенция по горите определят своите представители в Междуведомствения експертен съвет. Промени на представителите се извършват по същия ред. Междуведомственият експертен съвет приема правилник за своята работа.”

3. Алинея 5 се изменя така: “(5) Финансирането на работните проекти за техническа ликвидация или консервация, рекултивация, мониторинг, пречистване на замърсени руднични води и на замърсени води, дрениращи от отвали, минни изработки и хвостохранилища, за обектите по приложение № 1 се открива след приемането им от Междуведомствения експертен съвет и утвърждаването на протокола от министъра на икономиката и енергетиката. За обекти, представляващи строежи по смисъла на Закона за устройство на територията, финансирането се открива след одобряване на работните проекти и издаване на разрешение за строеж. Сроковете за изпълнение на всички дейности се определят с работния проект и се изпълняват по календарен график, приет от Междуведомствения експертен съвет.”

4. Създават се ал. 7 - 10: “(7) Възлага на “ЕКО-МЕДЕТ” - ЕООД, с. Панагюрски колонии, организацията по проектирането, изпълнението и контрола на дейностите по техническата ликвидация, консервация, техническа и биологична рекултивация, пречистване на води и мониторинг за обекти от рудодобивните дружества по приложение № 1, включени в отделен списък, утвърден от министъра на икономиката и енергетиката, чрез възлагането им по реда на Закона за обществените поръчки. Дейностите по пречистване на води и мониторинг могат да се изпълняват от “ЕКО-МЕДЕТ” - ЕООД, и самостоятелно.

(8) Списъкът по ал. 7 се обнародва в “Държавен вестник”.

(9) Списъкът по ал. 7 може да се изменя и допълва по реда на ал. 7 и 8.

(10) Организацията по проектирането, изпълнението и контрола на дейностите по техническа ликвидация, консервация, техническа и биологична рекултивация, пречистване на води и мониторинг на обекти от рудодобивните дружества, които не са включени в списъка по ал. 7, се осъществява от съответното търговско дружество чрез възлагането им по реда на Закона за обществените поръчки.” § 2. Създават се чл. 1a - 1в: “Чл. 1а. (1) Търговските дружества, включени в списъка по чл. 1, ал. 7, предават с предавателно-приемателни протоколи на “ЕКО-МЕДЕТ” - ЕООД, пълната документация по проектирането, изпълнението и отчитането на проектите за обектите, както и опис на протоколи на неизвършените към момента на предаването видове работи по утвърдените проекти в срок до един месец от обнародването на списъка.

(2) Сключените договори за проектиране, организация, изпълнение и контрол по чл. 1, ал. 1 до обнародването на списъка по чл. 1, ал. 7 запазват действието си. В 3-дневен срок от получаване на документацията “ЕКО-МЕДЕТ” - ЕООД, уведомява писмено изпълнителите по договорите, че встъпва в правата на възложител. Между страните се сключва тристранно споразумение или отношенията се уреждат като встъпване в дълг, освен ако друго не е предвидено в закон.

(3) Договорите, които не бъдат предадени в срока по ал. 1, не обвързват “ЕКО-МЕДЕТ” - ЕООД.

Чл. 1б. Търговските дружества, чиито обекти са включени в списъка по чл. 1, ал. 7, предават на “ЕКО-МЕДЕТ” - ЕООД, цялостната информация и документация относно обекти, подлежащи на техническата ликвидация, консервация и техническа и биологична рекултивация, пречистване на води и мониторинг.

Чл. 1в. След приключване на проектите по чл. 1, ал. 3 за обекти по чл. 1, ал. 7 “ЕКО-МЕДЕТ” - ЕООД, предава на търговските дружества протоколите на приемателните комисии.” § 3. Членове 2 и 3 се отменят. § 4. В чл. 4 думите “или ликвидаторите” се заменят със “съответно ликвидаторите/синдиците”. § 5. Член 5 се отменя. § 6. В чл. 6 се правят следните изменения и допълнения: 1. В ал. 3 думите “Министерството на икономиката” се заменят с “Министерството на икономиката и енергетиката” и накрая се добавя “и за придобиване от “ЕКО-МЕДЕТ” - ЕООД, на специализирани материални активи - машини, съоръжения, измервателна апаратура и транспортни средства, използвани от дружеството само и единствено за пречистване на води и мониторинг при условията на чл. 1, ал. 7”.

2. В ал. 6 думите “или ликвидаторите” се заменят със “съответно ликвидаторите/синдиците”. § 7. В чл. 7 се правят следните изменения и допълнения: 1. В ал. 1: а) в основния текст след думите “ежегодно осигурява” се добавя “Министерството на икономиката и енергетиката за”; б) в буква “в” накрая се добавя “и за ликвидиране на щети, възникнали от вредното влияние на минните работи, както и от природни и разрушителни въздействия, застрашаващи имуществото и/или живота на хора и животни”; в) буква “д” се изменя така: “д) задания за проектиране, предпроектни проучвания, проектиране, експертизи, експертни съвети за инвеститорски контрол, за приемателни комисии, комисии по отчитане на изпълнените работи и разходи за възлагане на обществени поръчки в изпълнение на постановлението;”; г) създават се букви “е” и “ж”: “е) придобиване на специализирани материални активи - машини, съоръжения, измервателна апаратура и транспортни средства, използвани от “ЕКО-МЕДЕТ” - ЕООД, само и единствено за пречистване на води и мониторинг; ж) екологични санкции.”

2. Алинея 2 се изменя така: “(2) Средствата по ал. 1 се превеждат на дружествата от Министерството на икономиката и енергетиката по издадена от министъра на финансите наредба, съгласувана с министъра на икономиката и енергетиката.”

3. Алинея 3 се изменя така: “(3) Предоставените средства по ал. 1 са целеви и не могат да се използват за обезпечение, залог и/или за принудително погасяване на държавни вземания (публични и частни), както и за вземания на трети лица. Министърът на финансите и министърът на икономиката и енергетиката осъществяват контрол по тяхното разходване.” § 8. Членове 8 и 9 се отменят. § 9. В чл. 10 ал. 1 се отменя. § 10. Член 12 се отменя. § 11. Приложение № 1 към чл. 1, ал. 1 се изменя така: (Забележка на редакцията: виж този материал в PDF-а на броя)

“Приложение № 1 към чл. 1, ал. 1

Заключителна разпоредба § 12. Министърът на извънредните ситуации и председателят на Държавната агенция по горите в срок 10 дни от влизането в сила на постановлението определят представителите на Министерството на извънредните ситуации и на Държавната агенция по горите в Междуведомствения експертен съвет.

Министър-председател: Сергей Станишев

За главен секретар на Министерския съвет: Веселин Даков