Административният съд – Монтана, на основание чл. 188 във връзка с чл. 181, ал. 1 и 2 АПК съобщава, че е образувал адм.д. № 90/2017 г. по постъпила Заповед № АК-04-14 от 9.03.2017 г. на областния управител на област Монтана, с която се оспорва Решение № 159 по протокол № 18 от заседание на Общинския съвет – с. Георги Дамяново, област Монтана, с което се одобрява такса за битови отпадъци за 2017 г., проведено на 2.02.2017 г. Конституирани страни по делото са: оспорващ – областен управител на област Монтана, и ответници – Общинският съвет – с. Георги Дамяново, област Монтана. Всеки, който има правен интерес, може да се присъедини към оспорването или да встъпи като страна наред с административния орган до началото на устните състезания, без да има право да иска повтаряне на извършени процесуални действия. Административно дело № 90/2017 г. е насрочено за 16.05.2017 г. от 9,30 ч.