Наредба за изменение и допълнение на Наредба № 16 от 2006 г. за обработка и превоз на опасни товари по море и по вътрешни водни пътища

МИНИСТЕРСТВО НА ТРАНСПОРТА

Наредба за изменение и допълнение на Наредба № 16 от 2006 г. за обработка и превоз на опасни товари по море и по вътрешни водни пътища (ДВ, бр. 53 от 2006 г.) § 1. В чл. 2 ал. 1 се изменя така: “Чл. 2. (1) Наредбата не се прилага за: а) гранично-полицейски кораби и кораби, извършващи военни превози; б) морски плавателни съдове, извършващи превози по морски пътища, които представляват част от вътрешните водни пътища; в) фериботи, които само пресичат вътрешен воден път или пристанище или осъществяват превози изцяло в рамките на затворена зона.” § 2. В чл. 3, ал. 4 думите “Изпълнителна агенция “Пристанищна администрация” се заменят с “Изпълнителна агенция “Морска администрация”. § 3. Създава се чл. 4а: “Чл. 4а. В случай на произшествие или инцидент на територията на Република България, ако приложимите разпоредби за безопасност са се оказали недостатъчни за ограничаване на рисковете, свързани с превоза на опасните товари, и ако има неотложна необходимост от предприемане на действие, на етапа на планирането, Изпълнителна агенция “Морска администрация” информира Комисията за мерките, които предлага да предприеме.” § 4. В чл. 9 ал. 2 се изменя така: “(2) Превозът на опасни товари по вътрешните водни пътища се извършва в съответствие с Европейското споразумение за международен превоз на опасни товари по вътрешни водни пътища (ADN) (обн., ДВ, бр. 43 от 2008 г.), ратифицирано със закон (обн., ДВ, бр. 9 от 2006 г.).” § 5. В чл. 11 се правят следните изменения и допълнения: 1. В ал. 1 преди думите “всяко предприятие” се добавя “В съответствие с изискванията на ADN”.

2. Алинея 2 се изменя така: “(2) Консултантът по безопасността изпълнява задължения в съответствие с изискванията на ADN, като съдейства за предотвратяването и избягването на рисковете и опасностите при обработката и превоза на опасни товари по вътрешни водни пътища.” § 6. Член 12 се изменя така: “Чл. 12. Консултантите по безопасността изготвят доклади в съответствие с ADN, които се съхраняват в предприятието най-малко 5 години и се предоставят при поискване на Изпълнителна агенция “Морска администрация”.” § 7. В чл. 14, ал. 1 преди думите “консултантът по безопасността” се добавя “В съответствие с изискванията на ADN”. § 8. В чл. 15 ал. 2 и 3 се отменят. § 9. В чл. 16, ал. 1 преди думите “кандидатите полагат” се добавя “В съответствие с изискванията на ADN”. § 10. В чл. 17 ал. 2 се изменя така: “(2) Обучението се извършва по учебна документация, изготвена в съответствие с изискванията на ADN и утвърдена от изпълнителния директор на Изпълнителна агенция “Морска администрация”.” § 11. Навсякъде в наредбата думите “Изпълнителна агенция “Пристанищна администрация” се заличават. § 12. В § 1 се създава т. 4: “4. “Затворена зона” е обособена територия със специален режим на пропускане и охрана, като например: пристанище.” § 13. Параграф 5 се изменя така: “§ 5. Наредбата въвежда изискванията на Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари.”

Преходни и заключителни разпоредби § 14. Удостоверенията по чл. 14, ал. 1, издадени преди влизането в сила на тази наредба, остават валидни до датата на изтичане на сроковете им на действие. § 15. Наредбата влиза в сила от 30 юни 2009 г.

Министър: П. Мутафчиев