Наредба за допълнение на Наредба № 18 от 2004 г. за регистрация на пристанищните оператори в Република България

Наредба за допълнение на Наредба № 18 от 2004 г. за регистрация на пристанищните оператори в Република България (обн., ДВ, бр. 109 от 2004 г.; изм., бр. 62 от 2005 г.; изм. и доп., бр. 75 от 2010 г. и бр. 15 от 2014 г.) § 1. В чл. 5 се правят следните изменения и допълнения: 1. В ал. 1: а) в основния текст думите „изпълнителния директор“ се заменят с „директора на съответната териториална дирекция“, а след абревиатурата в скобите „ЕИК“ се поставя наклонена черта и се добавя „код по БУЛСТАТ“; б) точка 2 се отменя; в) в т. 3 буква „а“ се отменя; г) точка 4 се изменя така: „4. удостоверения от съответните компетентни органи, че пристанищният оператор няма задължения за данъци или вноски за социално осигуряване, съгласно законодателството на държавата, в която е установен; когато пристанищният оператор е със седалище в Република България, липсата на задължения по смисъла на чл. 162 от Данъчно-осигурителния процесуален кодекс към държавата и към община, установени с влязъл в сила акт на компетентен орган, се установява чрез служебна проверка от Изпълнителна агенция „Морска администрация“;“ д) в т. 5 след думите „търговецът – пристанищен оператор,“ се добавя „регистриран по законодателството на друга държава – членка на Европейския съюз,“.

2. В ал. 2: а) в т. 1 накрая се поставя тире и се добавя „за кораби, плаващи под знамето на друга държава – членка на Европейския съюз“; б) точка 2 се изменя така: „2. корабните документи, определени от администрацията на държавата на знамето – за кораби, плаващи под знамето на друга държава – членка на Европейския съюз;“ в) точка 3 се изменя така: „3. документ за надеждно комплектуване на кораба с екипаж – за кораби, плаващи под знамето на друга държава – членка на Европейския съюз;“ г) в т. 4, буква „б“ след думите „за корабите“ се поставя запетая и се добавя „плаващи под знамето на друга държава – членка на Европейския съюз,“.

3. Алинея 8 се изменя така: „(8) Вписванията в регистъра на пристанищните оператори се извършват от длъжностни лица, определени от директора на съответната териториална дирекция на Изпълнителна агенция „Морска администрация“. Вписването се извършва в 7-дневен срок от подаване на заявлението. При фактическа и правна сложност вписването се извършва в 14-дневен срок от подаване на заявлението, а когато е необходимо да се съберат доказателства за съществени обстоятелства или да се даде възможност на други граждани и организации да се защитят, вписването и издаването на удостоверение се извършва до един месец от започване на производството. Длъжностното лице отбелязва датата и часа на вписването, името на вписващия и се подписва.“

4. Алинея 9 се отменя.

5. Алинея 10 се изменя така: „(10) В сроковете по ал. 8 директорът на съответната териториална дирекция на Изпълнителна агенция „Морска администрация“ и капитан на пристанището издава удостоверение за регистрация на пристанищен оператор в съответствие с образеца – приложение № 2.“

6. В ал. 12 думите „10-дневен“ се заменят с „3-дневен“.

7. В ал. 13 думите „изпълнителният директор“ се заменят с „директорът на съответната териториална дирекция“.

8. Алинея 14 се изменя така: „(14) Отказът за вписване на оператора в регистъра на пристанищните оператори може да бъде оспорван по административен ред пред изпълнителния директор на Изпълнителна агенция „Морска администрация“.“ § 2. В приложение № 2 към чл. 5, ал. 10 думите „Изпълнителен директор“ се заменят с „Директор на дирекция …“

Министър: Ивайло Московски