Постановление № 92 от 20 май 2005 г. за утвърждаване план-сметка на разходите по подготовката и произвеждането на изборите за народни представители на 25 юни 2005 г.

ПОСТАНОВЛЕНИЕ № 92 ОТ 20 МАЙ 2005 Г. за утвърждаване план-сметка на разходите по подготовката и произвеждането на изборите за народни представители на 25 юни 2005 г.

МИНИСТЕРСКИЯТ СЪВЕТ ПОСТАНОВИ: Чл. 1. Утвърждава план-сметката на разходите по подготовката и произвеждането на изборите за народни представители на 25 юни 2005 г. на обща сума 17 000 000 лв., разпределени съгласно приложението.

Чл. 2. Средствата по чл. 1 да се осигурят за сметка на централния бюджет за 2005 г.

Чл. 3. Министърът на финансите да извърши налагащите се промени по централния бюджет и по бюджетите на съответните първостепенни разпоредители с бюджетни кредити за 2005 г.

Чл. 4. Министърът на държавната администрация в зависимост от изпълнението на отделните разходи по т. 1.1, 1.2, 1.3 и 1.4 от приложението може да извършва вътрешни компенсирани промени в рамките на утвърдените средства по т. 1 от приложението.

Чл. 5. Броят и местата на избирателните секции в чужбина се определят от министъра на външните работи, като общият брой на откритите в една държава секции не може да надхвърля 50.

Чл. 6. Първостепенните разпоредители с бюджетни кредити, включително Българската национална телевизия и Българското национално радио, както и Българската телеграфна агенция до 30 юли 2005 г. да представят в Министерския съвет отчет за изразходваните средства.

Заключителни разпоредби § 1. Постановлението се приема на основание чл. 7, ал. 2 от Закона за избиране на народни представители и чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на държавната администрация. § 3. Постановлението влиза в сила от 19 май 2005 г.

Министър-председател: Симеон Сакскобургготски

Главен секретар на Министерския съвет: Севдалин Мавров

Приложение към чл. 1

План-сметка на разходите по подготовката и произвеждането на изборите за народни представители на 25 юни 2005 г. № Наименование на Сума по разходите (в лв.) ред

1 2 3

1. Разходи на Министерския съвет 10 925 000 в т. ч.: 1.1. за осигуряване на книжа и материа-ли, офис оборудване, копия на избор- ни книжа, разходи за възнаграждения, за командировки и за горивно- смазочни материали 625 000 1.2. на областните управители и общини- те за организационно-техническата подготовка на изборите 2 200 000 1.3. за Централната избирателна комисия,включително възнаграждения на комисията, обработка на резултатите, проверки на подписки и проверка за двойно гласуване, за възнаграждения на районните и секционните избира- телни комисии, в т. ч. осигурителни вноски по Кодекса за социално оси- гуряване и Закона за здравното осигуряване и др. 4 100 000

1.4. За повишаване на избирателната активност и за разяснителна кампания 4 000 000

2. Разходи на Министерството на регионалното развитие и благоустройство- то за подготовка и отпечатване на избирателните списъци от Главна дирекция “ГРАО” 360 000

3. Разходи на Министерството на вътрешните работи за охрана при произ- веждането на изборите 2 300 000

4. Разходи на Министерството на външните работи за организиране произ- веждането на изборите в чужбина 3 000 000

5. Разходи на Министерството на образованието и науката за осигуряване на гласуването в държавните училища 15 000

6. Разходи на Българската телеграфна агенция 100 000

7. Разходи на Българската национална телевизия 200 000

8. Разходи на Българското национално радио 100 000

ОБЩО 17 000 000