Административният съд – Бургас, на основание чл. 188 във връзка с чл. 181, ал. 1 и 2 АПК съобщава, че е постъпил протест от Андрей Червеняков – прокурор в Окръжна прокуратура – Бургас, против чл. 5, ал. 2, т. 1 в частта относно „български“ и чл. 31, ал. 1, т. 1 в частта относно „6 месеца“ от Наредбата за реда и условията за управление и разпореждане с общински жилища на територията на община Поморие, приета с Решение № 420 от 29.11.2005 г., изменена с Решение № 1161 от 7.10.2014 г., както и допълнение към протеста против чл. 5, ал. 2, т. 9 (нова приета с Решение № 1161 от 7.10.2014 г.) и чл. 46 (изм. с Решение № 1161 от 7.10.2014 г.) от същата наредба. По оспорването е образувано адм. дело № 3394/2018 г. по описа на Административния съд – Бургас, което е насрочено за 21.03.2019 г. от 11,20 ч.