Постановление № 282 от 3 декември 2010 г. за предоставяне на допълнителни бюджетни кредити по бюджета на Държавна агенция „Държавен резерв и военновременни запаси“ за 2010 г.

ПОСТАНОВЛЕНИЕ № 282 ОТ 3 ДЕКЕМВРИ 2010 Г. за предоставяне на допълнителни бюджетни кредити по бюджета на Държавна агенция „Държавен резерв и военновременни запаси“ за 2010 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави от централния бюджет за 2010 г. допълнителни бюджетни кредити в размер 20 млн. лв. по бюджета на Държавна агенция „Държавен резерв и военновременни запаси“ за закупуване на дизелови горива за създаване на задължителни запаси по Закона за задължителните запаси от нефт и нефтопродукти.

(2) Средствата по ал. 1 да се осигурят чрез преструктуриране на разходите по централния бюджет за 2010 г. по реда на чл. 34, ал. 1 от Закона за устройството на държавния бюджет.

Чл. 2. Министърът на финансите да извърши налагащите се от чл. 1 промени по бюджета за 2010 г. на Държавна агенция „Държавен резерв и военновременни запаси“.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на председателя на Държавна агенция „Държавен резерв и военновременни запаси“. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков