Постановление № 324 от 24 ноември 2016 г. за одобряване на допълнителни разходи/трансфери за 2016 г.

ПОСТАНОВЛЕНИЕ № 324 ОТ 24 НОЕМВРИ 2016 Г. за одобряване на допълнителни разходи/трансфери за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2016 г. в общ размер 4 071,0 хил. лв., разпределени, както следва: 1. разходи по бюджета на Сметната палата за 2016 г. – 140,0 хил. лв. за персонал; 2. разходи по бюджета на Комисията за финансов надзор за 2016 г. – 442,0 хил. лв. за членски внос в Европейския орган за ценни книжа и пазари и Европейския орган за застраховане и професионално пенсионно осигуряване; 3. трансфер за Българската академия на науките чрез бюджета на Министерството на образованието и науката за 2016 г. – 1100,0 хил. лв.; средствата да се предоставят на Института по океанология към Българската академия на науките за финансиране на дейности за завършване на ремонт на научноизследователския кораб „Академик“; 4. трансфер за Община Доспат – 2000,0 хил. лв. за ремонт и реконструкция на улици на територията на община Доспат; 5. трансфер за Община Смолян – 289,0 хил. лв. за ремонт на улици на територията на община Смолян; 6. трансфер за Община Ихтиман – 100,0 хил. лв. за дофинансиране на ремонта на довеждащия водопровод на с. Мухово.

(2) Средствата по ал. 1, т. 1 да се осигурят за сметка на предвидените разходи по централния бюджет за 2016 г.

(3) Средствата по ал. 1, т. 2 – 6 да се осигурят чрез преструктуриране на разходите по централния бюджет за 2016 г.

Чл. 2. (1) Със сумата по чл. 1, ал. 1, т. 1 да се увеличат разходите по бюджета на Сметната палата за 2016 г.

(2) Със сумата 140,0 хил. лв. да се увеличи показател „Персонал“ по чл. 4, ал. 1 от Закона за държавния бюджет на Република България за 2016 г.

Чл. 3. Със сумата по чл. 1, ал. 1, т. 2 да се увеличат показателите по чл. 42, ал. 2 от Закона за държавния бюджет на Република България за 2016 г.

Чл. 4. Председателят на Сметната палата и председателят на Комисията за финансов надзор да извършат съответните промени по бюджетите си за 2016 г. и да уведомят министъра на финансите.

Чл. 5. Министърът на финансите да извърши произтичащите от чл. 1 промени по централния бюджет за 2016 г., включително на бюджетните взаимоотношения на общините с централния бюджет за 2016 г.

Заключителни разпоредби § 1. Постановлението се приема на основание чл. 51, ал. 2 и чл. 109, ал. 3 от Закона за публичните финанси и чл. 90, ал. 2 от Закона за държавния бюджет на Република България за 2016 г. § 2. Изпълнението на постановлението се възлага на председателя на Сметната палата, на председателя на Комисията за финансов надзор, на министъра на образованието и науката, на председателя на Българската академия на науките, на кмета на община Доспат, на кмета на община Смолян и на кмета на община Ихтиман. § 3. В Постановление № 192 на Министерския съвет от 2016 г. за одобряване на допълнителни разходи/трансфери за 2016 г. (ДВ, бр. 61 от 2016 г.) в чл. 1, ал. 1 т. 11 се изменя така: „11. по бюджета на Община Крушари за ремонтни работи на улици в с. Телериг и с. Ефрейтор Бакалово, община Крушари – 350 000 лв.“ § 4. В Постановление № 232 на Министерския съвет от 2016 г. за приемане на план-сметка по подготовката и произвеждането на изборите за президент и вицепрезидент на републиката и на национален референдум с въпроси „Подкрепяте ли народните представители да се избират с мажоритарна избирателна система с абсолютно мнозинство в два тура?“; „Подкрепяте ли въвеждането на задължително гласуване на изборите и референдумите?“ и „Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?“ на 6 ноември 2016 г. (обн., ДВ, бр. 71 от 2016 г.; изм. и доп., бр. 77 от 2016 г.) се правят следните изменения и допълнения: 1. В чл. 1: а) в ал. 1 числото „47 080,0“ се заменя с „48 930,0“; б) в ал. 3, т. 2 числото „27 880,0“ се заменя с „29 730,0“.

2. В чл. 2: а) в ал. 1 числото „9548,0“ се заменя с „9798,0“; б) в ал. 2 числото „9050,0“ се заменя с „9300,0“.

3. В чл. 6: а) в ал. 1 числата „1500,0“, „260,0“, „800,0“ и „700,0“ се заменят съответно с „3100,0“, „452,0“, „1290,0“ и „1810,0“; б) в ал. 2 числото „1240,0“ се заменя с „2648,0“.

4. В приложението към чл. 1, ал. 2: а) в пореден № 1 числата „7 348 000“ и „9 548 000“ се заменят съответно със „7 598 000“ и „9 798 000“; б) в пореден № 1.2 числата „4 950 000“ и „6 950 000“ се заменят съответно с „5 200 000“ и „7 200 000“; в) в пореден № 5 числата „1 000 000“, „500 000“ и „1 500 000“ се заменят съответно с „2 100 000“, „1 000 000“ и „3 100 000“; г) на ред „Общо“ числата „32 093 000“, „14 887 000“ и „47 080 000“ се заменят съответно с „33 443 000“, „15 387 000“ и „48 930 000“. § 5. В Постановление № 308 на Министерския съвет от 2016 г. за одобряване на допълнителни разходи/трансфери за 2016 г. (ДВ, бр. 93 от 2016 г.), в чл. 5 в ал. 1 и 2 думите „по чл. 1, ал. 1, т. 3“ се заменят с „по чл. 1, ал. 1, т. 4“. § 6. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков