Наредба за изменение и допълнение на Наредба № 14 от 2000 г. за защита и хуманно отношение към животните, отглеждани в стопанства чрез интензивни технологии

МИНИСТЕРСТВО

НА ЗЕМЕДЕЛИЕТО И ГОРИТЕ

Наредба за изменение и допълнение на Наредба № 14 от 2000 г. за защита и хуманно отношение към животните, отглеждани в стопанства чрез интензивни технологии (ДВ, бр. 62 от 2000 г.) § 1. Заглавието на наредбата се изменя така: “Наредба № 14 от 2000 г. за защита и хуманно отношение към селскостопанските животни”. § 2. В чл.1 се правят следните изменения: 1. В ал. 1: а) точка 1 се изменя така: “1. минималните зоохигиенни изисквания за защита и хуманно отношение към селскостопанските животни;” б) точка 2 се изменя така: “2. задълженията на собствениците на селскостопански животни за осигуряване изпълнението на изискванията по т. 1.

2. В ал. 2 т. 3 се изменя така: “3. опитни животни;”. § 3. Член 2 се изменя така: “Чл. 2. Собствениците на селскостопански животни са длъжни: 1. да отглеждат животните по начин, който ги предпазва от вредни въздействия и не им причинява болка, страдания и наранявания; 2. да отглеждат животните според изискванията на техния фенотип и генотип.” § 4. Заглавието на глава втора се изменя така: “Изисквания за хуманно отношение при отглеждане на селскостопански животни”. § 5. В чл. 3 се правят следните изменения и допълнения: 1. Досегашният текст става ал. 1 и се изменя така: “(1) Собствениците на селскостопански животни са длъжни да осигурят достатъчен брой гледачи, които притежават необходимата квалификация и опит за полагане на грижи за животните.”

2. Създава се ал. 2: “(2) Гледачите по ал. 1 не трябва да причиняват болка, стрес, страдание и наранявания на животните, за които се грижат.” § 6. В чл. 4 думите “отглеждани в стопанства чрез интензивни технологии” се заличават. § 7. В чл. 5, ал. 1думите “отглеждано в стопанство чрез интензивни технологии” се заличават. § 8. В чл. 6, ал. 3 след думите “храната и водата” се поставя запетая и се добавя “намалява до минимум агресивната конкуренция при животните и осигурява свободен достъп на всяко животно до хранилките и поилките.” § 9. Член 8 се изменя така: “Чл. 8. Не се разрешава: 1. използването на методи за изкуствено или естествено развъждане, които причиняват сериозни страдания, наранявания или трайни увреждания на животните или има вероятност да доведат до тяхната смърт; 2. отглеждането на животните при условия на постоянна тъмнина; 3. отглеждането на животни като селскостопански, освен ако техният фенотип и генотип позволяват това да бъде извършвано без вредни последствия за тяхното здраве и благосъстояние.” § 10. Заглавието на глава трета се изменя така: “Опазване здравето на селскостопанските животни”. § 11. В чл. 9, ал. 1 думите “и ръководителите на стопанства за отглеждане на животни чрез интензивни технологии” се заменят с “на селскостопански животни.” § 12. В чл. 9, ал. 4 думите “стопанства за отглеждане на животни чрез интензивни технологии” се заменят със “селскостопански животни.” § 13. Член 10 се изменя така: “Чл. 10. Клането или умъртвяването на селскостопански животни се извършва в съответствие с Наредба № 20 от 2002 г. за намаляване до минимум страданията на животните по време на клане (ДВ, бр. 55 от 2002 г.).” § 14. Заглавието на глава четвърта се изменя така: “Помещения и оборудване при отглеждане на селскостопански животни”. § 15. В чл. 12 ал. 1 се изменя така: “(1) При строеж на помещения за отглеждане на животни се използват материали, които не са вредни за животните, разрешени са за целта и които позволяват цялостно почистване и дезинфекциране на помещението.” § 16. В чл.12 се създава ал. 5: “(5) Когато здравето и доброто състояние на животните зависи от функционирането на изкуствена вентилационна система, в помещенията трябва да бъде осигурена подходяща резервна система, която да гарантира необходимата въздушна циркулация при повреда на основната система.” § 17. В чл. 13, ал. 1 думите “използвани при интензивно животновъдство” се заменят с “в помещенията за селскостопански животни”. § 18. В чл. 15, ал. 2 думите “стопанства и животновъдни комплекси” се заменят със “селскостопански животни”. § 19. В чл. 16, ал. 1 думите “в стопанства чрез интензивни технологии” се заличават. § 20. В допълнителната разпоредба се правят следните изменения и допълнения: 1. Точки 2 и 3 се изменят така: “2. “Селскостопански животни”са животните, включително риби, земноводни и влечуги, отглеждани и развъждани за производство на животински продукти, други селскостопански цели или за работа.

3. “Собственик или гледач на селскостопанско животно” е всяко физическо или юридическо лице, на чиито грижи са поверени животните и което е отговорно за тях постоянно или временно.”

2. В т. 4 думите “медикаменти или биопрепарати” се заменят с думите “ветеринарномедицински продукти”.

3. Създават се т. 6 и 7 със следното съдържание: “6. “Генотип” е съвкупност от наследствените признаци и свойства на организма, т.е. съвкупност от взаимодействащи гени, обуславящи признаците и свойствата на организмите.

7. “Фенотип” е съвкупност от всички външни, видими и измерими признаци и особености на животното, които са резултат от взаимодействието на генотипа с околната среда.” § 21. Параграф 2 от преходните и заключителните разпоредби се отменя. § 22. Навсякъде в наредбата, с изключение на чл. 1, ал. 2, думата “животно” се заменя със “селскостопанско животно”, а думите “животни/те” се заменят със “селскостопански/те животни”.

Министър: М. Дикме