Постановление № 198 от 13 август 2009 г. за изменение и допълнение на Наредбата за изчисляване и изплащане на паричните обезщетения и помощи от държавното обществено осигуряване, приета с Постановление № 364 на Министерския съвет от 2006 г.

ПОСТАНОВЛЕНИЕ № 198 ОТ 13 АВГУСТ 2009 Г. за изменение и допълнение на Наредбата за изчисляване и изплащане на паричните обезщетения и помощи от държавното обществено осигуряване, приета с Постановление № 364 на Министерския съвет от 2006 г. (обн., ДВ, бр. 1 от 2007 г.; Решение № 9943 на Върховния административен съд от 2007 г. – бр. 1 от 2008 г.; изм. и доп., бр. 26 от 2008 г. и бр. 13 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В ал. 1, т. 1 се създава буква „е“: „е) раждане на дете – по чл. 50, ал. 6 и 7 от Кодекса за социално осигуряване (КСО);“.

2. В ал. 2 думите „Кодекса за социално осигуряване (КСО)“ се заменят с „КСО“, а думите „молба-декларацията по чл. 4 или 5“ се заменят с „от заявлението-декларация по чл. 4, 4а, 4б, 5, 6 и 7“. § 2. В чл. 4 числото „315“ се заменя с „410“, след думите „по чл. 50“ се поставя запетая и се добавя „ал. 1“, а думите „молба-декларация“ се заменят със „заявление-декларация“. § 3. Създават се чл. 4а и 4б: „Чл. 4а. Паричните обезщетения при раждане на дете до 15 календарни дни по чл. 50, ал. 6 от КСО се изплащат въз основа на заявление-декларация от бащата по образец съгласно приложение № 13 със задължително попълнени данни от осигурителя (самоосигуряващия се) относно правото на паричните обезщетения.

Чл. 4б. Паричните обезщетения при раждане на дете след навършване на 6-месечна възраст на детето за остатъка до 410 календарни дни по чл. 50, ал. 7 КСО се изплащат въз основа на заявление-декларация от бащата/осиновителя по образец съгласно приложение № 14 със задължително попълнени данни от осигурителя (самоосигуряващия се) относно правото на паричните обезщетения.“ § 4. В чл. 5 думите „молба-декларация“ се заменят със „заявление-декларация“. § 5. В чл. 6 думите „молба-декларация“ се заменят със „заявление-декларация“. § 6. В чл. 7 думите „молба-декларация“ се заменят със „заявление-декларация“. § 7. В чл. 11 се правят следните изменения: 1. В ал. 2 думите „молби-декларациите“ се заменят със „заявленията-декларации“.

2. В ал. 3 и 4 думите „молби-декларации“ се заменят със „заявления-декларации“. § 8. В чл. 12 думите „с молба“ се заменят със „със заявление“. § 9. В чл. 13 ал. 2 се изменя така: „(2) Лицата, поискали изплащане на помощта по чл. 1, ал. 1, т. 2, буква „б“, представят лично или чрез упълномощени от тях лица в ТП на НОИ по постоянния или настоящия им адрес документите по чл. 7 и 8 на хартиен носител и документ за самоличност. Когато децата на починалия са малолетни или непълнолетни, документите се представят от законния им представител.“ § 10. В чл. 16 се правят следните изменения и допълнения: 1. В ал. 1: а) в основния текст след цифрата „6“ се поставя запетая и се добавя „а при бременност и раждане – от 12“; б) в т. 1 думите „за фонд „Общо заболяване и майчинство“ и/или „Трудова злополука и професионална болест“ се заменят със „за общо заболяване и майчинство и/или за трудова злополука и професионална болест“.

2. В ал. 3 след думите „6-месечния период“ се поставя запетая и се добавя „а при бременност и раждане – за 12-месечния период“ и след думите „работните дни“ се добавя „по календар“.

3. В ал. 4 думите „всички осигурени социални рискове, за всички осигурени социални рискове без трудова злополука и професионална болест и безработица или за всички осигурени социални рискове без безработица“ се заменят с „общо заболяване и майчинство и/или трудова злополука и професионална болест“. § 11. В чл. 17, ал. 7 след думите „6-месечния период“ се поставя запетая и се добавя „а при бременност и раждане – за 12-месечния период“ и след думите „работните дни“ се добавя „по календар“. § 12. В чл. 19, ал. 2 и 3 след думите „6-месечния период“ се поставя запетая и се добавя „а при бременност и раждане – за 12-месечния период“ и след думите „работните часове“ се добавя „по календар“. § 13. В чл. 24 се правят следните изменения: 1. В ал. 1 думите „Териториалното поделение на НОИ“ се заменят с „Националният осигурителен институт“.

2. В ал. 2 и 3 думите „ТП на“ се заличават. § 14. В чл. 26, ал. 1 след думите „по чл. 5, ал. 4“ се поставя запетая и се добавя „т. 1“. § 15. В приложение № 1 към чл. 3, ал. 3 и 4, в заглавието думите „чл. 50 и 51“ се заменят с „чл. 50, ал. 1 и чл. 51“. § 16. Приложения № 2 – 6 се изменят така: (Забележка на редакцията: виж този материал в PDF-а на броя)

„Приложение № 2 към чл. 4

Приложение № 3 към чл. 5

Приложение № 4 към чл. 5

Приложение № 5 към чл. 6

Приложение № 6 към чл. 7 § 17. Приложения № 8 – 12 се изменят така: „Приложение № 8 към чл. 11, ал. 1

Приложение № 9 към чл. 11, ал. 1

Приложение № 10 към чл. 11, ал. 8

Приложение № 11 към чл. 12

Приложение № 12 към чл. 14, ал. 1 § 18. Създават се приложения № 13 и 14: „Приложение № 13 към чл. 4а

Приложение № 14 към чл. 4б

Преходни и заключителни разпоредби § 19. Паричните обезщетения за майките (осиновителите), заварени в отпуск за бременност и раждане, който е започнал преди 1 януари 2009 г., се изчисляват и изплащат по досегашния ред, като периодът, от който се изчисляват паричните обезщетения, е 6 календарни месеца, предхождащи месеца на настъпване на бременността и раждането. § 20. Отменя се Постановление № 28 на Министерския съвет от 2009 г. за изменение и допълнение на Наредбата за изчисляване и изплащане на паричните обезщетения и помощи от държавното обществено осигуряване, приета с Постановление № 364 на Министерския съвет от 2006 г. (ДВ, бр. 13 от 2009 г.).

Министър-председател: Бойко Борисов

Главен секретар на Министерския съвет: Росен Желязков