Наредба за изменение и допълнение на Наредба № 25 от 2005 г. за минималните изисквания за хуманно отношение при отглеждане на кокошки носачки

Наредба за изменение и допълнение на Наредба № 25 от 2005 г. за минималните изисквания за хуманно отношение при отглеждане на кокошки носачки (ДВ, бр. 42 от 2006 г.) § 1. В чл. 11 се правят следните изменения и допълнения: 1. Алинея 1 се изменя така: “(1) Собствениците на животновъдни обекти за отглеждане на кокошки носачки са длъжни да регистрират обекта по реда на чл. 137 от Закона за ветеринарномедицинската дейност (ЗВД).”

2. В ал. 3 думите “по ал. 3” се заменят с “по ал. 1”.

3. Създава се нова ал. 4: “(4) За идентифицирането на отделни групи животни, отглеждани в рамките на същия обект, ветеринарният регистрационен номер се формира, както следва: 1. за животни, отглеждани в самостоятелна сграда в рамките на същия обект към номера по ал. 3, след цифрите на поредния номер на обекта се добавя малка буква на кирилица, указваща отделната сграда; 2. за животни, отглеждани по различни методи, отделните сгради, с различни методи на отглеждане, получават еднакъв пореден номер съгласно ал. 3 и различни кодове съгласно ал. 6.

4. Досегашната ал. 4 става ал. 7

5. Създава се нова ал. 5: “(5) Инициалите на държавите - членки на ЕС, във ветеринарните регистрационни номера на обектите за кокошки носачки, регистрирани на тяхна територия, са изброени в приложение № 1.”

6. Досегашните ал. 5, 6 и 7 стават съответно ал. 6, 8 и 9. § 2. Създават се чл. 11а и 11б: “Чл. 11а. С цел проследяване на яйцата, пуснати на пазара за консумация от човек, НВМС незабавно изпраща информация до компетентните ветеринарни власти на държавите - членки на ЕС, за данните от регистъра по чл. 11, ал. 8 и настъпилите промени в него.

Чл. 11б. (1) Забранява се отглеждането на кокошки носачки и пускането на пазара на яйца от тях в обекти, които не са регистрирани и получили ветеринарен регистрационен номер по реда на чл. 11.

(2) Контролът по спазването на ал. 1 се осъществява от органите на НВМС.” § 3. В чл. 14 думата “приложението” се заменя с думите “приложение № 2”. § 4. В § 1 т. 4 се изменя така: “4. “Използваема площ” е тази площ, която се предоставя за използване от кокошките и е с широчина най-малко 30 cm, височина най-малко 45 cm и с наклон на пода не повече от 14 %. Площта на гнездата не се счита за използваема площ.” § 5. В преходните и заключителните разпоредби се създава § 7: “§ 7. Тази наредба въвежда Директива на Съвета 1999/74/ЕС от 19 юли 1999 г., формулираща минималните стандарти за защита на кокошките носачки, Директива на Комисията 2002/4/EC от 30.I.2002 г. за регистрация на обектите, отглеждащи кокошки носачки, обхванати от Директива на Съвета 1999/74/ЕС и Директива 2006/83/ЕС от 23 октомври 2006, изменяща Директива на Комисията 2002/4/ЕС от 30.I.2002 г. за регистрация на обектите, отглеждащи кокошки носачки, обхванати от Директива на Съвета 1999/74/ЕС, поради присъединяването на България и Румъния.” § 6. Създава се приложение № 1: “Приложение № 1 към чл. 11, ал. 5

Списък на инициалите на държавите - членки на ЕС, във ветеринарните регистрационни номера на обектите за кокошки носачки, регистрирани на тяхна територия

AT Австрия UK Обединено кралство

BE Белгия Великобритания

DE Германия BG България

DK Дания CY Кипър

ES Испания CZ Чешка република

FI Финландия EE Естония

FR Франция HU Унгария

GR Гърция LT Литва

IE Ирландия LV Латвия

IT Италия MT Малта

LU Люксембург PL Полша

NL Холандия RO Румъния

PT Португалия SI Словения

SE Швеция SK Словакия”. § 7. Заглавието на “Приложение към чл. 13” се изменя така: “Приложение № 2 към чл. 14”.

За министър: Св. Бъчварова