Наредба за изменение и допълнение на Наредба № 38 от 2003 г. за предоставяне на безвъзмездна финансова помощ за обновяване и развитие на селата, опазване и съхраняване на селското наследство и културни традиции по специалната предприсъединителна програма на Европейския съюз за развитие на земеделието и селските райони в Република България (САПАРД)

Наредба за изменение и допълнение на Наредба № 38 от 2003 г. за предоставяне на безвъзмездна финансова помощ за обновяване и развитие на селата, опазване и съхраняване на селското наследство и културни традиции по Специалната предприсъединителна програма на Европейския съюз за развитие на земеделието и селските райони в Република България (САПАРД) (обн., ДВ, бр. 77 от 2003 г.; изм. и доп., бр. 19 от 2005 г.; изм., бр. 104 от 2005 г., бр. 13, 48 и 60 от 2006 г.) § 1. В чл. 9, т. 10 накрая се добавят думите “или плащания в брой”. § 2. В чл. 14 се правят следните изменения: 1. В ал. 1 текстът “търг за възлагане изработването на работен проект в съответствие с Многогодишното финансово споразумение между Европейската комисия от страна на Европейската общност и Република България (САПАРД), утвърдено от изпълнителния директор на ДФ “Земеделие” Практическо ръководство за прилагане на правила и процедури в Република България за сключване на договори за услуги, доставки и строителство, финансирани от общия бюджет на Европейската общност в контекста на сътрудничество с трети страни” се заменя с “процедура за възлагане на обществена поръчка за изработването на работен проект в съответствие със Закона за обществените поръчки и свързаните с него подзаконови нормативни актове”.

2. В ал. 3 текстът е “търг за възлагане на изпълнението на инвестиционния проект в съответствие с Многогодишното финансово споразумение между Европейската комисия от страна на Европейската общност и Република България (САПАРД), утвърдено от изпълнителния директор на ДФ “Земеделие” Практическо ръководство за прилагане на правила и процедури в Република България за сключване на договори за услуги, доставки и строителство, финансирани от общия бюджет на Европейската общност в контекста на сътрудничество с трети страни” се заменя с “процедура за възлагане на обществена поръчка за изработването на инвестиционния проект в съответствие със Закона за обществените поръчки и свързаните с него подзаконови нормативни актове”.

3. Алинея 4 се изменя така: “(4) Общините по чл. 7, ал. 1 представят офертите, подадени от участниците в процедурата за възлагане на обществена поръчка, и договорите за изпълнение на строителство, доставки или услуги, които са сключени с изпълнителите.”

4. В ал. 5 думите “тръжните предложения” се заменят с “офертите”. § 3. В чл. 15, ал. 1 текстът “търг за възлагане изпълнението на инвестиционния проект в съответствие с Многогодишното финансово споразумение между Европейската комисия от страна на Европейската общност и Република България (САПАРД), утвърдено от изпълнителния директор на ДФ “Земеделие” Практическо ръководство за прилагане на правила и процедури в Република България за сключване на договори за услуги, доставки и строителство, финансирани от общия бюджет на Европейската общност в контекста на сътрудничество с трети страни” се заменя с “процедура за възлагане на изпълнението на инвестиционния проект в съответствие със Закона за обществените поръчки и свързаните с него подзаконови нормативни актове”. § 4. В приложение № 6 към чл. 18, ал. 2 т. 9 се изменя така: “9. Фактура, платежни нареждания и банкови извлечения от деня на извършване на плащането, доказващи плащане от страна на ползвателя.”

Заключителна разпоредба § 5. Наредбата влиза в сила от 1.01.2007 г., с изключение на § 1 и 4, които влизат в сила от деня на обнародването й.

За министър: Д. Пейчев