Решение № 459 от 11 август 2017 г. за определяне на спечелилия конкурса участник за концесионер на морски плаж „Бургас-север“, община Бургас, област Бургас

РЕШЕНИЕ № 459 ОТ 11 АВГУСТ 2017 Г. за определяне на спечелилия конкурса участник за концесионер на морски плаж „Бургас-север“, община Бургас, област Бургас

На основание чл. 8н, ал. 1, 2 и 3 и чл. 8о, ал. 2 във връзка с чл. 7 и 8 от Закона за устройството на Черноморското крайбрежие, Решение № 950 на Министерския съвет от 2016 г. за откриване на процедура за предоставяне на концесия за услуга за морски плаж „Бургас-север“, община Бургас, област Бургас (ДВ, бр. 90 от 2016 г.), проведен на 22 юни 2017 г. конкурс за определяне на концесионер, протокол и доклад за резултатите от конкурса от председателя на конкурсната комисия, назначена със Заповед № 171 на министър-председателя на Република България от 29 ноември 2016 г., и мотивиран доклад на министъра на туризма

МИНИСТЕРСКИЯТ СЪВЕТ

РЕШИ: 1. Определя за спечелил конкурса за предоставяне на концесия на обект – изключителна държавна собственост – морски плаж „Бургас-север“, община Бургас, област Бургас, и за концесионер на морския плаж – „Палм инвест“ – ЕООД, със седалище и адрес на управление гр. Смолян.

2. В съответствие с резултатите от проведения конкурс конкретизира условията на концесията и задълженията на концесионера, както следва: 2. 1. Размер на дължимото концесионно плащане за всяка календарна година, определен съгласно Методиката за определяне на минималния размер на концесионно плащане за морските плажове – обекти на концесия по реда на чл. 8, ал. 2 от Закона за устройството на Черноморското крайбрежие, приета с Постановление № 9 на Министерския съвет от 2015 г. (обн., ДВ, бр. 7 от 2015 г.; посл. изм. и доп., бр. 59 от 2016 г.), и предложения от „Палм инвест“ – ЕООД, размер на отчисленията на базата за изчисляване на размера на концесионното плащане (роялти) 7,03 на сто. 2.

2. Цена за един чадър в размер 0,01 лв. без данък върху добавената стойност (ДДС) или 0,012 лв. с ДДС с размер на ставка 20 на сто и за един шезлонг в размер 0,01 лв. без ДДС или 0,012 лв. с ДДС с размер на ставка 20 на сто за целия срок на концесионния договор. 2.

3. Задължение за извършване на инвестиции в размер 90 000 лв. без ДДС за организация на целогодишно санитарно-хигиенно поддържане на морския плаж и стратегия за развитие и популяризация, включително спортно-развлекателна и друга дейност, за всяка година от срока на концесията.

3. Оправомощава министъра на туризма: 3. 1. Да сключи концесионен договор с „Палм инвест“ – ЕООД, в едномесечен срок от влизането в сила на решението. 3.

2. Да представлява концедента в правоотношенията, възникнали във връзка с изпълнението на концесионния договор, включително да предявява вземанията на концедента по съдебен ред и да представлява държавата по дела, свързани с изпълнението на договора. 3.

3. Да организира контрола по изпълнението на концесионния договор.

4. В Решение № 950 на Министерския съвет от 2016 г. за откриване на процедура за предоставяне на концесия за услуга за морски плаж „Бургас-север“, община Бургас, област Бургас (ДВ, бр. 90 от 2016 г.), т. 6 се изменя така: „6. Концесионният договор влиза в сила от 1 януари 2018 г.“

5. Концесионният договор се сключва при условията на това решение, Решение № 950 на Министерския съвет от 2016 г. и подадената от „Палм инвест“ – ЕООД, оферта за участие в конкурса с изключение на срока на влизането му в сила.

6. При отказ за сключване на договора по т. 4 спечелилият конкурса участник губи депозита за участие в конкурса.

7. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от обнародването му в „Държавен вестник“ по реда на глава единадесета от Закона за концесиите.

Министър-председател: Бойко Борисов

За главен секретар на Министерския съвет: Росен Кожухаров