Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица (обн., ДВ, бр. 1 от 2006 г.; изм. и доп., бр. 7 от 2007 г., бр. 8 от 2008 г., бр. 3 от 2009 г., бр. 1 от 2010 г.; попр., бр. 2 от 2010 г.; изм. и доп., бр. 11 от 2010 г.; доп., бр. 58 от 2010 г.; изм. и доп., бр. 83 от 2010 г., бр. 6, 55 и 76 от 2011 г., бр. 5 от 2012 г.) § 1. В чл. 2, ал. 2 се правят следните допълнения: 1. В основния текст след думите „самоосигуряващите се лица“ се добавя „и лицата по чл. 4, ал. 9 от Кодекса за социално осигуряване“.

2. В т. 1 накрая се добавя „и за лицата по чл. 4, ал. 9 от Кoдекса за социално осигуряване“. § 2. В чл. 3 се правят следните изменения и допълнения: 1. В ал. 1 т. 2 се изменя така: „2. от самоосигуряващите се лица: а) не по-късно от 10 дни след внасянето на дължимите авансово осигурителни вноски за съответния месец; б) до 20-о число на месеца, следващ месеца, за който се отнасят данните за лицата по чл. 4, ал. 9 от Кодекса за социално осигуряване, когато със съгласието на самоосигуряващото се лице участват в упражняваната от него трудова дейност.“

2. В ал. 3 се създава т. 3: „3. от лицата по чл. 4, ал. 9 от Кодекса за социално осигуряване – еднократно до 30 април за внесените осигурителни вноски за предходната календарна година.“

3. В ал. 5, изречение четвърто след думите „ал. 3, т. 2“ се добавя „и т. 3“. § 3. В § 2, т. 3 от допълнителните разпоредби след думите „осигурителна каса“ се поставя запетая и думите „и самоосигуряващо се лице“ се заменят със „самоосигуряващо се лице и лице по чл. 4, ал. 9 от Кодекса за социално осигуряване.“ § 4. В приложение № 1 към чл. 2, ал. 1 в Указанията за попълване на Декларация образец № 1 „Данни за осигуреното лице“ се правят следните изменения и допълнения: 1. В изречение четвърто след думите „съответния месец“ се добавя: „и до 20-о число на месеца, следващ месеца, за който се отнасят данните за лицата по чл. 4, ал. 9 от Кодекса за социално осигуряване“.

2. В т. 12 се създава позиция 96: „ – 96 – за лицата по чл. 4, ал. 9 от Кодекса за социално осигуряване.“

3. В т. 16.3 изречение второ се изменя така: „Тази точка се попълва и за самоосигуряващи се лица и за лицата по чл. 4, ал. 9 от Кодекса за социално осигуряване, които ползват аналогични права.“

4. В т. 16, позиции 4 и 5, т. 16.7 и т. 16.8 думите „и 93“ се заменят с „93 и 96“. § 5. В приложение № 4 към чл. 2, ал. 2 в Указанията за попълване на Декларация образец № 6 „Данни за дължими вноски и данък по чл. 42 ЗДДФЛ“ се правят следните изменения и допълнения: 1. След изречение шесто на нов ред се създава изречение седмо: „Лицата по чл. 4, ал. 9 от Кодекса за социално осигуряване подават еднократно Декларация образец № 6 до 30 април за внесените осигурителни вноски за предходната календарна година.“

2. Точка 3 се изменя така: „3. Член на осигурителна каса – попълва се в една позиция: – 0 – ако осигурителят не е член на осигурителна каса; – 1 – ако осигурителят е член на осигурителна каса.“

3. В т. 4, 5 и 6 след думите „самоосигуряващия се“ се добавя „или лицето по чл. 4, ал. 9 от Кодекса за социално осигуряване“.

4. В т. 8 буква „б“ се изменя така: „б) За възнаграждения по договори за работа без трудово правоотношение; за дължимите здравноосигурителни вноски за служителите на Българската православна църква и други признати по нормативно установен ред вероизповедания, които не получават възнаграждение за извършвана дейност, и за дължимите осигурителни вноски за лицата по чл. 4, ал. 5 от Кодекса за социално осигуряване – 4.“

5. В т. 18 се създава изречение трето: „За дължимите осигурителни вноски от българския посредник за лицата по чл. 4, ал. 5 от Кодекса за социално осигуряване за дата се попълва последният календарен ден на месеца и годината, попълнени в т. 9 от декларацията.“

6. В т. 1, 2, 7, 8, 9, 10, 12, 15, 16, 17 и 18 след думите „самоосигуряващите се лица“ се добавя „и лицата по чл. 4, ал. 9 от Кодекса за социално осигуряване“.

Заключителна разпоредба § 6. Наредбата влиза в сила от 1 август 2012 г.

Министър: Симеон Дянков