Закон за допълнение на Закона за избиране на членове на Европейския парламент от Република България

УКАЗ № 28

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за допълнение на Закона за избиране на членове на Европейския парламент от Република България, приет от ХL Народно събрание на 8 февруари 2008 г.

Издаден в София на 15 февруари 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за допълнение на Закона за избиране на членове на Европейския парламент от Република България (ДВ, бр. 20 от 2007 г.)

Параграф единствен. В преходните и заключителните разпоредби се създава § 2а: “§ 2а. (1) Членовете на Европейския парламент от Република България при изпълнение на правомощията си имат право на достъп до държавните и общинските органи и организации.

(2) Държавните и общинските органи и техните администрации са длъжни да оказват съдействие на членовете на Европейския парламент от Република България и да им предоставят при поискване сведения и документи във връзка с изпълнение на правомощията им.

(3) Членовете на Европейския парламент от Република България декларират своето имущество, доходи и разходи в страната и извън страната по реда на Закона за публичност на имуществото на лица, заемащи висши държавни длъжности.”

Законът е приет от 40-то Народно събрание на 8 февруари 2008 г. и е подпечатан с официалния печат на Народното събрание.

Председател на Народното събрание: Георги Пирински