Правилник за изменение и допълнение на Правилника за организацията на работа и дейността на Център за асистирана репродукция

МИНИСТЕРСТВО НА ЗДРАВЕОПАЗВАНЕТО

Правилник за изменение и допълнение на Правилника за организацията на работа и дейността на Център за асистирана репродукция (обн., ДВ, бр. 21 от 2009 г.; изм. и доп., бр. 58 от 2011 г., бр. 43, 56, 95 и 103 от 2012 г., бр. 13 от 2014 г. и бр. 4 от 2018 г.) § 1. В чл. 28 се правят следните изменения и допълнения: 1. Създава се нова ал. 5: „(5) Лечебните заведения по ал. 4 могат да сключват договор с центъра и ако отчетат резултатите по ал. 4, т. 1 или 2, постигнати от екипи, които са осъществявали дейност в друго лечебно заведение, ако към момента на подаване на заявлението за сключване на договор по-голяма част от тези екипи работят в кандидатстващото за договор лечебно заведение.“

2. Създават се ал. 6 и 7: „(6) Екипите по ал. 5 трябва да включват поне 2/3 от членовете на екипа, който е постигнал съвместно резултатите по ал. 4, т. 1 или 2, но не по-малко от 1 лекар по т. 3 и 1 специалист по т. 5 от раздел III на приложение № 1 към чл. 1, ал. 1, т. 1 от Наредба № 28 от 2007 г. за дейности по асистирана репродукция.

(7) В случаите по ал. 5 резултатите, постигнати от екипите, могат да се отчитат само от лечебното заведение по ал. 4.

3. Досегашната ал. 5 става ал. 8 и в нея на края се добавя „или успеваемостта по ал. 5“. § 2. В чл. 35 се създава ал. 7: „(7) Заявленията по чл. 32, ал. 1, т. 1 за запазване на фертилните възможности на жени с доказано онкологично заболяване се разглеждат в срок до три работни дни от тяхното подаване, като при необходимост могат да се провеждат и неприсъствени заседания на комисията. В същия срок се предоставя и становището на медицинския специалист по чл. 33, изречение второ.“

Министър: Кирил Ананиев