Постановление № 113 от 15 юни 2012 г. за изменение и допълнение на нормативни актове на Министерския съвет

ПОСТАНОВЛЕНИЕ № 113 ОТ 15 ЮНИ 2012 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Правилника за прилагане на Закона за държавната собственост, приет с Постановление № 254 на Министерския съвет от 2006 г. (обн., ДВ, бр. 78 от 2006 г.; изм. и доп., бр. 26 и 51 от 2007 г., бр. 64, 80 и 91 от 2008 г., бр. 7, 25, 62 и 93 от 2009 г., бр. 31, 52, 58 и 69 от 2010 г., бр. 61, 80 и 105 от 2011 г. и бр. 24 от 2012 г.), се правят следните изменения: 1. В чл. 43, ал. 5 след думата „членове“ се поставя точка и текстът до края се заличава.

2. В чл. 62, ал. 1 т. 3 се отменя.

3. В § 3, ал. 2 от преходните и заключителните разпоредби след думата „процедурите“ се поставя точка и текстът до края се заличава. § 2. В Правилника за прилагане на Закона за тютюна и тютюневите изделия, приет с Постановление № 39 на Министерския съвет от 1994 г. (обн., ДВ, бр. 18 от 1994 г.; изм. и доп., бр. 99 от 1994 г., бр. 86 от 1996 г., бр. 18 и 100 от 1997 г., бр. 60 и 114 от 1999 г., бр. 62, 78 и 96 от 2001 г., бр. 3 от 2003 г., бр. 69 и 71 от 2004 г., бр. 78 и 100 от 2005 г., бр. 83 от 2006 г., бр. 62 от 2007 г., бр. 26 и 71 от 2008 г. и бр. 39 и 93 от 2009 г.), в чл. 20 се правят следните изменения: 1. Алинея 1 се отменя.

2. В ал. 2 думите „оценки, възнаграждения за участия в заседания на техните членове и осъществяване на контрол“ се заменят с „оценки, извършени от външни експерти“, а изречение второ се заличава.

3. Алинея 3 се отменя. § 3. В Наредбата за реда за установяване, събиране, разходване и контрол на средствата и за размера на дължимите вноски във фонд „Извеждане от експлоатация на ядрени съоръжения“, приета с Постановление № 300 на Министерския съвет от 2003 г. (обн., ДВ, бр. 112 от 2003 г.; изм. и доп., бр. 78 от 2005 г., бр. 20 от 2006 г., бр. 110 от 2007 г., бр. 93 от 2009 г., бр. 19 от 2011 г.; попр., бр. 26 от 2011 г.), се правят следните изменения и допълнения: 1. В чл. 5, ал. 1, т. 3 думите „в т.ч. за възнагражденията на членовете, на председателя на управителния съвет на фонда и на експертната работна група, създадена към него, определени със заповед на министъра на икономиката, енергетиката и туризма“ се заличават.

2. В чл. 16б, ал. 2 се създава изречение второ: „За участие в експертната работна група председателят и членовете не получават възнаграждения.“ § 4. В Наредбата за реда за установяване, събиране, разходване и контрол на средствата и за размера на дължимите вноски във фонд „Радиоактивни отпадъци“, приета с Постановление № 301 на Министерския съвет от 2003 г. (обн., ДВ, бр. 112 от 2003 г.; изм. и доп., бр. 13 от 2004 г., бр. 78 от 2005 г., бр. 105 от 2006 г., бр. 3 от 2008 г., бр. 93 от 2009 г., бр. 19 от 2011 г.; попр., бр. 26 от 2011 г.), се правят следните изменения и допълнения: 1. В чл. 5, ал. 1, т. 5 думите „в т.ч. възнагражденията на членовете и председателя на управителния съвет на фонда и на експертната работна група, създадена към него, определени със заповед на министъра на икономиката, енергетиката и туризма“ се заличават.

2. В чл. 15в, ал. 2 се създава изречение второ: „За участие в експертната работна група председателят и членовете не получават възнаграждения.“ § 5. В Наредбата за регулиране и регистриране на цените на лекарствените продукти, условията, правилата и критериите за включване, промени и/или изключване на лекарствени продукти от Позитивния лекарствен списък и условията и реда за работа на Комисията по цени и реимбурсиране, приета с Постановление № 340 на Министерския съвет от 2011 г. (ДВ, бр. 100 от 2011 г.), в чл. 63 ал. 1 се изменя така: „(1) За работата си в Комисията представителите на Българския лекарски съюз и на Българския зъболекарски съюз, както и външните експерти по чл. 60, ал. 4 получават възнаграждение.“ § 6. В Правилника за условията и реда за работа на Централната комисия по етика към Министерския съвет по Закона за лекарствените продукти в хуманната медицина, приет с Постановление № 239 на Министерския съвет от 2007 г. (ДВ, бр. 81 от 2007 г.), в чл. 10 се правят следните изменения: 1. В ал. 1 думите „чл. 14, ал. 3 ЗЛПХМ“ се заменят с „чл. 22, ал. 2, т. 3 ЗЛПХМ“.

2. Алинея 2 се изменя така: „(2) За работата си в комисията нейните членове и външните експерти, освен ако са лица по чл. 19 от Закона за администрацията, държавни служители или лица по чл. 107а от Кодекса на труда, получават възнаграждение.“ § 7. В Правилника за условията и реда за работата на Комисията по прозрачност по Закона за лекарствените продукти в хуманната медицина, приет с Постановление № 300 на Министерския съвет от 2007 г. (ДВ, бр. 108 от 2007 г.), в чл. 18 ал. 1 се изменя така: „(1) За работата си членовете на комисията и експертите по чл. 7, освен ако са лица по чл. 19 от Закона за администрацията, държавни служители или лица по чл. 107а от Кодекса на труда, получават възнаграждение.“ § 8. В Правилника за устройството и дейността на Държавната комисия по породи животни, приет с Постановление № 92 на Министерския съвет от 2004 г. (ДВ, бр. 41 от 2004 г.), в чл. 6, ал. 1 след думата „специалисти“ се поставя запетая, добавя се „освен ако са лица по чл. 19, ал. 7 от Закона за администрацията, държавни служители или лица по чл. 107а от Кодекса на труда“ и се поставя запетая. § 9. В Устройствения правилник на Държавната комисия по хазарта и на нейната администрация, приет с Постановление № 10 на Министерския съвет от 2002 г. (обн., ДВ, бр. 9 от 2002 г.; изм. и доп., бр. 115 от 2002 г., бр. 37 и 40 от 2006 г., бр. 61 от 2008 г., бр. 97 от 2011 г. и бр. 22 от 2012 г.), в чл. 4, ал. 3 изречение второ се заличава. § 10. В Постановление № 25 на Министерския съвет от 2009 г. за създаване на Център „Фонд за асистирана репродукция“ (обн., ДВ, бр. 13 от 2009 г.; изм. и доп., бр. 5 и 42 от 2011 г.) в чл. 9, ал. 7 се създава изречение второ: „Възнаграждение не получават и другите членове на Обществения съвет, ако са лица по чл. 19, ал. 7 от Закона за администрацията, държавни служители или лица по чл. 107а от Кодекса на труда.“ § 11. В Постановление № 74 на Министерския съвет от 1998 г. за ликвидиране на последствията от добива и преработката на уранова суровина (обн., ДВ, бр. 39 от 1998 г.; изм. и доп., бр. 48 от 2000 г., бр. 78 от 2005 г., бр. 108 от 2007 г. и бр. 93 от 2009 г.) в чл. 2 се създава ал. 6: „(6) За участие в работата на Консултативния съвет по ал. 4 представителите на институциите не получават възнаграждения.“ § 12. В Постановление № 140 на Министерския съвет от 1992 г. за преструктуриране на рудодобива и поетапно закриване на неефективни производствени мощности (обн., ДВ, бр. 61 от 1992 г.; изм. и доп., бр. 69 от 1992 г., бр. 54, 91 и 107 от 1993 г.; попр., бр. 2 от 1994 г.; изм. и доп., бр. 87 от 1994 г., бр. 19 от 1995 г., бр. 16 от 1996 г., бр. 42 от 1997 г., бр. 98 от 1998 г., бр. 75 и 112 от 1999 г., бр. 36 и 101 от 2000 г., бр. 62 от 2003 г. и бр. 2 и 93 от 2009 г.) в чл. 1, ал. 3 се създава изречение четвърто: „За участие в работата на Междуведомствения експертен съвет представителите на институциите не получават възнаграждения.“ § 13. В Постановление № 195 на Министерския съвет от 2000 г. за техническа ликвидация, консервация и преодоляване на вредните последици при прекратяване или ограничаване на производствената дейност във въгледобива (обн., ДВ, бр. 81 от 2000 г.; изм. и доп., бр. 18 от 2001 г., бр. 74 от 2002 г., бр. 78 от 2005 г., бр. 42 от 2007 г. и бр. 93 от 2009 г.) в чл. 2, ал. 1 се създава изречение второ: „За участие в работата на Междуведомствения експертен съвет представителите на институциите не получават възнаграждения.“

Министър-председател: Бойко Борисов

Главен секретар на Министерския съвет: Росен Желязков