Постановление № 146 от 26 май 2011 г. за предоставяне на средства на Българския Червен кръст за изпълнение на план за разпределение на храни от интервенционните запаси на Европейския съюз за социално слаби лица

ПОСТАНОВЛЕНИЕ № 146 ОТ 26 МАЙ 2011 Г. за предоставяне на средства на Българския Червен кръст за изпълнение на план за разпределение на храни от интервенционните запаси на Европейския съюз за социално слаби лица

МИНИСТЕРСКИЯТ СЪВЕТ ПОСТАНОВИ: Чл. 1. Предоставя на Българския Червен кръст средства от централния бюджет за 2011 г. в размер 700 000 лв. за транспортни и административни разходи в изпълнение на Регламент (ЕС) № 945/2010 на Европейската комисия от 21 октомври 2010 г. за приемане на план относно разпределението между държавите членки на ресурси, начислими към 2011 бюджетна година, за снабдяването с храна от интервенционните складове в полза на най-нуждаещите се лица в Европейския съюз и дерогация от някои разпоредби на Регламент (ЕС) № 807/2010.

Чл. 2. Средствата за изпълнение на постановлението да се осигурят за сметка на целевите разходи, планирани в Закона за държавния бюджет на Република България за 2011 г.

Заключителна разпоредба

Параграф единствен. Постановлението се приема на основание чл. 28, ал. 1 от Закона за устройството на държавния бюджет.

За министър-председател: Симеон Дянков

Главен секретар на Министерския съвет: Росен Желязков