Закон за ратифициране на международните договори с десет зависими и асоциирани територии - островите от Ламанша, Остров Ман и острови от Карибския басейн, за облагане с данъци на доходите от спестявания под формата на лихвени плащания

УКАЗ № 183

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на международните договори с десет зависими и асоциирани територии - островите от Ламанша, Остров Ман и острови от Карибския басейн, за облагане с данъци на доходите от спестявания под формата на лихвени плащания, приет от ХL Народно събрание на 7 юни 2007 г.

Издаден в София на 12 юни 2007 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за ратифициране на международните договори с десет зависими и асоциирани територии - островите от Ламанша, Остров Ман и острови от Карибския басейн, за облагане с данъци на доходите от спестявания под формата на лихвени плащания

Член единствен. Ратифицира споразуменията и конвенциите с десет зависими и асоциирани територии - островите от Ламанша, Остров Ман и острови от Карибския басейн, за облагане с данъци на доходите от спестявания под формата на лихвени плащания, както следва: 1. Споразумението за облагане с данък на доходите от спестявания между Република България и Гърнси, подписано на 17 октомври 2006 г.; 2. Споразумението за облагане с данък на доходите от спестявания между Република България и Джърси, подписано на 27 октомври 2006 г.; 3. Споразумението за облагане с данък на доходите от спестявания между Република България и Остров Ман, подписано на 4 декември 2006 г.; 4. Конвенцията между Република България и Кралство Нидерландия по отношение на Нидерландските Антили за автоматичен обмен на информация относно доходите от спестявания под формата на лихвени плащания, подписана на 20 октомври 2006 г.; 5. Конвенцията между Република България и Кралство Нидерландия по отношение на Аруба за автоматичен обмен на информация относно доходите от спестявания под формата на лихвени плащания, подписана на 1 ноември 2006 г.; 6. Конвенцията между правителството на Република България и правителството на Ангила за автоматичен обмен на информация относно доходите от спестявания под формата на лихвени плащания, подписана на 2 ноември 2006 г.; 7. Споразумението относно облагането с данък на доходи от спестявания между правителството на Република България и правителството на Британските Вирджински острови, подписано на 7 декември 2006 г.; 8. Споразумението относно облагането с данък на доходи от спестявания между правителството на Република България и правителството на Кайманови острови, подписано на 19 декември 2006 г.; 9. Споразумението относно облагането с данък на доходи от спестявания между правителството на Република България и правителството на отвъдморската територия на Обединеното кралство Монтсерат, подписано на 19 декември 2006 г.; 10. Споразумението относно облагането с данък на доходи от спестявания между правителството на Република България и правителството на островите Търкс и Кайкос, подписано на 7 декември 2006 г.

Законът е приет от 40-то Народно събрание на 7 юни 2007 г. и е подпечатан с официалния печат на Народното събрание.

Председател на Народното събрание: Георги Пирински