Правилник за изменение и допълнение на Правилника за дейността, организацията на работа и състав на басейновите дирекции

МИНИСТЕРСТВО НА ОКОЛНАТА СРЕДА И ВОДИТЕ

Правилник за изменение и допълнение на Правилника за дейността, организацията на работа и състав на басейновите дирекции (обн., ДВ, бр. 7 от 2011 г.; изм. и доп., бр. 103 от 2011 г. и бр. 29 от 2012 г.) § 1. В основния текст на чл. 4 изразът „наричан по нататък директора“ се заличава. § 2. В чл. 5 се правят следните изменения: 1. В основния текст на ал. 1 след думата „директорът“ се добавя „на басейнова дирекция“.

2. В основния текст на ал. 2 след думата „директорът“ се добавя „на басейнова дирекция“.

3. В ал. 3 след думата „директорът“ се добавя „на басейнова дирекция“.

4. В ал. 4 след думата „директорът“ се добавя „на басейнова дирекция“.

5. В основния текст на ал. 5 след думата „директорът“ се добавя „на басейнова дирекция“.

6. В основния текст на ал. 6 след думата „директорът“ се добавя „на басейнова дирекция“.

7. В ал. 7 след думата „директорът“ се добавя „на басейнова дирекция“.

8. В ал. 8 след думата „директорът“ се добавя „на басейнова дирекция“. § 3. В чл. 7 се правят следните изменения и допълнения: 1. Алинея 2 се изменя така: „(2) Общата администрация е организирана в дирекция „Административни, финансови и правни дейности“.“

2. Алинея 3 се изменя така: „(3) Специализираната администрация е организирана във: 1. дирекция „Планове и разрешителни“; 2. дирекция „Контрол“.“

3. Алинея 4 се изменя така: „(4) При необходимост към дирекциите могат да се създават отдели, а към отделите сектори.“

4. Създава се ал. 5: „(5) При необходимост могат да се определят длъжности с място на работа, различно от седалището на съответната басейнова дирекция.“ § 4. В чл. 9 след думата „директора“ се добавя „на басейнова дирекция“. § 5. В чл. 9а, ал. 3 след думата „директорът“ се добавя „на басейнова дирекция“. § 6. В чл. 10 се правят следните изменения и допълнения: 1. В основния текст думите „Общата администрация“ се заменят с „дирекция „Административни, финансови и правни дейности“, а след думата „директора“ се добавя „на басейнова дирекция“.

2. В т. 6 след думата „директора“ се добавя „на басейнова дирекция“. § 7. Член 11 се изменя така: „Чл. 11. (1) Дирекция „Планове и разрешителни“ осъществява дейности по: 1. специализирани карти, бази данни и географски информационни системи (ГИС): 1.1. определяне на границите на водите и водните обекти, публична държавна собственост, съвместно с техническите служби и службите по геодезия, картография и кадастър в общините; 1.2. определяне на границите на повърхностните и подземните водни тела в обхвата на съответния район за басейново управление на водите; 1.3. разработване на карти на райони под заплаха от наводнения; 1.4. разработване на картите на районите с риск от наводнения; 1.5. уведомяване на компетентните органи за местоположението и обхвата на крайбрежните заливаеми ивици на реките; 1.6. събиране, съхраняване и поддържане на специализирани бази данни от изпълнението на мониторинга на водите в басейновия район; 1.7. създаване и поддържане на база данни за извършения от басейновата дирекция контрол и контрола, извършен по Закона за водите от други лица, оправомощени от министъра на околната среда и водите; 1.8. изготвяне, поддържане и актуализиране на ГИС; 1.9. подготовка на данните от информационната система, които да бъдат предоставяни на физически и юридически лица; 1.10. събиране, систематизиране и осигуряване на информация за собствеността на съществуващите водностопански системи и съоръжения; 1.11. извършване на мрежово и системно администриране; 1.12. техническа поддръжка на интернет страница на басейновата дирекция; 2. мониторинг и зони за защита на водите: 2.1. определяне и характеризиране на повърхностните водни тела; 2.2. определяне и характеризиране на подземните водни тела; 2.3. предложения за определяне на чувствителни и уязвими зони за целия район на басейново управление; 2.4. контрол, оценка и анализ на данните от изпълнението на мониторинга на водите; 2.5. разработване и актуализиране на програми за мониторинг на водите и зоните за защита на водите; 2.6. участие в провеждането на мониторинга на водите и на зоните за защита на водите; 2.7. участие в изготвяне на инвентаризация на емисиите, заустванията и загубите на приоритетни вещества и замърсители в съответствие с Директива 2008/105/ЕО; 2.8. извършване на количествена и качествена оценка на състоянието на водните тела, включително и водни баланси, с изключение на тези за минерални води; 2.9. извършване на оценка на състоянието на зоните за защита на водите; 2.10. извършване на оценка на ефекта от мерките с тенденции и прогнози; 2.11. определяне и ревизия на водите за обитаване от риби и черупкови организми; 2.12. оценка на актуалното състояние на повърхностните води, предназначени за питейно-битово водоснабдяване, и изготвяне на програми за мониторинг, съгласувано с директорите на регионалните здравни инспекции; 2.13. одобряване на планове за собствен мониторинг на води; 2.14. съгласуване на годишни доклади по изпълнение на мониторинга; 2.15. подготовка на периодични доклади и бюлетини за състоянието на водите в обхвата на района за басейново управление; 2.16. провеждане на процедура и определяне на санитарно-охранителните зони около водоизточниците и съоръженията за питейно-битово водоснабдяване, за които компетентен орган е директорът на басейнова дирекция; 2.17. провеждане на процедура за определяне на санитарно-охранителните зони около водоизточниците и съоръженията за минерални води, за които компетентен орган е министърът на околната среда и водите; 3. планиране: 3.1. разработване и актуализиране на ПУРБ; 3.2. разработване и актуализиране на програми от мерки за подобряване, опазване и поддържане на състоянието на водите; 3.3. разработване на предварителната оценка и ПУРН на ниво район за басейново управление на водите, както и тяхната актуализация; 3.4. подготовка на предложения за изменение на други планове, които не са съобразени с ПУРБ и ПУРН; 3.5. осъществява сътрудничество с компетентните органи за басейново управление и за управление на риска от наводнения на други държави в съответствие с държавната политика за двустранно и многостранно сътрудничество и след съгласуване по нормативно установения ред в международни райони за басейново управление; 3.6. издаване на становища за допустимост на инвестиционни намерения – по искане на общините и частни инвеститори за съответствието им с ПУРБ и ПУРН; 3.7. организира извършването на необходимите проучвания и събиране на липсващи данни за разработване на ПУРН и актуализиране на ПУРБ; 3.8. организира консултациите със заинтересованите страни и обществеността координирано с консултациите за актуализиране на ПУРБ и ПУРН; 4. контрол за изпълнение на програмите от мерки: 4.1. събиране и обработване на информацията за изпълнението на програмата от мерки за опазване и възстановяване на водите; 4.2. анализиране на информацията, изготвяне на доклади; 4.3. организация за изпълнение на мерките от компетентност на басейновата дирекция, в т.ч. подготовка на проекти и задания за възлагане на обществени поръчки; 4.4. изготвяне на предложения за актуализиране на програмата от мерки; 4.5. наблюдение и докладване на изпълнението на програмата от мерки в ПУРБ; 4.6. изготвяне на графика за изпълнение на проектите за изграждане на канализационни системи, финансирани с държавни средства; 5. разрешителни: 5.1. определя естествените и разполагаемите ресурси на подземните водни тела с изключение на находищата на минерални води; 5.2. провеждане на процедури, когато компетентен орган по Закона за водите е директорът на басейнова дирекция за: а) издаване на разрешителни за водовземане и/или ползване на водни обекти; б) изменения на разрешителни; в) продължаване срока на действие на разрешителни; г) прекратяване действието на разрешителни; д) отнемане на разрешителни; е) ограничаване правата на водовземане, произтичащи от разрешително; 5.3. участие в процедури за издаване на разрешителни, когато компетентен орган по Закона за водите е министърът на околната среда и водите; 6. информиране на обществеността, заинтересованите страни и други институции: 6.1. информиране на обществеността и провеждане общественото обсъждане на ПУРБ и на ПУРН; 6.2. организиране процеса на достъп и предоставяне на информация на обществеността в областта на околната среда по реда на Закона за достъп до обществена информация; 6.3. предоставяне на информация на средствата за масово осведомяване в областта на водите, в т.ч. редовно предоставяне на информация, свързана с дейността на дирекцията, на средствата за масово осведомяване; 6.4. информационно поддържане на интернет страницата на басейновата дирекция; 6.5. издаване на информационни материали, свързани с дейността на басейновата дирекция, включително годишните доклади за състоянието на водите; 6.6. организиране на кампании за повишаване на общественото съзнание и култура в областта на околната среда и тяхното провеждане на басейново ниво; 6.7. привличане на обществеността в процеса на вземане на решения, свързани с водите; 6.8. осигуряване на техническо и експертно обслужване на Басейновия съвет към басейновата дирекция; 7. подготовка и попълване на данни съгласно изискванията за електронно докладване пред Европейската комисия (WISE) съгласно Европейското законодателство за водите и други международни актове; 8. подпомагане на трансгранична хармонизация в областта на водите съгласно международни ангажименти и споразумения; 9. подготвя и предоставя информация във връзка с докладвания до Европейската комисия и Европейската агенция по околна среда; 10. участва в работни групи по прилагане на различни директиви в областта на водите.

(2) Дирекция „Контрол“ осъществява дейности по: 1. контрол: 1.1. контрол на състоянието и проводимостта на речните легла и на заустващите съоръжения; 1.2. контрол на извършваните дейности в речните легла; 1.3. контрол на състоянието и правилната експлоатация на водовземните съоръжения, съоръженията за използване на повърхностните и подземните води и съоръженията за измерване на водните количества; 1.4. контрол на изпълнението на условията на издадените разрешителни по Закона за водите с изключение на разрешителните за ползване на воден обект за заустване на отпадъчни води; 1.5. контрол на количеството и качеството на водите; 1.6. контрол на поддържането на минимално допустимия отток в реките; 1.7. контрол на собствения мониторинг на водите; 1.8. контрол на изпълнението на задълженията за заплащане на таксите по Закона за водите; 1.9. контрол на спазването на забраните и ограниченията в границите на санитарно-охранителните зони; 1.10. пломбиране на водомерите за отчитане на използваните водни количества от подземни води, както и показанията на измервателните устройства за повърхностни води и за съоръженията за заустване на отпадъчни води; 1.11. създаване и поддържане на база данни за извършения от басейновата дирекция контрол; 1.12. контрол на сигнали и жалби относно нарушения на Закона за водите; 1.13. контрол на условия и изисквания в издадени от министъра разрешителни по Закона за водите, решения по оценка на въздействието върху околната среда (ОВОС) и разрешителни за предотвратяване, ограничаване и контрол на замърсяването, когато за контрол е оправомощен директорът на басейнова дирекция; 1.14. подготовка за представяне на министъра на околната среда и водите на ежемесечна и годишна информация за резултатите от извършената контролна дейност; 2. стопанисване на: 2.1. водите – изключителна държавна собственост, които не са предоставени на концесия и/или на общините по § 133 от преходните и заключителните разпоредби към Закона за изменение и допълнение на Закона за водите (ДВ, бр. 61 от 2010 г.); 2.2. съоръженията за минерални води – публична държавна собственост, които не са предоставени на концесия и/или на общините по § 133 от преходните и заключителните разпоредби към Закона за изменение и допълнение на Закона за водите (ДВ, бр. 61 от 2010 г.); 3. изготвяне на предложения и становища по прекратяване, изменение, продължаване, отнемане или ограничаване на правата, произтичащи от издадените разрешителни в предвидените в Закона за водите случаи.“ § 8. В чл. 12 се правят следните изменения: 1. Точки 4 – 6, 10 и 11 се отменят.

2. Досегашните т. 7, 8, 9 и 12 стават т. 4, 5, 6 и 7.

3. Досегашната т. 13 става т. 8 и в нея след думата „директора“ се добавя „на басейнова дирекция“. § 9. В чл. 15, ал. 3 след думата „директора“ се добавя „на басейнова дирекция“. § 10. В чл. 16, ал. 2 след думата „директора“ се добавя „на съответната басейнова дирекция“.

Заключителна разпоредба § 11. Правилникът влиза в сила от 1 август 2012 г.

Министър: Нона Караджова