Постановление № 355 от 22 декември 2011 г. за одобряване на допълнителни бюджетни кредити от централния бюджет за 2011 г.

ПОСТАНОВЛЕНИЕ № 355 ОТ 22 ДЕКЕМВРИ 2011 Г. за одобряване на допълнителни бюджетни кредити от централния бюджет за 2011 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити за 2011 г. за изплащане на задължения за данък върху недвижимите имоти, такса за битови отпадъци и лихвата върху тях в размер до 30 680 хил. лв., както следва: 1. по бюджета на Министерския съвет – до 1820 хил. лв.; 2. по бюджета на Министерството на вътрешните работи – до 16 350 хил. лв.; 3. по бюджета на Министерството на отбраната – до 2000 хил. лв.; 4. по бюджета на Министерството на правосъдието – до 10 510 хил. лв.

(2) Средствата по ал. 1 да се осигурят за сметка на преструктуриране и на икономии на разходите по централния бюджет за 2011 г.

Чл. 2. Министърът на финансите по предложение на съответните първостепенни разпоредители с бюджетни кредити да извърши налагащите се от чл. 1 промени по съответните бюджети за 2011 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите, на министъра на вътрешните работи, на министъра на отбраната, на министъра на правосъдието и на главния секретар на Министерския съвет. § 3. Постановлението влиза в сила от 21 декември 2011 г.

Министър-председател: Бойко Борисов

Главен секретар на Министерския съвет: Росен Желязков