Решение за даване на разрешение за изпращане на контингент от Силите за специални операции на Българската армия за участие в международното учение “EMPECINADO - 04” на територията на Кралство Испания

РЕШЕНИЕ за даване на разрешение за изпращане на контингент от Силите за специални операции на Българската армия за участие в международното учение “EMPECINADO - 04” на територията на Кралство Испания

Народното събрание на основание чл. 84, т. 11 от Конституцията на Република България и чл. 26, т. 2 от Закона за отбраната и въоръжените сили на Република България РЕШИ: Разрешава изпращането на контингент от Силите за специални операции на Българската армия с въоръжение, снаряжение и специално оборудване в състав до 25 кадрови военнослужещи и един военнотранспортен самолет през периода 13 - 28 ноември 2004 г. за участие в международното учение “EMPECINADO - 04” на територията на Кралство Испания.

Решението е прието от ХХХIХ Народно събрание на 4 ноември 2004 г. и е подпечатано с официалния печат на Народното събрание.

Председател на Народното събрание: Огнян Герджиков

Подпечатан с държавния печат.

Министър на правосъдието: Антон Станков