Постановление № 47 от 10 март 2008 г. за изменение и допълнение на нормативни актове на Министерския съвет

ПОСТАНОВЛЕНИЕ № 47 ОТ 10 МАРТ 2008 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Министерството на икономиката и енергетиката, приет с Постановление № 206 на Министерския съвет от 2005 г. (обн., ДВ, бр. 78 от 2005 г.; изм. и доп., бр. 21, 24, 40 и 48 от 2006 г. и бр. 11 и 19 от 2007 г.), се правят следните изменения и допълнения: 1. В чл. 14, ал. 2 числото “742” се заменя с “673”.

2. В чл. 37 се създават т. 15 и 16: “15. поддържа публичен регистър на лицата, извършващи услугата дялово разпределение; 16. подпомага министъра относно упълномощаването на специализирани учебни центрове за провеждане на обучение и изпит за квалификационна група по Правилника за безопасност и здраве при работа в електрически уредби на електрически и топлофикационни централи и по електрически мрежи и Правилника за безопасност при работа в неелектрически уредби на електрически и топлофикационни централи и по топлопреносни мрежи и хидротехнически съоръжения.”

3. Член 42 се изменя така: “Чл. 42. Дирекция “Европейски фондове за конкурентоспособност”: 1. организира и координира дейностите по изпълнение на ангажиментите на министерството, предвидени в Стратегията за участие на Република България в Структурните фондове на ЕС; 2. изпълнява функциите на Управляващ орган на Оперативна програма “Развитие на конкурентоспособността на българската икономика”, спазвайки принципа на разделение на функциите по управление, плащане, наблюдение и контрол, като: а) организира и координира изготвянето, актуализирането, изпълнението и оценката на Оперативна програма “Развитие на конкурентоспособността на българската икономика”; б) координира подготовката на Междинното звено/институционалните бенефициенти по Оперативна програма “Развитие на конкурентоспособността на българската икономика” за осъществяване на функциите им по управление/изпълнение на програмата и осъществява контрол върху разработените от тях системи и правила за управление/усвояване на средствата; в) дефинира и разработва инструменти, схеми и критерии по Оперативна програма “Развитие на конкурентоспособността на българската икономика”; г) координира работата на Комитета за наблюдение на Оперативна програма “Развитие на конкурентоспособността на българската икономика” и осигурява необходимите документи, които позволяват да се следи качеството на изпълнение на оперативната програма в съответствие със специфичните й цели; осигурява организационно и технически дейността на Комитета за наблюдение на Оперативна програма “Развитие на конкурентоспособността на българската икономика”; д) изготвя и след одобрение от Комитета за наблюдение на Оперативна програма “Развитие на конкурентоспособността на българската икономика” предава на Централното координационно звено в Министерството на финансите годишните и окончателните доклади за изпълнението на оперативната програма за представяне пред Европейската комисия; е) удостоверява, че съфинансираните доставки и услуги са извършени и че декларираните от бенефициентите разходи за операции са действително изпълнени и са в съответствие с националните правила и правилата на Общността; извършва проверки на място на отделни операции на извадков принцип в съответствие с одобрени правила; ж) гарантира, че съществува система за записване и съхраняване в електронна форма на счетоводните записи за всяка операция по оперативната програма и че са събрани данни за изпълнението, необходими за финансовото управление, мониторинг, проверки, одити и оценка; з) установява процедури, за да гарантира, че всички документи относно разходите и одитите, необходими за изграждане на адекватна одитна пътека, позволяват нейното проследяване; и) осигурява спазването на изискванията за информираност и публичност; к) изгражда и поддържа информационна система за управление на програми и проекти, финансирани от ЕС по Оперативна програма “Развитие на конкурентоспособността на българската икономика”; л) изпълнява други, присъщи на Управляващия орган, функции в съответствие с уреждащите тези функции регламенти и други актове на ЕС, както и на приложимите национални актове и правила; 3. осъществява функциите на Изпълнителна агенция по Програмата ФАР, като: а) подпомага дейността на ръководителя на програма и отговаря за правилното финансово и административно управление на проектите; б) отговаря за управлението и изпълнението на програмите и проектите, по които министерството съобразно съответното Финансово споразумение е Изпълнителна агенция по Програмата ФАР; в) прилага и следи за спазването на правилата на Програмата ФАР; г) координира работата и оказва методическа помощ на звеното за изпълнение на проекти в процеса на изпълнение на проектите; д) организира и провежда тръжните процедури, както и набирането и оценяването на предложенията по схеми за безвъзмездна помощ в съответствие с правилата на Програмата ФАР; подготвя и сключва договорите с изпълнителите/бенефициентите; е) осъществява финансови проверки, верификации и контрол върху техническото изпълнение на проекти, съфинансирани по Програмата ФАР; ж) изготвя необходимите документи за дирекция “Национален фонд” на Министерството на финансите и организира плащанията към изпълнителите/бенефициентите по договори по Програмата ФАР след преценка на целесъобразността и допустимостта на разходите; з) поддържа система за финансова отчетност по отношение на всички плащания по договори по Програмата ФАР, както и на получените средства от помощта от Европейската комисия/дирекция “Национален фонд” на Министерството на финансите; и) изгражда и поддържа информационна система за управление на програми и проекти, съфинансирани по Програмата ФАР; к) изготвя уведомления до министъра на финансите съгласно Закона за държавните помощи и Правилника за прилагането му по отношение на помощите, предоставяни по проекти; 4. осигурява поддържането на система от правила и процедури за управление на програми и проекти, съфинансирани от предприсъединителните фондове и от Структурните фондове на ЕС; 5. създава и поддържа система за подготовка на необходимия административен капацитет за управление на програми и проекти, съфинансирани от предприсъединителните фондове и от Структурните фондове на ЕС; 6. участва в съгласуването на проекти на финансови споразумения, меморандуми и други споразумения в сферата на компетентност на министерството, с които се предоставя финансова помощ от ЕС, както и от други донори.”

4. Приложението към чл. 14, ал. 3 се изменя така: “Приложение към чл. 14, ал. 3

Численост на персонала в организационните структури и административните звена в Министерството на икономиката и енергетиката - 673 щатни бройки

Политически кабинет 20 в т. ч.: експертни сътрудници

Главен секретар 1 дирекция “Вътрешен одит” 10

Инспекторат 9

Звено по сигурността на информацията 5

Обща администрация 158 в т. ч.: дирекция “Финансово-стопански дейности и управление на собствеността” 54 дирекция “Правна” 30 дирекция “Връзки с обществеността и протокол” 11 дирекция “Човешки ресурси и организационно развитие” 13 дирекция “Обща канцелария” 22 дирекция “Информационно и комуникационно осигуряване” 14 дирекция “Управление при кризи” 14

Специализирана администрация 470 в т. ч.: дирекция “Обща икономическа политика” 15 дирекция “Политика по отношение на предприятията” 15 дирекция “Инвестиционна политика” 17 дирекция “Защита на потребителите” 9 дирекция “Външноикономическа политика” 127 дирекция “Енергийна стратегия” 17 дирекция “Енергийни пазари и преструктуриране” 22 дирекция “Сигурност на енерго- снабдяването” 24 дирекция “Енергийна ефективност и опазване на околната среда” 13 дирекция “Международно контролирана търговия и сигурност” 20 дирекция “Европейска интеграция” 34 дирекция “Европейски фондове за конкурентоспособност” 62 дирекция “Корпоративно управление и преструктуриране” 26 дирекция “Индустриални отношения, несъстоятелност и реституция” 17 дирекция “Природни ресурси и концесии” 24 дирекция “Регистриране, лицензиране и контрол” 17 дирекция “Офсетни програми” 11” § 2. В Постановление № 206 на Министерския съвет от 2005 г. за приемане на Устройствен правилник на Министерството на икономиката и енергетиката (обн., ДВ, бр. 78 от 2005 г.; изм. и доп., бр. 89 от 2005 г., бр. 21, 22, 24, 40 и 48 от 2006 г. и бр. 11 и 61 от 2007 г.) се правят следните изменения: 1. В чл. 2 ал. 2 се изменя така: “(2) Второстепенни разпоредители с бюджетни кредити към министъра на икономиката и енергетиката са: 1. Изпълнителната агенция “Българска служба за акредитация”; 2. Изпълнителната агенция за насърчаване на малките и средните предприятия; 3. Агенцията за приватизация; 4. Агенцията за следприватизационен контрол; 5. Държавната агенция за метрологичен и технически надзор; 6. Българската агенция за инвестиции; 7. Патентното ведомство; 8. Комисията за защита на потребителите; 9. Държавната комисия по стоковите борси и тържищата; 10. Националният институт за изследване на вино и спиртни напитки; 11. Центърът на промишлеността на Република България в Москва; 12. Изпълнителната агенция “Сертификация и изпитване”; 13. Агенцията по обществени поръчки; 14. Агенцията по енергийна ефективност; 15. Държавната агенция по туризъм; 16. Българският институт по метрология.”

2. Приложение № 2 към чл. 2, ал. 3 се изменя така: “Приложение № 2 към чл. 2, ал. 3

Обща численост на персонала във второстепенните разпоредители с бюджетни кредити към министъра на икономиката и енергетиката

1. Изпълнителна агенция

“Българска служба за акредитация” 35

2. Изпълнителна агенция за насър- чаване на малките и средните предприятия 233

3. Агенция за приватизация 79

4. Агенция за следприватизационен контрол 69

5. Държавна агенция за метрологичен и технически надзор 417

6. Българска агенция за инвестиции 30

7. Патентно ведомство 151

8. Комисия за защита на потребителите 178

9. Държавна комисия по стоковите борси и тържищата 30

10. Национален институт за изследване на вино и спиртни напитки 29

11. Център на промишлеността на

Република България в Москва 18

12. Изпълнителна агенция

“Сертификация и изпитване” 24

13. Агенция по обществени поръчки 50

14. Агенция по енергийна ефективност 50

15. Държавна агенция по туризъм 58

16. Български институт по метрология 346”

Преходни и заключителни разпоредби § 3. (1) В едномесечен срок от влизането в сила на постановлението министърът на икономиката и енергетиката да внесе в Министерския съвет проект на постановление за изменение на устройствените правилници на второстепенните разпоредители с бюджетни кредити към него, приети от Министерския съвет, и да измени Устройствения правилник на Националния институт за изследване на вино и спиртни напитки и Устройствения правилник на Центъра на промишлеността на Република България в Москва, Руската федерация.

(2) В срока по ал. 1 председателят на Патентното ведомство да измени Устройствения правилник на Патентното ведомство. § 4. Постановлението влиза в сила от деня на обнародването му в “Държавен вестник” с изключение на § 2, който влиза в сила от 1 април 2008 г.

Министър-председател: Сергей Станишев

Главен секретар на Министерския съвет: Севдалин Мавров