Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от Окръжна прокуратура – Бургас, против чл. 30 в неговата цялост и чл. 27, ал. 1 в частта „паркирани в нарушение на правилата“ от Наредбата за обществен ред при използване на превозни средства на територията на гр. Айтос (Наредба № 4 от 2006 г.), приета от Общинския съвет – гр. Айтос, с Решение № 443 от 27.09.2006 г., с множество изменения, последно с Решение № 172 от 20.09.2012 г., протокол № 12. По оспорването е образувано адм. д. № 1226/2017 г., насрочено за 29.06.2017 г. от 10 ч.