Наредба за изменение и допълнение на Наредба № 130 от 2005 г. за одобряване типа на определени компоненти за нови моторни превозни средства от категория L и одобряване типа на нови моторни превозни средства от категория L по отношение на определени характеристики

МИНИСТЕРСТВО НА ТРАНСПОРТА

Наредба за изменение и допълнение на Наредба № 130 от 2005 г. за одобряване типа на определени компоненти за нови моторни превозни средства от категория L и одобряване типа на нови моторни превозни средства от категория L по отношение на определени характеристики (ДВ, бр. 76 от 2005 г.) § 1. В чл. 1, т. 1 изразът “Директива 97/24/ЕО” се заменя с “Директива 97/24/ЕО на Европейския парламент и на Съвета от 17 юни 1997 г. относно някои компоненти или характеристики на двуколесните или триколесните моторни превозни средства (Директива 97/24/ЕО) (ОВ L226 от 1997 г., специално издание на български език, гл. 7, том 5)”. § 2. В приложение № 5, част 2 се правят следните изменения и допълнения: 1. В т. 2.2.1. 1 след думите “последния цикъл на кормуване при извънградски условия” се добавя: “По избор на производителя процедурата за изпитване, определена в Глобалното техническо правило (ГТП) № 2 (*) на Икономическата комисия за Европа към Организацията на обединените нации (ИКЕ/ООН), може да се използва като алтернатива на метода на изпитване по тази точка. В случай че се използва методът, посочен в ГТП № 2, моторното превозно средство да отговаря на пределните стойности за емисии, посочени в ред “C” на таблицата по т. 2.2.1. 1.5 и на всички останали изисквания на тази част, с изключенията по т. 2.2.1. 1.1 - 2.2.1. 1.4.

(*) Глобално техническо правило (ГТП) № 2 “Метод за измерване на емисиите газообразни замърсители, емисиите CO2 и разхода на гориво, приложим към мотоциклетите, снабдени с двигатели с принудително запалване или с двигатели със запалване чрез сгъстяване”.”

2. Точка 2.2.1. 1.5 се изменя така: “2.2.1.1. 5. В съответствие с изискванията по т. 2.2.1. 1.6 изпитването се повтаря три пъти. Масите на газовите емисии, получени при всяко изпитване, трябва да са по-малки от пределните стойности по таблицата (редове “A” за 2003 г. и редове “B” за 2006 г.): Клас Маса на въглероден Маса на въглеводороди Маса на азотни оксид (СО) (НС) оксиди (NOь)

L1 L2 L3

(g/km) (g/km) (g/km)

Пределни стойности за мотоциклети (двуколесни) за одобрение на тип и за съответствие на продукцията

А (2003 г.) I (< 150 сm3) 5,5 1,2 0,3

II (і 150 сm3) 5,5 1,0 0,3

B (2006 г.) I (< 150 сm3) 2,0 0,8 0,15

(UDC при незагрят двигател) (1)

II (і 150 сm3) 2,0 0,3 0,15

(UDC + EUD при незагрят двигател) (2)

C (2006 vmax < 130 km/h 2,62 0,75 0,17

ГТП № 2 vmax і 130 km/h 2,62 0,33 0,22

ИКЕ/ООН)

Пределни стойности за три- и четириколесни МПС при одобряване на тип и за съответствие на продукцията (принудително запалване)

А (2003 г.) Всички 7,0 1,5 0,4

Пределни стойности за три- и четириколесни МПС при одобряване на тип и за съответствие на продукцията (запалване чрез сгъстяване)

А (2003 г.) Всички 2,0 1,0 0,65

(1) Изпитателен цикъл: Правило на ИКЕ/ООН № 40 (с измерване на емисиите за всичките 6 режима - вземането на проби започва при Т = 0).

(2) Изпитателен цикъл: Правило на ИКЕ/ООН № 40 + EUDC (с измерване на емисиите за всичките режими - вземането на проби започва при Т = 0) при максимална скорост 120 km/h.” § 3. Параграф 4 се изменя така: “§ 4. Наредбата въвежда изискванията на Директива 97/24/ЕО така, както тя е изменена с Директива 2006/72/ЕО.”

Преходни и заключителни разпоредби § 4. Наредбата въвежда изискванията на Директива 2006/120/ЕО. § 5. (1) От 18 май 2006 г. изпълнителният директор на Изпълнителна агенция “Автомобилна администрация” не може да откаже издаването на ЕО одобряване на типа по смисъла на чл. 10 на Наредба № 117 за одобряване типа на нови моторни превозни средства от категория L/чл. 4.1 от Директива 2002/24/ЕО поради причини, свързани с новите резервни каталитични конвертори, които отговарят на Директива 97/24/ЕО, както тя е изменена с Директива 2005/30/ЕО, предназначени за монтаж на моторни превозни средства, одобрени съгласно Директива 97/24/ЕО.

(2) От 18 май 2006 г. изпълнителният директор на Изпълнителна агенция “Автомобилна администрация” не издава одобрявания на типа с ЕО валидност по смисъла на чл. 10 и 14 на Наредба № 117 за одобряване типа на нови моторни превозни средства от категория L/чл. 4.1 от Директива 2002/24/ЕО, поради причини, свързани с мерките срещу замърсяването на въздуха, допустимите нива на шума и мерките срещу непозволено изменение, за нови резервни каталитични конвертори, които не отговарят на изискванията на Директива 97/24/ЕО, както тя е изменена с Директива 2005/30/ЕО. § 6. От 1 януари 2009 г. сертификатите за одобряване типа на резервни каталитични конвертори и нанесените върху тях обозначения се считат невалидни за целите на пускането на пазара и монтирането им на МПС, когато типът им не е одобрен съгласно изискванията на Директива 97/24/ЕО, както е изменена с Директива 2005/30/ЕО.

Министър: П. Мутафчиев