Постановление № 169 от 16 юли 2004 г. за определяне възнаграждението на военнослужещите и гражданските лица по Закона за отбраната и въоръжените сили на Република България и на държавните служители - офицери, сержанти и граждански лица, и на лицата, работещи по трудово правоотношение по Закона за Министерството на вътрешните работи през 2004 г.

ПОСТАНОВЛЕНИЕ № 169

ОТ 16 ЮЛИ 2004 Г. за определяне възнаграждението на военнослужещите и гражданските лица по Закона за отбраната и въоръжените сили на Република България и на държавните служители - офицери, сержанти и граждански лица, и на лицата, работещи по трудово правоотношение по Закона за Министерството на вътрешните работи през 2004 г.

МИНИСТЕРСКИЯТ СЪВЕТ ПОСТАНОВИ: Чл. 1. Приема: 1. средни месечни брутни работни заплати на едно лице от състава на кадровите военнослужещи по Закона за отбраната и въоръжените сили на Република България и на държавните служители - офицери, сержанти и граждански лица по Закона за Министерството на вътрешните работи, по министерства, ведомства и други бюджетни организации, финансирани от републиканския бюджет, съгласно приложение № 1; 2. средни месечни брутни работни заплати на едно лице от състава на гражданските лица по Закона за отбраната и въоръжените сили на Република България и на лицата, работещи по трудово правоотношение по Закона за Министерството на вътрешните работи, по министерства, ведомства и други бюджетни организации, финансирани от републиканския бюджет, съгласно приложение № 2.

Чл. 2. Определя: 1. размера на основното месечно възнаграждение в съответствие с присвоеното военно звание на кадровите военнослужещи от Въоръжените сили на Република България съгласно приложение № 3; 2. размера на основното месечно възнаграждение за военно звание на кадровите военнослужещи от служба “Военна информация” и от служба “Сигурност - военна полиция и военно контраразузнаване” съгласно приложение № 4 (поверително); 3. размера на основното месечно възнаграждение за военно звание на кадровите военнослужещи от Националната разузнавателна служба съгласно приложение № 5 (поверително); 4. размера на основното месечно възнаграждение за военно звание на кадровите военнослужещи от Националната служба за охрана съгласно приложение № 6 (секретно); 5. размера на основното месечно възнаграждение в съответствие с присвоеното военно звание на военнослужещите на наборна военна служба съгласно приложение № 7; 6. длъжностните наименования и минималните и максималните основни месечни заплати на основните длъжности за граждански лица по трудово правоотношение в Генералния щаб, поделенията на Българската армия и структурите на подчинение на министъра на отбраната, които не прилагат Закона за администрацията и Закона за държавния служител, съгласно приложение № 8; 7. длъжностните наименования и основните месечни заплати на основните длъжности за граждански лица по трудово правоотношение в Националната разузнавателна служба съгласно приложение № 9; 8. длъжностните наименования и минималните и максималните основни месечни заплати на основните длъжности за граждански лица по трудово правоотношение в Националната служба за охрана съгласно приложение № 10; 9. размера на месечната заплата за звание на офицерите и сержантите по Закона за Министерството на вътрешните работи съгласно приложение № 11; 10. размера на месечната заплата за длъжност за основните офицерски и сержантски длъжности по Закона за Министерството на вътрешните работи съгласно приложение № 12; 11. размера на месечната заплата за длъжност за основните офицерски и сержантски длъжности по Закона за Министерството на вътрешните работи в Главна дирекция “Изпълнение на наказанията” и в териториалните й служби съгласно приложение № 13 и в Главна дирекция “Охрана” и в териториалните й служби към Министерството на правосъдието съгласно приложение № 14; 12. размера на месечната заплата за длъжност за основните длъжности за държавните служители - граждански лица в Министерството на вътрешните работи, в Главна дирекция “Изпълнение на наказанията”, в териториалните й служби, в Главна дирекция “Охрана” и в териториалните й служби към Министерството на правосъдието съгласно приложение № 15; 13. максималните размери на заплатите за ранг на държавните служители - граждански лица в Министерството на вътрешните работи, в Главна дирекция “Изпълнение на наказанията”, в териториалните й служби, в Главна дирекция “Охрана” и в териториалните й служби към Министерството на правосъдието съгласно приложение № 16; 14. размера на минималните и максималните основни месечни заплати на лицата, работещи по трудово правоотношение в Министерството на вътрешните работи, съгласно приложение № 17; 15. размера на минималните и максималните основни месечни заплати на лицата, работещи по трудово правоотношение в Главна дирекция “Изпълнение на наказанията” и в Главна дирекция “Охрана” към Министерството на правосъдието, съгласно приложение № 18.

Чл. 3. (1) Основното месечно възнаграждение на кадровите военнослужещи с присвоени висши офицерски звания или звание “полковник”, несъответстващи на утвърдените за длъжностите по Указ № 174 на Президента на Република България от 6 юни 2002 г. за утвърждаване длъжностите във Въоръжените сили на Република България, Националната разузнавателна служба и Националната служба за охрана, изискващи висши офицерски звания (обн., ДВ, бр. 59 от 2002 г.; изм. и доп., бр. 42 от 2003 г. и бр. 39 от 2004 г.), се определя за I степен на притежаваното от тях звание съгласно приложение № 3 към чл. 2, т. 1.

(2) Длъжностите и размерите на минималните и максималните основни месечни заплати по длъжностни нива за гражданските лица, работещи в администрациите на Министерството на отбраната, службите “Военна информация” и “Сигурност - ВП и ВКР” и структурите на подчинение на министъра на отбраната, които прилагат Закона за администрацията и Закона за държавния служител, се определят съгласно Постановление № 47 на Министерския съвет от 2004 г. за приемане на Единен класификатор на длъжностите в администрацията и на Наредба за прилагане на Единния класификатор на длъжностите в администрацията (обн., ДВ, бр. 18 от 2004 г.; изм. и доп., бр. 46 от 2004 г.), Постановление № 48 на Министерския съвет от 2004 г. за заплатите в бюджетните организации и дейности (обн., ДВ, бр. 18 от 2004 г.; изм. и доп., бр. 46 и 53 от 2004 г.) и Наредбата за служебното положение на държавните служители, приета с Постановление № 34 на Министерския съвет от 2000 г. (обн., ДВ, бр. 23 от 2000 г.; попр., бр. 47 от 2000 г.; изм. и доп., бр. 53, 62 и 89 от 2000 г.; попр., бр. 90 от 2000 г.; изм. и доп., бр. 28 и 35 от 2001 г.; Решение № 3901 на Върховния административен съд от 2001 г. - бр. 54 от 2001 г.; изм. и доп., бр. 108 от 2001 г., бр. 15, 67 и 115 от 2002 г., бр. 17, 59 и 109 от 2003 г. и бр. 18 от 2004 г.).

(3) Длъжностните наименования, минималните и максималните основни месечни заплати на основните длъжности за гражданските лица по трудово правоотношение в Генералния щаб, поделенията на Българската армия и структурите на подчинение на министъра на отбраната, които не прилагат Закона за администрацията и Закона за държавния служител, се определят съгласно приложение № 8 в съответствие с разпоредбите на § 4 от преходните и заключителните разпоредби на Наредбата за прилагане на Единния класификатор на длъжностите в администрацията, приета с

Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г.) и § 11 от преходните и заключителните разпоредби на Постановление № 48 на Министерския съвет от 2004 г. Министърът на отбраната в рамките на утвърдените в таблицата размери на основните месечни заплати определя длъжностните наименования, минималните и максималните основни месечни заплати на длъжностите в зависимост от степента на подчиненост на структурните звена - Генерален щаб, поделения на Българската армия и структури на подчинение на министъра на отбраната, които не прилагат Закона за администрацията и Закона за държавния служител.

Чл. 4. (1) Основното месечно възнаграждение на държавните служители - офицери, сержанти и граждански лица, се определя по реда на чл. 218 и 218а от Закона за Министерството на вътрешните работи.

(2) Органът по назначаване определя конкретния размер на заплатата за ранг на държавните служители - граждански лица, съгласно приложение № 16.

(3) Основното месечно възнаграждение на длъжностите за лицата, работещи по трудово правоотношение, за които се изисква висше или средно образование, се определя по реда на чл. 219 от Закона за Министерството на вътрешните работи, като за длъжностите, за които се изисква по-ниско от средно образование, началната заплатата за длъжност не може да бъде по-малка от 120 лв.

Чл. 5. Основните месечни възнаграждения по чл. 3 и 4 се определят в рамките на средните месечни брутни работни заплати по чл. 1.

Чл. 6. (1) Годишният размер на средствата за работна заплата се формира с натрупване от началото на годината на основата на разчетената с държавния бюджет численост на персонала и определените по реда на постановлението средни месечни брутни работни заплати на едно лице от персонала за съответния период.

(2) Средствата за работна заплата, определени по реда на ал. 1 за съответния период, се ползват за определяне и изплащане на основните месечни възнаграждения, на допълнителни и други възнаграждения, определени със закон или с друг нормативен акт.

Чл. 7. Основното месечно възнаграждение на кадровите военнослужещи по Закона за отбраната и въоръжените сили на Република България и на държавните служители - офицери, сержанти и граждански лица, и на лицата, работещи по трудово правоотношение по Закона за Министерството на вътрешните работи, се определя на базата на разчетните данни, посочени в § 11 от преходните и заключителните разпоредби на Закона за държавния бюджет на Република България за 2004 г.

Чл. 8. (1) Обезщетенията по чл. 220, 222 и 224 от Кодекса на труда и по чл. 61, чл. 104, ал. 2, 3 и 4, чл. 105, ал. 3 и чл. 106, ал. 2, 3 и 4 от Закона за държавния служител на лицата, работили съответно по трудово или по служебно правоотношение и освободени от съответните администрации, се осигуряват от бюджетите на министерствата и ведомствата и от самостоятелните бюджети на държавните висши военни училища, като се изплащат и отчитат по разходен параграф “Други възнаграждения и плащания на персонала” от Единната бюджетна класификация.

(2) Еднократните парични обезщетения по чл. 237 от Закона за отбраната и въоръжените сили на Република България и по чл. 261 от Закона за Министерството на вътрешните работи се осигуряват от бюджетите на министерствата и ведомствата и от самостоятелните бюджети на държавните висши военни училища, като се изплащат и отчитат по разходен параграф “Други възнаграждения и плащания на персонала” от Единната бюджетна класификация.

Преходни и заключителни разпоредби § 1. Необходимите средства за прилагане на постановлението се осигуряват в рамките на одобрените със Закона за държавния бюджет на Република България за 2004 г. средства по бюджетите на първостепенните разпоредители с бюджетни кредити, трансфера от републиканския бюджет по самостоятелните им бюджети и в изпълнение на чл. 34 от Закона за устройството на държавния бюджет. § 2. Броят на гражданските лица, назначени по условията на Постановление № 66 на Министерския съвет от 1996 г. за кадрово осигуряване на някои дейности в бюджетните организации (обн., ДВ, бр. 29 от 1996 г.; изм. и доп., бр. 76 и 92 от 1997 г., бр. 5 от 1999 г. и бр. 53 от 2000 г.) в структурните звена на Министерството на отбраната и поделенията на Българската армия, се утвърждава от министъра на отбраната в рамките до 10 на сто от утвърдената за 2004 г. средносписъчна численост на гражданските лица за министерството. § 3. На кадровите военнослужещи: 1. притежаващи военно звание по-високо от изискващото се по щата, да се изплаща до 31 декември 2004 г. основно месечно възнаграждение за най-ниската степен на притежаваното военно звание; 2. притежаващи военно звание по-ниско от изискващото се по щата, да се изплаща до 31 декември 2004 г. основно месечно възнаграждение за най-високата степен на притежаваното военно звание; 3. получавали основно месечно възнаграждение до 31 декември 2003 г. в размер по-висок от определеното им за притежаваното от тях военно звание и степен по приложение № 3, продължава да им се изплаща определеният към 31 декември 2003 г. размер на основно месечно възнаграждение до 31 декември 2004 г. § 4. В чл. 115 от Правилника за прилагане на Закона за Министерството на вътрешните работи, приет с Постановление № 212 на Министерския съвет от 1998 г. (обн., ДВ, бр. 113 от 1998 г.; изм. и доп., бр. 37 от 1999 г., решения № 4049 и 4209 на Върховния административен съд от 1999 г. - бр. 70 от 1999 г.; изм. и доп., бр. 62 и 92 от 2000 г.; бр. 4 от 2001 г., бр. 8 и 28 от 2002 г., бр. 39 от 2003 г. и бр. 37 от 2004 г.) ал. 1 се изменя така: “(1) Министърът на вътрешните работи утвърждава класификатори на длъжностите за: държавните служители - офицери, сержанти и граждански лица, и за лицата, работещи по трудово правоотношение в МВР.” § 5. Изпълнението на постановлението се възлага на министъра на отбраната, министъра на вътрешните работи, министъра на финансите и на ръководителите на ведомствата, в състава на които има военизирани формирования или офицери и сержанти по Закона за отбраната и въоръжените сили на Република България и по Закона за Министерството на вътрешните работи. § 6. Постановлението се приема на основание чл. 224 и 275 от Закона за отбраната и въоръжените сили на Република България и чл. 218, 218а и 219 от Закона за Министерството на вътрешните работи и влиза в сила от 1 януари 2004 г.

Министър-председател: Симеон Сакскобургготски

Главен секретар на Министерския съвет: Севдалин Мавров

Приложение № 1 към чл. 1, т. 1

Средни месечни брутни работни заплати на едно лице от състава на кадровите военнослужещи по Закона за отбраната и въоръжените сили на Република България и на държавните служители - офицери, сержанти и граждански лица по Закона за Министерството на вътрешните работи, по министерства, ведомства и други бюджетни организации, финансирани от републикан-ския бюджет

Приложение № 2 към чл. 1, т. 2

Средни месечни брутни работни заплати на едно лице от състава на гражданските лица по Закона за отбраната и въоръжените сили на Република България и на лицата, работещи по трудово правоотношение по Закона за Министерството на вътрешните работи, по министерства, ведомства и други бюджетни организации, финансирани от републиканския бюджет

Забележка на редакцията: виж таблицата в PDF-а на броя

Приложение № 3 към чл. 2, т. 1

ТАБЛИЦА за размера на основното месечно възнаграждение в съответствие с присвоеното военно звание на кадровите военнослужещи от Въоръжените сили на Република България

Забележка на редакцията: виж таблицата в PDF-а на броя

Приложение № 7 към чл. 2, т. 5

ТАБЛИЦА за размера на основното месечно възнаграждение в съответствие с присвоеното военно звание на военнослужещите на наборна военна служба

Забележка на редакцията: виж таблицата в PDF-а на броя

Приложение № 8 към чл. 2, т. 6

ТАБЛИЦА за длъжностните наименования и минималните и максималните основни месечни заплати на основните длъжности за граждански лица по трудово правоотношение в Генералния щаб, поделенията на Българската армия и структурите на подчинение на министъра на отбраната, които не прилагат Закона за администрацията и Закона за държавния служител

Забележка на редакцията: виж таблицата в PDF-а на броя

Приложение № 9 към чл. 2, т. 7

ТАБЛИЦА за длъжностните наименования, основните месечни заплати на основните длъжности за граждански лица по трудово правоотношение в Националната разузнавателна служба

Забележка на редакцията: виж таблицата в PDF-а на броя

Приложение № 10 към чл. 2, т. 8

ТАБЛИЦА за длъжностните наименования и минималните и максималните основни месечни заплати на основните длъжности за граждански лица по трудово правоотношение в Националната служба за охрана

Забележка на редакцията: виж таблицата в PDF-а на броя

Приложение № 11 към чл. 2, т. 9

ТАБЛИЦА за размера на месечната заплата за звание на офицерите и сержантите по Закона за Министерството на вътрешните работи

Забележка на редакцията: виж таблицата в PDF-а на броя

Приложение № 12 към чл. 2, т. 10

ТАБЛИЦА за размера на месечната заплата за длъжност за основните офицерски и сержантски длъжности по Закона за Министерството на вътрешните работи

Забележка на редакцията: виж таблицата в PDF-а на броя

Приложение № 13 към чл. 2, т. 11

ТАБЛИЦА за размера на месечната заплата за длъжност за основните офицерски и сержантски длъжности по Закона за Министерството на вътрешните работи в Главна дирекция “Изпълнение на наказанията” и в териториалните й служби към Министерството на правосъдието

Забележка на редакцията: виж таблицата в PDF-а на броя

Приложение № 14 към чл. 2, т. 11

ТАБЛИЦА за размера на месечната заплата за длъжност за основните офицерски и сержантски длъжности по Закона за Министерството на вътрешните работи в Главна дирекция “Охрана” и в териториалните й служби към Министерството на правосъдието

Забележка на редакцията: виж таблицата в PDF-а на броя

Приложение № 15 към чл. 2, т. 12

ТАБЛИЦА за размера на месечната заплата за длъжност за основните длъжности на държавните служители - граждански лица в Министерството на вътрешните работи, в Главна дирекция “Изпълнение на наказанията”, в териториалните й служби, в Главна дирекция “Охрана” и в териториалните й служби към Министерството на правосъдието

Забележка на редакцията: виж таблицата в PDF-а на броя

Приложение № 16 към чл. 2, т. 13

ТАБЛИЦА за максималните размери на заплатите за ранг на държавните служители - граждански лица в Министерството на вътрешните работи, в Главна дирекция “Изпълнение на наказанията”, в териториалните й служби, в Главна дирекция “Охрана” и в териториалните й служби към Министерството на правосъдието

Забележка на редакцията: виж таблицата в PDF-а на броя

Приложение № 17 към чл. 2, т. 14

ТАБЛИЦА за размера на минималните и максималните основни месечни заплати на лицата, работещи по трудово правоотношение в Министерството на вътрешните работи

Забележка на редакцията: виж таблицата в PDF-а на броя

Приложение № 18 към чл. 2, т. 15

ТАБЛИЦА за размера на минималните и максималните основни месечни заплати на лицата, работещи по трудово правоотношение в Главна дирекция “Изпълнение на наказанията” и в Главна дирекция “Охрана” към Министерството на правосъдието

Забележка на редакцията: виж таблицата в PDF-а на броя