Наредба № 5 от 4 декември 2006 г. за придобиване на квалификация по професия “Сътрудник в малък и среден бизнес”

МИНИСТЕРСТВО НА ОБРАЗОВАНИЕТО И НАУКАТА

НАРЕДБА № 5 от 4 декември 2006 г. за придобиване на квалификация по професия “Сътрудник в малък и среден бизнес”

Раздел I

Общи положения Чл. 1. С тази наредба се определя Държавното образователно изискване (ДОИ) за придобиване на квалификация по професия 345050 “Сътрудник в малък и среден бизнес” от област на образование “Стопанско управление и администрация” и професионално направление 345 “Стопанско управление и администрация” съгласно Списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 345050 “Сътрудник в малък и среден бизнес” съгласно приложението към тази наредба определя изискванията за придобиване втора степен на професионална квалификация за специалността: 3450501 “Малък и среден бизнес”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Сътрудник в малък и среден бизнес”.

(2) Държавното образователно изискване за придобиване на квалификация по професия “Сътрудник в малък и среден бизнес” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от групата професии “в сферата на обслужването” от Списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 и във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложениекъм чл. 2

Държавно образователно изискване за придобиване на квалификация по професията “Сътрудник в малък и среден бизнес”

Професионално направление: 345 Стопанско управление и администрация

Наименование на професията: 345050 Сътрудник в малък и среден бизнес

1. Входни характеристики

1.1. Степен на професионална квалификация и входящо образователно равнище

В табл. 1 e представена специалността, включена в професията “Сътрудник в малък и среден бизнес” съгласно Списъка на професиите за професионално образование и обучение (2005 г.), както и входящото минимално образователно равнище за придобиване на съответната степен на професионална квалификация.

Таблица 1

Специалност Степен на Входящо минимално професионална образователно равнище квалификация За ученици За лица, навършили 16 г.

3450501 Малък и Втора Завършено Завършено среден основно основно бизнес образование образование 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав да упражнява професията “Сътрудник в малък и среден бизнес”, което се удостоверява с медицинско свидетелство, доказващо, че тази професия не му е противопоказна.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията са представени в табл. 2.

(Забележка на редакцията: виж приложението в PDF-а на броя) 2.

2. Тенденции в развитието на професионалното направление

Сътрудниците в малкия и средния бизнес притежават опит в практическата реализация на технически и стопански решения, опит в събиране и обработване на информация, в сключване на сделки. Те работят с нови технологии, нормативни документи, познават методики в различни области на знанието, изпълняват услуги, свързани с финансите, търговията, администрацията и социалните грижи.

Интересът към малкия и средния бизнес у нас е обясним, тъй като основната част от предприемачите днес разполагат с ограничени капитали. Това прави специалистите, подготвени за сътрудници в малък и среден бизнес, особено търсени и предпочитани днес. Средствата, които се отпускат за подпомагане на бизнеса от различни европейски фондове и банки, основно целят подпомагането на малкия и средения бизнес в България, което отново потвърждава нуждите от подготовката на този тип специалисти. 2.

3. Възможности за професионална реализация

Придобилите професионална квалификация по професията “Сътрудник в малък и среден бизнес” - втора степен на професионална квалификация, могат да постъпват на работа на длъжностите (професии) от Националната класификация на професиите и длъжностите (НКПД, 2006г.) от единични групи: 3432 Служители в юридически и финансово-кредитни учреждения, приравнени на специалисти, 3431 Административни секретари и приравнени на тях, 4121 Персонал, водещ счетоводни сметки и документи, 4122 Персонал, водещ статистически и финансови документи, 4132 Персонал, водещ документи за производствени материали; на длъжностите 4131 2006 Измерител, горивни и строителни материали, 4131 2007 Кантарджия, 4131 2008 Контрольор, запаси, 4131 2009 Магазинер, 4131 2018 Склададжия, 4131 2019 Снабдител, доставчик, 4131 2020 Спедиционен посредник и други, както и допълнени при актуализиране на НКПД. 2.

4. Възможност за повишаване на професионалната квалификация

След придобиване на втора степен на професионална квалификация обучаваният по професията “Сътрудник в малък и среден бизнес” може да продължи обучението си по друга професия от професионална област “Стопанско управление и администрация”, като част от обучението му по общата задължителна професионална подготовка - единна за всички професионални направления, и част от отрасловата задължителна професионална подготовка, в съответствие с ДОИ за придобиване на квалификация по съответната професия, се зачита.

3. Цели на обучението

3.1. Цели за формиране на ключови компетенции при обучението по общата задължителна професионална подготовка - единна за всички професионални направления

След завършване на обучението по професията обучаваният трябва да: - Познава и прилага основните правила за безопасна работа; работи с офис и производствено оборудване съгласно правилата за безопасна работа; не замърсява с работата си околната среда; - Познава стопанското устройство на страната, основните икономически отношения, процеси и явления; - Познава правата и задълженията си като участник в трудовия процес съгласно Кодекса на труда, разбира договорните отношения между работодател и работник; - Осъзнава своята роля във фирмената дейност и необходимостта от повишаване на квалификацията си; - Умее да осъществява комуникации с колеги на различни нива и с клиенти на фирмата на български и чуждестранен език; - Участва при разпределяне на задачи между членовете на екипа, търси и оказва съдействие; отнася се отговорно към поставените задачи; - Умее да попълва бланки, да изготвя молба и CV на български и чужд език; - Умее да търси и съхранява информация с персонален компютър, създава документ, обработва текст, таблица и графика, ползва електронна поща и интернет. 3.

2. Цели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от професионално направление “Стопанско управление и администрация”

След завършване на обучението по професията обучаваният трябва да: - познава структурата и организацията на предприятието, правомощията на длъжностните лица, фирмената култура; - познава и прилага изискванията на нормативни актове при изпълнение на задълженията си, спазва правилата за обработване, сортиране и съхраняване на информацията; - разбира задълженията и отговорностите, които носи като участник в трудовия процес, организира ефективно работното си време и работното си място, планира и организира изпълнението на текущите си задачи, решава възникнали проблеми, свързани с трудовата му дейност; - оценява качеството на извършената работа съгласно нормативните изисквания и придобитата втора степен на професионална квалификация.

3.3. Цели за формиране на специфични компетенции за изпълнение на дейностите от “Профила на професията” при обучението по специфичната за професията “Сътрудник в малък и среден бизнес” задължителна професионална подготовка.

След завършване на обучението по професията обучаваният трябва да: - Познава правната рамка за развитие на малкия и средния бизнес в България; - Познава различни комуникационни схеми във фирмения мениджмънт; - Умее да работи с картотеки, дневници и документи; - Познава основните елементи на маркетинговата политика на фирмата; - Умее да прилага основни методи за проучване на пазара; - Познава основни видове реклама и различни средства за осъществяване на реклама; - Умее да изработва елементарни рекламни материали с компютърен софтуер (дипляни, листовки) и компютърна презентация; - Умее да изготвя различни стопански писма (заявка, оферта, рекламация и др.); документи за складиране и експедиране на продукция; - Познава различни канали за дистрибуция на стоки и услуги; - Умее да организира различни видове работни срещи и съвещания и да подготвя документи, свързани с тях (дневен ред, протоколи, помощни материали); - Познава основните механизми на счетоводната отчетност; - Умее да попълва първични счетоводни документи; - Умее да изработва опростен бюджет на малко предприятие (разпределяне на финансовите ресурси по приоритети).

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ за придобиване на квалификация по професията “Сътрудник в малък и среден бизнес”.

Учебният план се изгражда върху основата на учебна предметна или модулна система. Изучават се учебни предмети или модули, в които се излагат системни научни знания, съобразени с възрастовите и познавателните особености на обучаваните. С учебния план се определя броят часове за изучаването на учебните предмети (модули).

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Сътрудник в малък и среден бизнес” - втора степен на професионална квалификация, е представено в таблица 3.

(Забележка на редакцията: виж приложението в PDF-а на броя)

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение e в съответствие с изискванията на Наредба № 3 от 2003 г. за системата за оценяване (ДВ, бр. 37 от 2003 г.). При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно.

Оценките от проверките се изчисляват по шестобалната система.

Входящото образователно равнище за обучаван без професионална квалификация се удостоверява чрез свидетелство за завършено основно образование.

Входящото квалификационно равнище при повишаване на квалификацията се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. За оценяване по теория

Слаб 2 - Обучаваният не е овладял терминологията, не познава основни факти, процеси, закони и зависимости, не умее да представи усвоените знания; Среден 3 - Обучаваният е овладял терминологията, умее да възпроизвежда усвоените знания; Добър 4 - Обучаваният разбира и обяснява зависимости, закономерности и принципи в изучаваните процеси, методи и обекти; умее да прилага усвоените знания в познати ситуации; Много добър 5 - Обучаваният прилага усвоените знания в изменена ситуация; Отличен 6 - Обучаваният прилага усвоените знания в нови ситуации, прави оценки и сравнява; аргументира изпълнението на поставените задачи. 5.1.

2. За оценяване по практика

Слаб 2 - Обучаваният не умее да прилага усвоени знания при изпълнение на практическо задание; не спазва правилата за безопасен труд по предварително дадени указания; Среден 3 - Обучаваният умее да прилага усвоените знания при изпълнение на поставена задача в позната ситуация, спазвайки правилата за безопасен труд по предварително дадени указания; допуска грешки при изпълнението.

Добър 4 - Обучаваният умее да осмисли и изпълни самостоятелно поставена практическа задача в нови условия, спазвайки правилата за безопасен труд, по предварително дадени указания; допуска незначителни грешки в работата си.

Много добър 5 - Обучаваният изпълнява напълно самостоятелно поставена практическа задача; умее да съставя план за работа; подбира методи за изпълнение на поставена практическа задача в нови условия, спазвайки правилата за безопасен труд; открива и анализира незначителни грешки в своята работа.

Отличен 6 - Обучаваният изпълнява напълно самостоятелно поставена практическа задача, спазвайки правилата за безопасен труд; умее да състави план за работа, да обосновава начина и последователността на работа; оценява резултатите от работата и прави самооценка на своята работа. 5.1.

3. При оценяване на обучение, организирано на модулен принцип, се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал (обучаваният е овладял минималните знания и умения, необходими да продължи обучението); - определяне на критерии за оценяване на всяка задача от изпитването; - въвеждане на коефициент на тежест за всяка изпитна процедура при оформяне на окончателната оценка; - задаване на формула (скала) за изчисляване на оценката по шестобалната система. 5.1.

4. Инструменти за оценяване

За оценяване знанията и уменията на обучавания могат да се използват: тест, устно изпитване, практически задачи, практическо задание. Те трябва да се апробират и да отговарят на ДОИ за системата на оценяване и ДОИ за придобиване на квалификация по професията “Сътрудник в малък и среден бизнес”. 5.

2. Оценяване на изхода

Държавните изпити за придобиване на втора степен на професионална квалификация са два - по теория и практика на професията, и се провеждат по национални изпитни програми, утвърдени от министъра на образованието и науката в съответствие с ДОИ за придобиване на квалификация по професията “Сътрудник в малък и среден бизнес”. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в табл. 4.

(Забележка на редакцията: виж приложението в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка са представени в табл. 5.

(Забележка на редакцията: виж приложението в PDF-а на броя) 5.

3. Удостоверяване на професионалното образование и обучение

Завършено професионално обучение по професията “Сътрудник в малък и среден бизнес” се удостоверява със свидетелство за втора степен на професионална квалификация.

Обучавани, които не са положили държавните изпити за придобиване на степен на професионална квалификация, получават удостоверение за професионално обучение.

Съдържанието на документите, удостоверяващи завършено професионално образование и обучение, е определено с Наредба № 4 от 2003 г. на Министерството на образованието и науката.

6. Изисквания към материалната база 6.

1. Учебен кабинет - за провеждане на обучението по теория на професията. 6.1.

1. Основно оборудване и обзавеждане: Учебни маси, столове, учебна дъска, шкафове, технически средства и аудио-визуална техника (шрайбпроектор, екран за прожектиране, компютър). 6.1.

2. Учебни помагала: Информационни табла за онагледяване, учебни видеофилми и програмни продукти. 6.

2. Учебна работилница (специализирани кабинети) - за провеждане на обучението по практика на професията. 6.2.

1. Основно оборудване и обзавеждане

Учебната работилница (специализиран кабинет) се оборудва с офис техника и съответни помагала, съобразно усвояваната професия и специалност и в съответствие с предметите и средствата на труда от “Профил на професията”. В специализирания кабинет трябва да бъдат осигурени места за всички обучаеми, както и едно работно място за обучаващия. 6.2.

2. Учебни помагала: Предвидената по учебен план учебно-методическа литература; сборници с нормативни документи; национален сметкоплан; специализиран софтуер.

7. Изисквания към обучаващите

Обучение по теория и по практика на професията се провежда от преподаватели, които трябва да са със завършено висше (бакалавър или магистър) икономическо образование със специалност “Стопански мениджмънт”, “Стопанско управление”, “Икономика, организация и управление на фирмената дейност”.

8. Процедури за преглед и актуализиране на Държавното образователно изискване

- Апробиране на ДОИ в обучаващи институции; - Текущ мониторинг на дейностите, свързани с внедряване на ДОИ; - Ежегоден анализ на резултатите и промени при доказана необходимост.