Постановление № 48 от 5 март 2007 г. за предоставяне на средства от централния бюджет за 2007 г. по бюджета на Министерството на културата за участието на Република България в инициативата “Европалия 2007”, посветена на отбелязване на 50-годишнината от подписването на Договора от Рим (октомври 2007 г. - феруари 2008 г., Белгия)

ПОСТАНОВЛЕНИЕ № 48 ОТ 5 МАРТ 2007 Г. за предоставяне на средства от централния бюджет за 2007 г. по бюджета на Министерството на културата за участието на Република България в инициативата “Европалия 2007”, посветена на отбелязване на 50-годишнината от подписването на Договора от Рим (октомври 2007 г. - февруари 2008 г., Белгия)

МИНИСТЕРСКИЯТ СЪВЕТ ПОСТАНОВИ: Чл. 1. Одобрява участието на Република България в инициативата “Европалия 2007”, която ще се проведе в Белгия в периода октомври 2007 г. - февруари 2008 г.

Чл. 2. Упълномощава извънредния и пълномощен посланик на Република България в Брюксел да проведе преговорите с белгийските организатори и Фондация “Европалия”, като потвърди официално българското участие в инициативата, и да подпише съответния договор за участие.

Чл. 3. Министърът на външните работи и министърът на културата да създадат необходимата организация и да координират осъществяването на българското участие в инициативата “Европалия 2007”.

Чл. 4. Министърът на финансите да предостави допълнителни средства в размер 700 000 лв. по бюджета на Министерството на културата, от които 100 000 евро за изплащане на българската вноска в общия бюджет на проявата и 500 000 лв. за съответните организационни разходи по подготовката и осъществяването на българското представяне.

Чл. 5. Средствата по чл. 4 да се осигурят от целевите разходи по централния бюджет за 2007 г. по реда на чл. 34, ал. 1 от Закона за устройството на държавния бюджет.

Чл. 6. Министърът на финансите по предложение на министъра на културата да извърши съответните промени по бюджета на Министерството на културата за 2007 г.

Заключителна разпоредба

Параграф единствен. Постановлението се приема на основание чл. 28, ал. 1 от Закона за устройството на държавния бюджет.

Министър-председател: Сергей Станишев

Главен секретар на Министерския съвет: Севдалин Мавров