Решение № 127 от 5 март 2009 г. за откриване на производство за издаване на разрешение за търсене и проучване на нефт и газ - подземни богатства по чл. 2, ал. 1, т. 3 от Закона за подземните богатства, в Блок 1-8 Алтимир, разположен в областите Враца и Плевен, и за уведомление за предоставяне на разрешение чрез конкурс

РЕШЕНИЕ № 127 ОТ 5 МАРТ 2009 Г. за откриване на производство за издаване на разрешение за търсене и проучване на нефт и газ - подземни богатства по чл. 2, ал. 1, т. 3 от Закона за подземните богатства, в Блок 1-8 Алтимир, разположен в областите Враца и Плевен, и за уведомление за предоставяне на разрешение чрез конкурс

На основание чл. 5, т. 2, чл. 42, ал. 1, т. 1 и чл. 44, ал. 3 от Закона за подземните богатства във връзка с чл. 4, ал. 2, т. 16 и § 1, т. 24а от Закона за енергетиката

МИНИСТЕРСКИЯТ СЪВЕТ

РЕШИ: 1. Открива производство за издаване на разрешение за търсене и проучване на суров нефт и природен газ в Блок 1-8 Алтимир на площ с размер 357,24 кв. км с координати на граничните точки от № 1 до № 12 съгласно приложението. От площта за търсене и проучване се изключват концесионните площи “Бърдарски геран” и “Маринов геран”.

2. Уведомява, че предоставянето на разрешението по т. 1 ще се извърши чрез конкурс.

3. Определя срок на разрешението за търсене и проучване 5 години от датата на влизане в сила на договора за търсене и проучване с право на продължение съгласно чл. 31, ал. 3 от Закона за подземните богатства.

4. Конкурсът за определяне на титуляр на разрешение по т. 1 да се проведе на 150-ия ден от датата на обнародване на решението в “Официален вестник” на Европейския съюз в сградата на Министерството на икономиката и енергетиката на адрес: ул. Триадица 8, София.

5. Срокът за закупуване на конкурсните книжа е до 17,00 ч. на 120-ия ден от датата на обнародване на решението в “Официален вестник” на Европейския съюз.

6. Срокът за подаване на заявленията за участие в конкурса е до 17,00 ч. на 130-ия ден от датата на обнародване на решението в “Официален вестник” на Европейския съюз.

7. Срокът за внасяне на предложенията по конкурсните условия е 17,00 ч. на 144-ия ден от датата на обнародване на решението в “Официален вестник” на Европейския съюз.

8. Конкурсът е неприсъствен.

9. Определя цена на конкурсните книжа в размер 500 лв. Конкурсните книжа се закупуват в стая 802 в сградата на Министерството на икономиката и енергетиката на адрес: ул. Триадица 8, София, в определения в т. 5 срок.

10. Кандидатите за участие в конкурса трябва да отговарят на изискванията на чл. 23, ал. 1 от Закона за подземните богатства.

11. Предложенията на кандидатите по конкурса се оценяват въз основа на предлаганите работни програми, средства за опазване на околната среда и обучение, бонуси и притежаваните управленски и финансови възможности, както е предвидено в конкурсните книжа.

12. Определя депозит за участие в конкурса в размер 10 000 лв., платим до срока по т. 6 по банкова сметка на Министерството на икономиката и енергетиката, посочена в конкурсните книжа. 12.

1. Депозитът на кандидат, недопуснат до участие в конкурса, се връща в 14-дневен срок от датата на известието до него за това. 12.

2. Депозитът на участника, спечелил конкурса, се задържа, а на останалите участници се връща в срок 14 дни след обнародването в “Държавен вестник” на решението на Министерския съвет за издаване на разрешение за търсене и проучване на участника, спечелил конкурса.

13. Заявленията за участие в конкурса и предложенията на кандидатите по конкурсните условия се подават в сградата на Министерството на икономиката и енергетиката на адрес: ул. Триадица 8, София, на български език съгласно изискванията на чл. 46 от Закона за подземните богатства.

14. Конкурсните предложения се изготвят в съответствие с изискванията и условията, посочени в конкурсните книжа.

15. Конкурсът се провежда и когато има само един допуснат кандидат.

16. Упълномощава министъра на икономиката и енергетиката: 16. 1. Да изпрати решението за обнародване в “Официален вестник” на Европейския съюз и на електронната страница на Министерския съвет. 16.

2. Да назначи комисия, която да организира и проведе конкурса.

17. Решението може да се обжалва в 14-дневен срок от обнародването му в “Официален вестник” на Европейския съюз пред Върховния административен съд.

За министър-председател: Меглена Плугчиева

За главен секретар на Министерския съвет: Веселин Даков

Приложение към т. 1

Списък на координатите на граничните точки на Блок 1-8 Алтимир

Географски координати (координатна система “1942 г.”): 1. 43° 38' 00.162"N 23° 42' 56.193"E

2. 43° 38' 00.000"N 24° 02' 00.000"E

3. 43° 37' 30.000"N 24° 02' 00.000"E

4. 43° 37' 30.000"N 24° 08' 39.000"E

5. 43° 35' 52.750"N 24° 08' 39.000"E

6. 43° 35' 52.750"N 24° 07' 10.000"E

7. 43° 31' 00.000"N 24° 07' 10.000"E

8. 43° 31' 00.000"N 23° 52' 00.000"E

9. 43° 30' 59.664"N 23° 48' 00.012"E

10. 43° 36' 00.000"N 23° 48' 00.000"E

11. 43° 36' 00.303"N 23° 42' 56.190"E

12. 43° 38' 00.162"N 23° 42' 56.193"E

Блок 1-8 Алтимир не включва следните концесионни площи: Концесионна площ “Бърдарски геран” (координатна система “1942 г.”)

1. 43° 34' 29.017"N 24° 04' 24.895"E

2. 43° 34' 29.586"N 24° 04' 47.149"E

3. 43° 33' 01.568"N 24° 04' 51.401"E

4. 43° 33' 00.201"N 24° 03' 58.013"E

5. 43° 33' 17.351"N 24° 03' 57.180"E

6. 43° 33' 18.149"N 24° 04' 28.327"E

7. 43° 34' 29.017"N 24° 04' 24.895"E

Концесионна площ “Маринов геран” (координатна система “1942 г.”)

1. 43° 36' 44.928"N 24° 04' 43.721"E

2. 43° 36' 46.064"N 24° 05' 28.259"E

3. 43° 36' 13.704"N 24° 05' 29.812"E

4. 43° 36' 12.569"N 24° 04' 45.289"E

5. 43° 36' 44.928"N 24° 04' 43.721"E