Административният съд – Разград, на основание чл. 188 във връзка с чл. 181, ал. 1 и 2 от АПК съобщава, че е постъпил протест от прокурор в Окръжна прокуратура – Разград, с искане да бъде обявена за нищожна Наредба № 21 за овладяване популацията на безстопанствените кучета, регламентиране регистрацията и стопанисването на домашни кучета на територията на община Исперих, приета с решение на Общинския съвет – гр. Исперих, или да бъдат отменени като незаконосъобразни отделни разпоредби от нея, по който е образувано административно дело № 166/2018 г. по описа на

Административния съд – Разград, насрочено за 30.10.2018 г. от 10 ч. Всеки, който има правен интерес, може да се присъедини към оспорването или да встъпи като страна до началото на устните състезания при всяко положение на делото съгласно чл. 189, ал. 2 от АПК.