Постановление № 311 от 7 декември 2012 г. за одобряване на допълнителни бюджетни кредити по бюджета на Министерството на правосъдието

ПОСТАНОВЛЕНИЕ № 311 ОТ 7 ДЕКЕМВРИ 2012 Г. за одобряване на допълнителни бюджетни кредити по бюджета на Министерството на правосъдието

МИНИСТЕРСКИЯТ СЪВЕТ ПОСТАНОВИ: Чл. 1. Одобрява допълнителни бюджетни кредити за 2012 г. по бюджета на Министерството на правосъдието в размер до 7 200 000 лв. за покупка на недвижим имот в полза на държавата за нуждите на Агенцията по вписванията.

Чл. 2. Средствата да се осигурят чрез преструктуриране на разходите по централния бюджет за 2012 г. по реда на чл. 34, ал. 1 от Закона за устройството на държавния бюджет.

Чл. 3. Министърът на финансите да извърши налагащите се от чл. 1 промени по бюджета на Министерството на правосъдието за 2012 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на правосъдието. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков