Административният съд – Варна, ХХІІ състав, на основание чл. 188 във връзка с чл. 181, ал. 1 АПК съобщава, че е постъпил протест от Антония Иванова – прокурор при Окръжната прокуратура – Варна, срещу чл. 44, ал. 3, т. 1 – 4 от Наредба № 4 за придобиване, управление и разпореждане с имоти и вещи, собственост на Община Белослав, приета с Решение № 101 по протокол № 9 от заседание на Общинския съвет – гр. Белослав, проведено на 16.07.2008 г. По протеста е образувано адм.д. № 2941/2017 г. по описа на Административния съд – Варна, XХІІ състав, насрочено за разглеждане в открито съдебно заседание на 21.12.2017 г. от 13 ч. Съгласно чл. 182, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.