Закон за изменение и допълнение на Закона за лекарствените продукти в хуманната медицина

УКАЗ № 71

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за лекарствените продукти в хуманната медицина, приет от ХL Народно събрание на 24 март 2009 г.

Издаден в София на 25 март 2009 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за лекарствените продукти в хуманната медицина (обн., ДВ, бр. 31 от 2007 г.; изм., бр. 19 от 2008 г.; бр. 65 от 2008 г. - Решение № 5 на Конституционния съд от 2008 г.; изм., бр. 71 от 2008 г., бр. 10 от 2009 г.) § 1. В чл. 219 се правят следните изменения и допълнения: 1. В ал. 1 след думата “медицински изделия” се добавя “на диетични храни за специални медицински цели”.

2. Алинея 3 се отменя. § 2. Създава се чл. 229а: “Чл. 229а. (1) Министерството на здравеопазването служебно изпраща в РИОКОЗ по местонахождение на съответната аптека с издадено разрешение по чл. 229, ал. 2, включващо извършване на търговия на дребно с хранителни добавки и диетични храни за специални медицински цели, копие от разрешението за вписване в регистъра по чл. 14, ал. 1 от Закона за храните.

(2) Аптеките, които извършват търговия на дребно с хранителни добавки и диетични храни за специални медицински цели, подлежат на контрол по реда на Закона за храните.” § 3. В § 18 от преходните и заключителните разпоредби ал. 3 се изменя така: “(3) В двумесечен срок след влизането в сила на списъка по ал. 1 изпълнителите на медицинска помощ предписват и НЗОК заплаща лекарствените продукти съгласно лекарствения списък на НЗОК, приет с Решение № РД-УС-04-127 от 27 декември 2007 г. за определяне условията, на които трябва да отговарят изпълнителите на медицинска помощ, реда за сключване на договорите с тях и други условия по чл. 55, ал. 2, т. 2, 4, 6 и 7 от Закона за здравното осигуряване.”

Преходни и заключителни разпоредби § 4. Лицата, получили до влизането в сила на този закон разрешение по чл. 229, ал. 2, включващо извършване на търговия с хранителни добавки, могат да извършват и търговия на дребно с диетични храни за специални медицински цели. § 5. В двумесечен срок от влизането в сила на този закон Министерството на здравеопазването служебно изпраща в съответната РИОКОЗ по местонахождение на аптеките за вписване в регистъра по чл. 14, ал. 1 от Закона за храните копие от разрешенията по чл. 229, ал. 2, издадени до влизането в сила на този закон. § 6. В Закона за храните (обн., ДВ, бр. 90 от 1999 г.; изм., бр. 102 от 2003 г., бр. 70 от 2004 г., бр. 87, 99 и 105 от 2005 г., бр. 30, 31, 34, 51, 55, 80 и 96 от 2006 г., бр. 31, 51 и 53 от 2007 г., бр. 36 и 69 от 2008 г.) в чл. 12 се създава ал. 9: “(9) Регионалните инспекции за опазване и контрол на общественото здраве вписват служебно аптеките по чл. 229а, ал. 1 от Закона за лекарствените продукти в хуманната медицина в регистъра по чл. 14, ал. 1. ” § 7. Законът влиза в сила от 30 март 2009 г.

Законът е приет от 40-то Народно събрание на 24 март 2009 г. и е подпечатан с официалния печат на Народното събрание.

Председател на Народното събрание: Георги Пирински