Правилник за изменение и допълнение на Правилника за устройството и дейността на Националния военноисторически музей

Правилник за изменение и допълнение на Правилника за устройството и дейността на Националния военноисторически музей (обн., ДВ, бр. 62 от 2009 г.; изм. и доп., бр. 26 от 2010 г., бр. 14 от 2011 г.; изм., бр. 63 от 2013 г.) § 1. В чл. 2 се правят следните изменения и допълнения: 1. В ал. 3: а) точка 1 се изменя така: „1. издирва, изучава, идентифицира, документира, регистрира, осъществява дейности по консервация и реставрация и представя културни ценности и образци, свързани с българската военна история, с познавателна, образователна и естетическа цел;“ б) точка 2 се отменя; в) в т. 6 думата „прояви“ се заменя с „форуми“; г) създават се т. 7, 8 и 9: „7. издава научни, научнопопулярни и рекламни материали; 8. осъществява оценителна дейност на движими културни ценности – собственост на други юридически или физически лица; 9. извършва и друга стопанска дейност, когато тя е свързана с основната му дейност.“

2. В ал. 4 думите „второстепенен разпоредител с бюджетни кредити“ се заменя с „второстепенен разпоредител с бюджет“.

3. В ал. 5 и 6 думите „и Закона за отбраната и въоръжените сили на Република България“ се заличават. § 2. Член 3 се изменя така: „Чл. 3. Националният военноисторически музей осъществява следните функции и задачи: 1. издирва и изучава движимите културни ценности (ДКЦ); 2. събира и придобива ДКЦ; 3. идентифицира ДКЦ; 4. регистрира и научно обработва постъпилите във фондовете му ДКЦ; 5. осигурява правната и физическата защита на ДКЦ; 6. извършва консервационна и реставрационна обработка на ДКЦ; 7. дигитализира ДКЦ; 8. създава и поддържа електронна база данни на ДКЦ; 9. осъществява научни разработки на основата на фондовете си в областта на военната история и музеологията; 10. представя ДКЦ с цел съхраняване на паметта за българската военна история, с изследователска и образователна цел, както и за естетическа наслада; 11. осъществява дейности по популяризиране на ДКЦ; 12. осигурява използването на ДКЦ за научни и образователни цели; 13. извършва справки и услуги чрез електронната база данни на ДКЦ; 14. разработва проекти във връзка с основните и свързаните с тях музейни дейности; 15. издава справочни, научнопопулярни и научни издания, включително аудио-визуални и мултимедийни продукти; 16. осъществява други дейности, свързани с основните. § 3. Член 4 се изменя така: „Чл. 4. Към музея съществува Научна група по реда на чл. 28, ал. 4 от Закона за културното наследство, представляваща специализирано звено съгласно Наредба № Н-5 от 2009 г. за реда за създаване и дейност на научни групи към музеите.“ § 4. В чл. 8 ал. 3 се изменя така: „(3) Заместник-директорът ръководи дейностите по съхраняване, документиране и представяне на ДКЦ, постъпили във фондовете на НВИМ.“ § 5. Член 9 се изменя така: „Чл. 9. (1) Националният военноисторически музей е организиран в едно специализирано звено, 4 дирекции и 3 филиала с ранг на дирекции: 1. Специализирано звено – Научна група; 2. „Фондова и консервационно-реставрационна дейност“; 3. „Експозиционни и образователни дейности“; 4. „Музеен маркетинг, връзки с обществеността и международна дейност“; 5. „Административно-правно обслужване, човешки ресурси и финансово-стопански дейности“; 6. Филиал „Военноморски музей“; 7. Филиал „Парк-музей на бойната дружба – 1444 г.“; 8. Филиал „Музей на авиацията“.

(2) Непосредственото ръководство на дирекциите и на филиалите с ранг на дирекции в НВИМ се осъществява от директори.

(3) Дейността и организацията на работа на дирекциите и на филиалите с ранг на дирекции се определят с вътрешни правила за работа, утвърдени от директора на НВИМ.“ § 6. Член 10 се изменя така: „Чл. 10. Дирекция „Фондова и консервационно-реставрационна дейност“: 1. извършва дейности по издирване, изучаване и събиране на ДКЦ; 2. оформя първичната музейна документация; 3. организира приемането на ДКЦ във фонда на НВИМ – София, по законоустановения ред; 4. участва в процеса на идентификация и разпределение на ДКЦ в основен, обменен и научноспомагателен фонд и научен архив; 5. осъществява съхранението и защитата на фонда от ДКЦ на НВИМ – София; 6. осъществява реставрационно и консервационно обслужване на фонда от ДКЦ на НВИМ; 7. участва в научната обработка и регистрира постъпилите ДКЦ; 8. участва в разработването на тематико-експозиционна документация за постоянни и временни експозиции и тяхното реализиране; 9. участва в попълването на електронната база данни на фонда от ДКЦ; 10. участва в подготовката на научните и информационните издания на НВИМ; 11. участва в дейността на комисии, предвидени в Закона за културното наследство; 12. осигурява изготвянето на справки, издания, филми и др.“ § 7. Член 11 се изменя така: „Чл. 11. Дирекция „Експозиционни и образователни дейности“: 1. осъществява всички дейности по цялостната организация и функциониране на експозицията; 2. осъществява екскурзоводско обслужване на посетителите на експозициите и изложбите; 3. създава и реализира музейни образователни дейности; 4. изгражда и поддържа връзки с училища, университети и обществени организации за осъществяване на образователната мисия на НВИМ; 5. участва в разработването на тематично-експозиционна документация за постоянни и временни експозиции и тяхното реализиране и обновяване; 6. участва в научната обработка на постъпващи или вече постъпили ДКЦ от фонда на НВИМ – София; 7. участва в дейността на комисии, предвидени в Закона за културното наследство.“ § 8. Член 12 се изменя така: „Чл. 12. Дирекция „Музеен маркетинг, връзки с обществеността и международна дейност“: 1. осъществява дейности по връзките с обществеността; 2. осъществява маркетинговата и рекламната политика на НВИМ и културния обмен с институции в страната и в чужбина; 3. разработва програми и проекти; 4. участва в подготовката на научните и информационните издания на НВИМ; 5. обезпечава информационно-библиотечната потребност на служителите и посетителите на НВИМ; 6. създава и поддържа електронна база данни; 7. извършва дигитализация на фонда на НВИМ; 8. осъществява поддръжката на компютърната техника и мрежи в НВИМ; 9. изгражда, администрира и актуализира сайтовете на НВИМ – София, и филиали.“ § 9. В чл. 13 се създават т. 14 и 15: „14. осъществява правна защита на фонда от ДКЦ на НВИМ; 15. организира, планира и осъществява дейностите по осигуряването на противопожарна безопасност в НВИМ.“ § 10. Член 14 се изменя така: „Чл. 14. Филиал „Военноморски музей“: 1. извършва дейности по издирване, изучаване и събиране на ДКЦ; 2. оформя първичната музейна документация; 3. организира приемането на ДКЦ във фонда на филиала по законоустановения ред; 4. идентифицира и осъществява разпределението на ДКЦ в основен, обменен и научноспомагателен фонд и научен архив; 5. осъществява съхранението и защитата на фонда от ДКЦ; 6. научно обработва и регистрира постъпилите ДКЦ; 7. участва в разработването и реализирането на тематично-експозиционна документация за постоянни и временни експозиции; 8. събира и съхранява информация за попълване на електронната база данни на фонда от ДКЦ; 9. участва в подготовката на специализираното научно издание „Годишник на ВММ“; 10. участва в дейността на комисии, предвидени в Закона за културното наследство; 11. осигурява изготвянето на справки, издания, филми и др.; 12. извършва научноизследователска дейност; 13. осъществява всички дейности по цялостната организация и функциониране на експозицията; 14. осъществява екскурзоводско обслужване на посетителите на експозициите и изложбите.“ § 11. Член 15 се изменя така: „Чл. 15. Филиал „Парк-музей на бойната дружба – 1444 г.“: 1. извършва дейности по издирване, изучаване и събиране на ДКЦ; 2. оформя първичната музейна документация; 3. организира приемането на ДКЦ във фонда на филиала по законоустановения ред; 4. осъществява разпределението на ДКЦ в основен, обменен и научноспомагателен фонд и научен архив; 5. осъществява съхранението и защитата на фонда от ДКЦ; 6. научно обработва и регистрира постъпилите ДКЦ; 7. участва в разработването и реализирането на тематично-експозиционни планове за постоянни и временни експозиции; 8. събира и съхранява информация за попълване на електронната база данни на фонда от ДКЦ; 9. участва в дейността на комисии, предвидени в Закона за културното наследство; 10. осигурява изготвянето на справки, издания, филми и др.; 11. осъществява всички дейности по цялостната организация и функциониране на експозицията; 12. осъществява екскурзоводско обслужване на посетителите на експозициите и изложбите.“ § 12. Член 16 се изменя така: „Чл. 16. Филиал „Музей на авиацията“: 1. извършва дейности по издирване, изучаване и събиране на ДКЦ; 2. оформя първичната музейна документация; 3. организира приемането на ДКЦ във фонда на филиала по законоустановения ред; 4. осъществява разпределението на ДКЦ в основен, обменен и научноспомагателен фонд и научен архив; 5. осъществява съхранението и защитата на фонда от ДКЦ; 6. научно обработва и регистрира постъпилите ДКЦ; 7. участва в разработването и реализирането на тематично-експозиционни планове за постоянни и временни експозиции; 8. събира и съхранява информация за попълване на електронната база данни на фонда от ДКЦ; 9. участва в дейността на комисии, предвидени в Закона за културното наследство; 10. осигурява изготвянето на справки, издания, филми и др.; 11. осъществява всички дейности по цялостната организация и функциониране на експозицията; 12. осъществява екскурзоводско обслужване на посетителите на експозициите и изложбите.“ § 13. Създава се чл. 16а: „Чл. 16а. (1) Научната група е специализирано звено в музея, което се състои от специалисти с научна степен и осъществява научноизследователска дейност съобразно тематичния обхват на музея. За членове на научна група в музей могат да бъдат назначавани лица, придобили научните степени „доктор“ или „доктор на науките“.

(2) Научната група: 1. извършва наблюдения, събирателска и експозиционна дейност; 2. извършва научна обработка на музейните фондове; 3. изготвя тематично-експозиционни документи за постоянни и временни експозиции; 4. подготвя и представя научноизследователски публикации и трудове; 5. организира и участва в научни форуми с доклади и съобщения, свързани с различните области на знанието и изкуството; 6. дава консултации на музейните специалисти за повишаване на професионалната им квалификация; 7. извършва проучване и популяризира добрите практики в сферата на музейното дело.

(3) Ръководителят на научната група се определя със заповед на директора на музея.“ § 14. В чл. 17 се правят следните изменения: 1. Алинеи 1 и 2 се отменят.

2. В ал. 3 думите „Фондове, реставрация и военни паметници“ се заменят с „Фондова и консервационно-реставрационна дейност“.

3. В ал. 4 думите „Музеен маркетинг, връзки с обществеността и образователни програми“ се заменят с „Музеен маркетинг, връзки с обществеността и международна дейност“. § 15. В чл. 18 т. 3 се отменя. § 16. В чл. 19 се правят следните изменения и допълнения: 1. В т. 1 думата „такси“ се заменя с „билети“.

2. Точка 3 се изменя така: „3. услуги по утвърден ценоразпис;“.

3. Точки 4 и 5 се отменят.

4. Точка 8 се изменя така: „8. отдаване под наем на недвижими имоти;“.

5. Точка 9 се отменя. § 17. Член 20 се изменя така: „Чл. 20. Приходите на НВИМ се централизират към първостепенния разпоредител с бюджет, като се използват транзитни сметки в Единната сметка на Министерството на отбраната.“ § 18. В заключителните разпоредби думата „утвърден“ се заменя със „съгласуван“.

Заключителна разпоредба § 19. Правилникът влиза в сила от деня на обнародването му в „Държавен вестник“.

Министър: Красимир Каракачанов